text:
 23.5.2008
 SK
 Úradný vestník Európskej únie
 L 135/1
 Právne účinky podľa medzinárodného práva verejného majú len originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuseTRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html.
 Predpis Európskej hospodárskej komisie Organizácie Spojených národov (EHK OSN) č. 48 – Jednotné ustanovenia o homologizácii vozidiel z hľadiska montáže zariadení na osvetlenie a svetelnú signalizáciu
 Dodatok 47: Predpis č. 48
 Revízia 4
 Séria zmien 04 – dátum nadobudnutia platnosti: 11. júl 2008
 OBSAH
 PREDPIS
 1.
 Rozsah pôsobnosti
 2.
 Definície
 3.
 Žiadosť o homologizáciu
 4.
 Homologizácia
 5.
 Všeobecné špecifikácie
 6.
 Konkrétne špecifikácie
 7.
 Zmeny a rozšírenie homologizácie typu vozidla alebo montáže jeho zariadenia na osvetlenie a svetelnú signalizáciu
 8.
 Zhoda výroby
 9.
 Sankcie v prípade nezhody výroby
 10.
 Definitívne zastavenie výroby
 11.
 Názvy a adresy technických služieb zodpovedných za vykonávanie homologizačných skúšok a názvy a adresy správnych orgánov
 12.
 Prechodné ustanovenia
 PRÍLOHY
 Príloha 1 –
 Oznámenie o homologizácii alebo odmietnutí alebo rozšírení alebo odobratí homologizácie alebo o definitívnom zastavení výroby typu vozidla z hľadiska montáže zariadení na osvetlenie a svetelnú signalizáciu podľa predpisu č. 48.
 Príloha 2 –
 Usporiadanie homologizačných značiek
 Príloha 3 –
 Povrchy svietidiel, referenčná os a stred, uhly geometrickej viditeľnosti
 Príloha 4 –
 Viditeľnosť červeného svetla smerom dopredu a bieleho svetla smerom dozadu
 Príloha 5 –
 Stavy zaťaženia, ku ktorým sa prihliada pri stanovení zmien vertikálnej orientácie stretávacieho svetlometu
 Príloha 6 –
 Meranie zmien sklonu stretávacieho svetla ako funkcie zaťaženia
 Príloha 7 –
 Označenie stanoveného základného nastavenia podľa bodu 6.2.6.1.1. tohto predpisu
 Príloha 8 –
 Ovládače zariadenia na korekciu sklonu svetlometov podľa bodu 6.2.6.2.2 tohto predpisu
 Príloha 9 –
 Kontrola zhody výroby
 Príloha 10 –
 Príklady voľby zdroja svetla
 Príloha 11 –
 Viditeľnosť nápadného označenia vzadu a po stranách vozidla
 1. ROZSAH PÔSOBNOSTI
 Tento predpis sa uplatňuje na vozidlá kategórie M, N a ich prípojné vozidlá (kategória O) (1) z hľadiska montáže zariadení na osvetlenie a svetelnú signalizáciu.
 2. DEFINÍCIE
 Na účely tohto predpisu:
 2.1. „Homologizáciou vozidla“ sa rozumie homologizácia typu vozidla z hľadiska počtu a spôsobu montáže zariadení na osvetlenie a svetelnú signalizáciu.
 „Typom vozidla z hľadiska montáže zariadenia na osvetlenie a svetelnú signalizáciu“ sa rozumejú vozidlá, ktoré sa navzájom nelíšia v podstatných hľadiskách uvedených v bodoch 2.2.1 až 2.2.4.
 Podobne sa za „vozidlá rôzneho typu“ nepovažujú: vozidlá, ktoré sa odlišujú v zmysle bodov 2.2.1 až 2.2.4., ale nie v takej miere, že dôjde k zámene druhu, počtu, umiestnenia a geometrickej viditeľnosti svietidiel a sklonu stretávacieho svetla predpísaného pre príslušný typ vozidla, a vozidlá, na ktorých sú namontované alebo na ktorých chýbajú nepovinné svietidlá:
 2.2.1. rozmery a vonkajší tvar vozidla;
 2.2.2. počet a umiestnenie jednotlivých zariadení;
 2.2.3. systém korekcie sklonu svetlometov;
 2.2.4. systém zavesenia náprav.
 2.3. „Priečnou rovinou“ sa rozumie vertikálna rovina kolmá k pozdĺžnej strednej rovine vozidla;
 2.4. „Nezaťaženým vozidlom“ sa rozumie vozidlo bez vodiča, posádky, cestujúcich alebo nákladu, avšak s plnou nádržou paliva, náhradným kolesom a s normálnou výbavou náradia;
 2.5. „Zaťaženým vozidlom“ sa rozumie vozidlo naložené v rámci svojej technicky prípustnej maximálnej konštrukčnej hmotnosti stanovenej výrobcom vozidla, ktorý tiež stanoví jej rozloženie na nápravy podľa metódy popísanej v prílohe 5;
 „Zariadením“ sa rozumie časť alebo sústava častí používaných na výkon jednej alebo viacerých funkcií;
 2.6.1. „Svetelnou funkciou“ sa rozumie svetlo vyžarované zariadením na osvetlenie vozovky a predmetov v smere pohybu vozidla;
 2.6.2. „Funkciou svetelnej signalizácie“ sa rozumie svetlo vyžarované alebo odrážane zariadením, ktoré poskytuje ostatným účastníkom cestnej premávky vizuálnu informáciu o prítomnosti, identifikácii a/alebo zmene pohybu vozidla;
 „Svietidlom“ sa rozumie zariadenie určené na osvetlenie vozovky alebo na vyžarovanie svetelného signálu ostatným užívateľom vozovky. Zariadenia na osvetlenie zadnej registračnej tabuľky a odrazové sklá sa tiež považujú za svietidlá. Na účely tohto predpisu sa zadné registračné tabuľky vyžarujúce svetlo a systém osvetlenia prevádzkových dverí podľa ustanovení predpisu č. 107 na vozidlách kategórie M2 a M3 nepovažujú za svietidlá;
 Zdroj svetla (2)
 „Zdrojom svetla“ sa rozumie jeden alebo viac prvkov viditeľného žiarenia, ktoré môžu byť zmontované s jedným alebo viacerými priehľadnými krytmi a so základňou pre mechanické a elektrické spojenie.
 Zdroj svetla môže byť tvorený aj vonkajším výstupom svetlovodu, ako časti distribuovaného systému osvetlenia alebo svetelnej signalizácie, ktorý nemá zabudované vonkajšie krycie sklá;
 2.7.1.1.1. „Vymeniteľným zdrojom svetla“ sa rozumie zdroj svetla, ktorý sa môže vložiť do držiaka svojho zariadenia a odstrániť z neho bez nástroja;
 2.7.1.1.2. „Nevymeniteľným zdrojom svetla“ sa rozumie zdroj svetla, ktorý sa môže vymeniť len spolu s výmenou zariadenia, v ktorom je zdroj svetla pripevnený;
 a)
 v prípade modulu zdroja svetla: zdroj svetla, ktorý sa môže vymeniť len spolu s výmenou modulu zdroja svetla, v ktorom je zdroj svetla pripevnený;
 b)
 v prípade adaptívnych systémov predného osvetlenia (AFS): zdroj svetla, ktorý sa môže vymeniť len prostredníctvom výmeny osvetľovacej jednotky, ku ktorej je zdroj svetla pripevnený.
 2.7.1.1.3. „Modulom zdroja svetla“ sa rozumie optická časť zariadenia, ktorá je špecifická pre toto zariadenie, obsahuje jeden alebo niekoľko nevymeniteľných zdrojov svetla a môže sa zo zariadenia odstrániť len s použitím nástroja(-ov). Modul zdroja svetla je konštruovaný tak, že bez ohľadu na použitie nástroja(-ov), nie je možné ho zameniť s iným vymeniteľným homologizovaným zdrojom svetla;
 2.7.1.1.4. „Vláknovým zdrojom svetla“ (žiarovka) sa rozumie zdroj svetla, ktorého prvkom viditeľného žiarenia je jedno alebo niekoľko žeravých vlákien produkujúcich tepelné žiarenie;
 2.7.1.1.5. „Svetelným zdrojom s plynovou výbojkou“ sa rozumie zdroj svetla, ktorého prvkom viditeľného žiarenia je výbojkový oblúk produkujúci elektroluminescenciu/fluorescenciu;
 2.7.1.1.6. „(LED) zdrojom svetla“ sa rozumie zdroj svetla, ktorého prvkom viditeľného žiarenia je jeden alebo niekoľko polovodičových priechodov produkujúcich injekčnú luminiscenciu/fluorescenciu;
 2.7.1.1.7. „LED modulom“ sa rozumie modul zdroja svetla, ktorý ako zdroje svetla obsahuje len diódy emitujúce svetlo (LED);
 „Elektronickým regulačným zariadením zdroja svetla“ sa rozumie jeden alebo niekoľko komponentov medzi napájaním a zdrojom svetla na reguláciu napätia a/alebo elektrického prúdu zdroja svetla;
 2.7.1.2.1. „Predradníkom“ sa rozumie elektronické regulačné zariadenie zdroja svetla medzi napájaním a zdrojom svetla na stabilizovanie elektrického prúdu zdroja svetla s plynovou výbojkou;
 2.7.1.2.2. „Ignitorom“ (zapaľovacia elektróda) sa rozumie elektronické regulačné zariadenie zdroja svetla na spustenie oblúka zdroja svetla s plynovou výbojkou;
 2.7.1.3. „Regulátorom premenlivej intenzity“ sa rozumie zariadenie, ktoré automaticky riadi zariadenia na svetelnú signalizáciu na zadnej časti vozidla, ktoré sú zdrojom premenlivej svetelnej intenzity, a ktoré má zabezpečovať rovnaké vnímanie ich svetelných signálov. Regulátor premenlivej intenzity je súčasťou svietidla alebo vozidla alebo je rozdelený medzi svietidlo a vozidlo.
 2.7.2. „Rovnocennými svietidlami“ sa rozumejú svietidlá s rovnakou funkciou, schválené v štáte registrácie vozidla; takéto svietidlá môžu mať vlastnosti odlišné od vlastností svietidiel, ktorými je vozidlo vybavené pri svojej homologizácii, za predpokladu, že vyhovujú požiadavkám stanoveným týmto predpisom;
 2.7.3. „Samostatnými svietidlami“ sa rozumejú zariadenia, ktoré majú samostatné svietiace plochy (3), samostatné zdroje svetla a samostatné puzdrá.
 2.7.4. „Skupinovými svietidlami“ sa rozumejú zariadenia, ktoré majú samostatné svietiace plochy (3) a samostatné zdroje svetla, avšak spoločné puzdro svietidla;
 2.7.5. „Združenými svietidlami“ sa rozumejú zariadenia, ktoré majú samostatné svietiace plochy (3), avšak spoločný zdroj svetla a spoločné puzdro svietidla;
 2.7.6. „Zlúčenými svietidlami“ sa rozumejú zariadenia, ktoré majú samostatné zdroje svetla alebo jediný zdroj svetla fungujúci rôznymi spôsobmi (napr. optické, mechanické, elektrické rozdiely), celkom alebo čiastočne spoločné svietiace plochy (3) a spoločné puzdro svietidla;
 2.7.7. „Jednoúčelovým svietidlom“ sa rozumie časť zariadenia, ktoré zabezpečuje jednotlivú funkciu osvetlenia alebo svetelnej signalizácie;
 2.7.8. „Zakrývateľným svietidlom“ sa rozumie svietidlo, ktoré je možné sčasti alebo úplne skryť, keď nie je používané. Toto možno dosiahnuť buď pohyblivým krytom, premiestnením svietidla alebo akýmkoľvek iným vhodným spôsobom. Výraz „zasúvateľný“ sa používa konkrétne na označenie zakrývateľného svietidla, ktoré sa môže zasunúť do karosérie;
 2.7.9. „Diaľkovým (hlavným) svetlometom“ sa rozumie svietidlo používané na osvetľovanie vozovky na veľkú vzdialenosť pred vozidlom;
 „Stretávacím (tlmeným) svetlometom“ sa rozumie svietidlo používané na osvetlenie vozovky pred vozidlom bez toho, aby nepatrične oslňovalo alebo iným nevhodným spôsobom obťažovalo vodiča prichádzajúceho z opačného smeru alebo iných účastníkov cestnej premávky;
 2.7.10.1. „Hlavným stretávacím svetlom (hlavným tlmeným svetlom)“ sa rozumie stretávacie svetlo vyžarované bez pomoci infračerveného (IR) žiariča a/alebo dodatočných zdrojov svetla na osvetlenie zákrut.
 2.7.11. „Smerovým svietidlom“ sa rozumie svietidlo používané na upozornenie ostatných užívateľov cesty, že vodič zamýšľa zmeniť smer vpravo alebo vľavo.
 Smerové svietidlo alebo svietidlá môžu byť použité aj podľa ustanovení predpisu č. 97.
 2.7.12. „Brzdovým svietidlom“ sa rozumie svietidlo upozorňujúce ostatných účastníkov cestnej premávky nachádzajúcich sa za vozidlom, že pozdĺžny pohyb vozidla je úmyselne spomaľovaný;
 2.7.13. „Zariadením na osvetlenie zadnej registračnej tabuľky“ sa rozumie zariadenie používané na osvetlenie priestoru určeného pre zadnú registračnú tabuľku; môže sa skladať z niekoľkých optických komponentov;
 2.7.14. „Predným obrysovým svietidlom“ sa rozumie svietidlo používané na označenie prítomnosti vozidla a jeho šírky pri pohľade spredu;
 2.7.15. „Zadným obrysovým svietidlom“ sa rozumie svietidlo používané na označenie prítomnosti vozidla a jeho šírky pri pohľade zozadu;
 „Odrazovým sklom“ sa rozumie zariadenie používané na označenie prítomnosti vozidla odrazom svetla vyžarovaným zdrojom svetla, ktorý nie je spojený s vozidlom, pričom pozorovateľ je v blízkosti tohto svetelného zdroja.
 Na účely tohto predpisu sa za odrazové sklá nepovažujú:
 2.7.16.1. registračné tabuľky so spätným odrazom;
 2.7.16.2. označenia so spätným odrazom uvedené v ADR (Európska dohoda o medzinárodnej cestnej doprave nebezpečného nákladu);
 2.7.16.3. iné tabuľky a označenia so spätným odrazom, ktoré sa podľa predpisov jednotlivých štátov musia používať v prípade určitých kategórií vozidiel alebo pri určitých spôsoboch prevádzky.
 2.7.16.4. materiály so spätným odrazom homologizované ako trieda D alebo E podľa predpisu č. 104 a používané na iné účely v súlade s požiadavkami jednotlivých štátov, napr. na účely reklamy.
 „Nápadným označením“ sa rozumie zariadenie určené na zvýšenie viditeľnosti pri pohľade zboku alebo zozadu odrazom svetla vyžarovaného zo svetelného zdroja, ktorý nie je spojený s vozidlom, pričom pozorovateľ je v blízkosti tohto svetelného zdroja;
 „Obrysovým označením“ sa rozumie nápadné označenie určené na vyznačenie horizontálnych a vertikálnych rozmerov (dĺžka, šírka a výška) vozidla;
 2.7.17.1.1. „Úplným obrysovým označením“ sa rozumie obrysové označenie, ktoré vyznačuje obrys vozidla spojitou čiarou;
 2.7.17.1.2. „Čiastočným obrysovým označením“ sa rozumie obrysové označenie, ktoré vyznačuje horizontálny rozmer vozidla spojitou čiarou a vertikálny rozmer označením jeho horných rohov.
 2.7.17.2. „Líniovým označením“ sa rozumie nápadné označenie určené na vyznačenie horizontálnych rozmerov (dĺžka a šírka) vozidla spojitou čiarou.
 2.7.18. „Svetelným výstražným signálom“ sa rozumie súbežná činnosť všetkých smerových svetiel určitého vozidla upozorňujúcich na zvláštne nebezpečenstvo, ktoré vozidlo dočasne predstavuje pre ostatných účastníkov cestnej premávky;
 2.7.19. „Predným hmlovým svietidlom“ sa rozumie svietidlo používané na zlepšenie osvetlenia vozovky pred vozidlom za hmly alebo akýchkoľvek podobných podmienok zníženej viditeľnosti.
 2.7.20. „Zadným hmlovým svietidlom“ sa rozumie svietidlo používané na zlepšenie viditeľnosti vozidla zozadu pri hustej hmle;
 2.7.21. „Spätným svietidlom“ sa rozumie svietidlo používané na osvetlenie cesty za vozidlom a na upozornenie iných užívateľov cesty, že vozidlo cúva alebo bude cúvať.
 2.7.22. „Parkovacím svietidlom“ sa rozumie svietidlo používané na signalizáciu prítomnosti stojaceho vozidla v zastavanej oblasti. V tomto prípade nahrádza predné a zadné obrysové svietidlá;
 2.7.23. „Doplnkovým obrysovým svietidlom“ sa rozumie svietidlo zabudované čo najbližšie k najvzdialenejšiemu vonkajšiemu okraju v rámci šírky vozidla a čo možno najbližšie k vrcholu vozidla a určené na zreteľné označenie jeho celkového šírky. Toto svietidlo dopĺňa v prípade určitých motorových a prípojných vozidiel predné a zadné obrysové svietidlá vozidla tým, že zvlášť upozorňuje na ich rozmery;
 2.7.24. „Bočným obrysovým svietidlom“ sa rozumie svietidlo používané na označenie prítomnosti vozidla pri pohľade zboku;
 2.7.25. „Denným svietidlom“ sa rozumie svietidlo smerujúce dopredu slúžiace na zlepšenie viditeľnosti vozidla za jazdy cez deň;
 2.7.26. „Uhlovým svietidlom“ sa rozumie svietidlo používané na prídavné osvetlenie tej časti vozovky, ktorá sa nachádza v blízkosti prednej hrany vozidla na strane, do ktorej bude vozidlo zatáčať;
 2.7.27. „Reálnym svetelným tokom“ sa rozumie konštrukčná hodnota svetelného toku vymeniteľného svetelného zdroja alebo modulu svetelného zdroja. Môže sa dosiahnuť v rámci špecifikovaných tolerancií, keď je vymeniteľný svetelný zdroj alebo modul svetelného zdroja napájaný prívodom energie pri predpísanom skúšobnom napätí, ako sa uvádza v údajovom liste svetelného zdroja alebo technickej špecifikácii predloženej spolu s modulom svetelného zdroja;
 „Adaptívnym systémom predného osvetlenia“ (alebo „AFS“) sa rozumie osvetľovacie zariadenie homologizované podľa predpisu č. 123, ktoré zabezpečuje, že sa svetlá s odlišnými vlastnosťami automaticky prispôsobujú premenlivým podmienkam použitím tlmeného svetla (stretávacieho svetla) a, podľa potreby, hlavného (diaľkového) svetla;
 2.7.28.1. „Osvetľovacou jednotkou“ sa rozumie komponent vyžarujúci svetlo, skonštruovaný na úplné alebo čiastočné zabezpečenie jednej alebo viacerých funkcií predného osvetlenia zabezpečovaných AFS;
 2.7.28.2. „Inštalačnou jednotkou“ sa rozumie nedeliteľné puzdro (teleso svietidla/svetlometu) obsahujúce jednu alebo viaceré osvetľovacie jednotky;
 2.7.28.3. „Svetelným režimom“ alebo „režimom“ sa rozumie stav funkcie predného osvetľovania zabezpečovaného AFS, ktorý je špecifikovaný výrobcom a je určený na prispôsobenie sa špecifickému vozidlu a podmienkam okolia;
 2.7.28.4. „Ovládaním systému“ sa rozumie jedna alebo viaceré časti AFS, ktorá(-é) prijímajú signály prichádzajúce z vozidla a automaticky ovládajú fungovanie osvetľovacích jednotiek;
 2.7.28.5. „Signálom ovládania AFS“ (V, E, W, T) sa rozumie vstup do AFS v súlade s bodom 6.22.7.4. tohto predpisu;
 2.7.28.6. „Neutrálnym stavom“ sa rozumie stav systému AFS, kedy sa vydáva definovaný režim stretávacieho svetla triedy C („základné stretávacie svetlo“) alebo prípadne diaľkového svetla a neuplatňuje sa nijaký signál ovládania AFS;
 2.8. „Plochou výstupu svetla“ sa v prípade „zariadenia na osvetlenie“, „zariadenia na svetelnú signalizáciu“ alebo v prípade odrazového skla rozumie celý vonkajší povrch alebo časť vonkajšieho povrchu priesvitného materiálu podľa vyjadrenia výrobcu zariadenia na výkrese v žiadosti o homologizáciu, pozri prílohu 3;
 „Svietiaca plocha“ (pozri prílohu 3);
 2.9.1. „Svietiacou plochou zariadenia na osvetlenie“ (body 2.7.9., 2.7.10., 2.7.19., 2.7.21 a 2.7.26.) sa rozumie kolmý priemet celého otvoru odrazovej plochy, resp. „projekčných šošoviek“ (v prípade svetlometov s elipsoidnou odrazovou plochou) na priečnu rovinu. Ak zariadenie na osvetlenie nemá odrazovú plochu, použije sa definícia podľa bodu 2.9.2. Ak plocha výstupu svetla svietidla pokrýva len časť celého otvoru odrazovej plochy, berie sa do úvahy len priemet tejto časti.
 V prípade stretávacieho svetlometu je svietiaca plocha obmedzená zdanlivou stopou svetelného rozhrania na rozptylovom skle. Ak sú odrazová plocha a rozptylové sklo vzájomne nastaviteľné, použije sa stredná poloha nastavenia;
 V prípade, že je inštalovaný AFS:
 Kde je svetelná funkcia vytváraná dvomi alebo viacerými súčasne prevádzkovanými osvetľovacími jednotkami na danej strane vozidla, jednotlivé svietiace plochy spolu tvoria príslušnú svietiacu plochu (napr. na obrázku v bode 6.22.4 nižšie, jednotlivé svietiace plochy osvetľovacích jednotiek 8, 9 a 11, keď sa berú do úvahy spoločne a s ohľadom na ich jednotlivé umiestnenie, vytvárajú príslušnú svietiacu plochu pre pravú stranu vozidla).
 2.9.2. „Svietiacou plochou zariadenia na svetelnú signalizáciu okrem odrazového skla“ (body 2.7.11. až 2.7.15., 2.7.18., 2.7.20. a 2.7.22. až 2.7.25.) sa rozumie kolmý priemet svietidla do roviny kolmej na jeho referenčnú os a dotýkajúcu sa vonkajšej plochy výstupu svetla svietidla, pričom je tento priemet ohraničený hranami tienidiel umiestnených v tejto rovine. Tienidlá prepúšťajú len 98 % celkovej svetelnej intenzity v smere referenčnej osi.
 Aby sa určili dolné, horné a priečne hranice svietiacej plochy, použijú sa len tienidlá s horizontálnymi alebo vertikálnymi hranami, aby sa overila vzdialenosť k najvzdialenejším okrajom vozidla a výška nad zemou.
 Na iné aplikácie svietiacej plochy, napr. vzdialenosť medzi dvoma svietidlami alebo iné funkcie sa použije tvar obvodu tejto svietiacej plochy. Tienidlá musia zostať rovnobežné, môže sa však použiť iné natočenie.
 V prípade zariadenia na svetelnú signalizáciu, ktorého svietiaca plocha obklopuje úplne alebo čiastočne svietiacu plochu s inou funkciou alebo obklopuje neosvetlenú plochu, sa samotná svietiaca plocha môže považovať za plochu výstupu svetla.
 2.9.3. „Svetelnou plochou odrazového skla“ (bod 2.7.16.) sa rozumie, ako uvádza žiadateľ počas postup homologizácie komponentu pre odrazové sklo, kolmý priemet odrazového skla do roviny kolmej na svoju referenčnú os a ohraničenú rovinami, priľahlými k daným najkrajnejším častiam optickej sústavy odrazového skla a rovnobežnými s touto osou. Na účely stanovenia spodného a horného okraju a bočných okrajov zariadenia sa zohľadňujú len roviny horizontálne a vertikálne;
 2.10. „Zdanlivou plochou“ v určitom smere pozorovania je podľa požiadavky výrobcu alebo jeho riadne splnomocneného zástupcu kolmý priemet:
 buď okraja svietiacej plochy premietnutého na vonkajší povrch rozptylového skla (a – b);
 alebo plochy výstupu svetla (c – d);
 do roviny kolmej k smeru pozorovania a dotyčnicovej k najprednejšiemu bodu rozptylového skla (šošovky) (pozri prílohu 3 tohto predpisu).
 Iba v prípade zariadenia pre svetelnú signalizáciu produkujúceho premenlivú svetelnú intenzitu sa uvažuje s jeho zrejmou plochou, ktorá môže byť premenlivá podľa bodu 2.7.1.3., podľa všetkých podmienok zo strany prípadného ovládania premenlivej intenzity.
 2.11. „Referenčnou osou“ (alebo „os referencie“) sa rozumie charakteristická os svietidla určená výrobcom (svietidla) ako referenčný smer (H = 0o, V = 0o) pre uhly poľa pri fotometrických meraniach a pre montáž svietidla na vozidlo;
 2.12. „Referenčným stredom“ sa rozumie priesečník referenčnej osi s vonkajšou plochou výstupu svetla; určuje ho výrobca svietidla;
 2.13. „Uhlami geometrickej viditeľnosti“ sa rozumejú uhly, ktoré ohraničujú pole minimálneho priestorového uhla, v ktorom musí byť viditeľná zdanlivá plocha svietidla. Táto oblasť priestorového uhla je vymedzená guľovými odsekmi, ktorých stred sa kryje s referenčným stredom svietidla a ich rovník je rovnobežný s vozovkou. Tieto odseky sú určované vo vzťahu k referenčnej osi. Horizontálne uhly β zodpovedajú zemepisnej dĺžke, vertikálne uhly α zemepisnej šírke. Vo vnútri uhlov geometrickej viditeľnosti nesmie byť pri pozorovaní z nekonečna žiadna prekážka brániaca šíreniu svetla z ktorejkoľvek časti zdanlivej plochy svietidla.
 Ak sa meria bližšie k svietidlu, musí byť smer pozorovania rovnobežne posúvaný, aby sa dosiahla zhodná presnosť.
 Vnútri uhlov geometrickej viditeľnosti sa neprihliada na prekážky, ak sa už vyskytli pri homologizácii typu svietidla.
 Ak je po montáži svietidla ktorákoľvek časť zdanlivej plochy zakrytá akoukoľvek ďalšou časťou vozidla, musí byť overené, že nezakrytá časť svietidla stále spĺňa fotometrické hodnoty stanovené pre homologizáciu zariadenia ako optickej jednotky (pozri prílohu 3 tohto predpisu). Ak je však možné zmenšiť vertikálny uhol geometrickej viditeľnosti pod horizontálou na 5° (svietidlo nižšie než 750 mm nad zemou), fotometrická oblasť merania namontovanej optickej jednotky sa môže znížiť na 5° pod horizontálou.
 „Najvzdialenejším vonkajším okrajom“ na ktorejkoľvek strane vozidla sa rozumie rovina rovnobežná s pozdĺžnou strednou rovinou vozidla dotýkajúca sa vonkajšieho bočného okraja vozidla, pričom sa neberie do úvahy presahovanie:
 2.14.1. pneumatík v blízkosti ich bodu dotyku so zemou a prípojok na meranie tlaku v pneumatikách;
 2.14.2. protišmykových zariadení, ak sú montované na kolesách;
 2.14.3. zariadení na nepriamy výhľad;
 2.14.4. bočných smerových svetiel, doplnkových obrysových svetiel, predných a zadných obrysových svetiel, parkovacích svetiel, odrazových skiel a bočných obrysových svetiel;
 2.14.5. colných plomb umiestnených na vozidle a zariadení na zaistenie a ochranu týchto plomb;
 2.14.6. systémov osvetlenia prevádzkových dverí na vozidlách kategórie M2 a M3 podľa bodu 2.7
 2.15. „Celkovou šírkou“ sa rozumie vzdialenosť medzi oboma vertikálnymi rovinami definovanými v bode 2.14.;
 „Samostatné a viacnásobné svietidlá“
 2.16.1. „Samostatným svietidlom“ sa rozumie:
 a)
 zariadenie alebo časť zariadenia, ktoré má jedinú osvetľovaciu alebo svetelno signalizačnú funkciu, jeden alebo niekoľko zdrojov svetla a jedinú zdanlivú (svietiacu) plochu v smere referenčnej osi, ktorá môže mať súvislý povrch alebo môže byť zložená z dvoch alebo viacerých rôznych častí, alebo
 b)
 zostava dvoch nezávislých svietidiel, ktoré bez ohľadu na to, či sú identické, majú rovnakú funkciu, obe sú homologizované ako typ svietidla „D“ a sú inštalované tak:
 i)
 že priemety ich zdanlivých plôch v smere referečnej osi zaberajú minimálne 60 % plochy najmenšieho obdĺžnika opisujúceho priemety uvedených zdanlivých plôch v smere referenčnej osi, alebo
 ii)
 že vzdialenosť medzi dvoma susediacimi/dotýkajucimi sa rôznymi časťami nepresahuje 15 mm, keď sa meria kolmo k referenčnej osi, alebo
 c)
 zostava dvoch nezávislých odrazových skiel, ktoré bez ohľadu na to, či sú identické, boli homologizované samostatne a sú inštalované spôsobom:
 i)
 že priemety ich zdanlivých plôch v smere referečnej osi zaberajú minimálne 60 % plochy najmenšieho obdĺžnika opisujúceho priemety uvedených zdanlivých plôch v smere referenčnej osi, alebo
 ii)
 že vzdialenosť medzi dvoma susediacimi/dotýkajucimi sa rôznymi časťami nepresahuje 15 mm, keď sa meria kolmo k referenčnej osi.
 2.16.2. „Dvoma svietidlami“ alebo „párnym počtom svietidiel“ sa rozumie jediná plocha výstupu svetla, ktorá má tvar pásu alebo pruhu, ak tento pás alebo pruh je umiestnený symetricky k pozdĺžnej strednej rovine vozidla a siaha na oboch stranách vozidla do vzdialenosti najmenej 0,4 m od najvzdialenejšieho okraja vozidla a jeho dĺžka je najmenej 0,8 m; osvetlenie tejto plochy musí byť zabezpečené najmenej dvoma zdrojmi svetla umiestnenými čo najbližšie k jej okrajom.. Plocha výstupu svetla môže byť vytváraná súborom jednotiek umiestnených vedľa seba tak, aby priemety čiastkových plôch výstupu svetla na priečnu rovinu predstavovali najmenej 60 % plochy najmenšieho obdĺžnika opísaného k priemetom uvedených jednotlivých plôch výstupu svetla;
 2.17. „Vzdialenosťou medzi dvoma svietidlami“ nasmerovanými tým istým smerom sa rozumie najmenšia vzdialenosť medzi dvoma zdanlivými plochami v smere referenčnej osi. Ak vzdialenosť medzi svietidlami jednoznačne spĺňa požiadavky tohto predpisu, nie je potrebné stanoviť presné okraje zdanlivých plôch;
 2.18. „Prevádzkovou kontrolkou“ sa rozumie optický alebo zvukový signál (alebo akýkoľvek obdobný signál) oznamujúci, že určité zariadenie bolo uvedené do činnosti a či funguje správne alebo nie;
 2.19. „Kontrolkou zapojenia obvodu“ sa rozumie optický (alebo akýkoľvek podobný) signál oznamujúci, že určité zariadenie bolo uvedené do činnosti, ktorý však neoznamuje, či zariadenie funguje správne alebo nie;
 2.20. „Nepovinným svietidlom“ sa rozumie svietidlo, ktorého montáž je ponechaná na uváženie výrobcu;
 2.21. „Vozovkou“ sa rozumie povrch, na ktorom vozidlo stojí a ktorý by mal byť v zásade vodorovný;
 2.22. „Pohyblivými časťami“ vozidla sa rozumejú tie panely karosérie alebo iné časti vozidla, ktorých poloha môže byť zmenená sklápaním, otáčaním alebo posúvaním bez použitia náradia. K týmto častiam nepatria sklopné kabíny nákladných vozidiel;
 2.23. „Obvyklou polohou používania pohyblivej časti“ sa rozumie poloha(-y) pohyblivej časti, torá(-é) jej výrobca vozidla určí pre obvyklý spôsob prevádzky a pre parkovanie vozidla;
 „Normálnym spôsobom prevádzky vozidla“ sa rozumie:
 2.24.1. v prípade motorového vozidla stav, keď je vozidlo pripravené na pohyb, jeho hnací motor je v činnosti a jeho pohyblivé časti sú v obvyklých polohách podľa definície v bode 2.23.;
 2.24.2. v prípade prípojného vozidla stav, keď je prípojné vozidlo pripojené k ťažnému vozidlu, ktoré je v stave podľa bodu 2.24.1., a jeho pohyblivé časti sú v obvyklých polohách podľa definície v bode 2.23.
 „Podmienkami parkovania vozidla“ sa rozumejú:
 2.25.1. v prípade motorového vozidla stav, keď sa vozidlo nepohybuje, jeho hnací motor nie je v činnosti a jeho pohyblivé časti sú v obvyklých polohách podľa definície v bode 2.23.;
 2.25.2. v prípade prípojného vozidla stav, keď je prípojné vozidlo pripojené k ťažnému vozidlu, ktoré je v stave podľa bodu 2.25.1., a jeho pohyblivé časti sú v obvyklých polohách podľa definície v bode 2.23.
 2.26. „Osvetlením zákrut“ sa rozumie svetelná funkcia, ktorá zabezpečuje lepšie osvetlenie v zákrutách.
 „Dvojicou“ sa rozumie sústava svietidiel s rovnakou funkciou na ľavej a pravej strane vozidla;
 2.27.1. „Spárovanou dvojicou“ sa rozumie sústava svietidiel s rovnakou funkciou na ľavej a pravej strane vozidla; ktorá ako dvojica spĺňa fotometrické požiadavky.
 2.28. „Signál núdzového brzdenia“ sa rozumie signál, ktorý ukazuje ostatným účastníkom cestnej premávky idúcim za vozidlom, že vozidlo vyvinulo veľkú brzdnú silu vzhľadom na prevládajúce cestné podmienky.
 3. ŽIADOSŤ O HOMOLOGIZÁCIU
 3.1. Žiadosť o homologizáciu typu vozidla z hľadiska montáže zariadení na osvetlenie a svetelnú signalizáciu predkladá výrobca vozidla alebo jeho riadne splnomocnený zástupca.
 K žiadosti musia byť v troch vyhotoveniach priložené nasledujúce doklady a údaje:
 3.2.1. popis typu vozidla z hľadiska článkov uvedených v bodoch 2.2.1. až 2.2.4. spolu s údajmi o obmedzení zaťaženia, zvlášť maximálneho prípustného zaťaženia v batožinovom priestore;
 3.2.2. zoznam zariadení, predpísaných výrobcom ako zariadenia na osvetlenie a svetelnú signalizáciu. Tento zoznam môže pre každú funkciu zahrňovať niekoľko typov zariadení. Každý typ musí mať oficiálne označenie (časť, typová homologizačná značka, meno výrobcu atď.); okrem toho môže byť v zozname pri každej funkcii uvedená prídavná poznámka „alebo rovnocenné zariadenie“.
 3.2.3. dispozičný výkres zariadenia na osvetlenie a svetelnú signalizáciu ako celku s vyznačením umiestnenia jednotlivých zariadení na vozidle;
 3.2.4. ak je potrebné overiť zhodu s pravidlami podľa tohto predpisu, musia byť priložené dispozičné výkresy pre každé jednotlivé svietidlo s vyobrazením svietiacej plochy podľa definície v bode 2.9., plochy výstupu svetla podľa definície v bode 2.8., referenčnej osi podľa definície v bode 2.11. a referenčného stredu podľa definície v bode 2.12. Tieto informácie sa nepožadujú pre svietidlo na osvetlenie zadnej registračnej tabuľky (bod 2.7.13.);
 3.2.5. žiadosť musí zahŕňať údaj o metóde zvolenej na vymedzenie zdanlivej plochy (pozri bod 2.10.).
 keď je AFS súčasťou vozidla, žiadateľ predkladá podrobný opis s týmito informáciami:
 3.2.6.1. svetelné funkcie a režimy pre ktoré bol AFS homologizovaný;
 3.2.6.2. súvisiace signály ovládania AFS a ich technické vlastnosti podľa prílohy 10 predpisu č.123;
 3.2.6.3. ustanovenia, ktoré sa uplatňujú s cieľom automaticky prispôsobiť predné osvetľovacie funkcie a režimy podľa bodu 6.22.7.4. tohto predpisu;
 3.2.6.4. špeciálne inštrukcie, ak existujú, na kontrolu zdrojov svetla a vizuálne pozorovanie svetla;
 3.2.6.5. dokumenty podľa bodu 6.22.9.2. tohto predpisu;
 3.2.6.6. svietidlá, ktoré sú zoskupené alebo združené alebo zlúčené v AFS;
 3.2.6.7. osvetľovacie jednotky, ktoré sú skonštruované v súlade s požiadavkami bodu 6.22.5. tohto predpisu.
 3.3. Technickej organizácii poverenej výkonom homologizačných skúšok sa odovzdá vozidlo v nezaťaženom stave vybavené kompletným súborom zariadení na osvetlenie a svetelnú signalizáciu podľa bodu 3.2.2, ktoré predstavuje typ vozidla, ktorý sa má homologizovať.
 3.4. K dokumentácii na typovú homologizáciu musí byť priložený dokument podľa prílohy 1 tohto predpisu.
 4. HOMOLOGIZÁCIA
 4.1. Ak typ vozidla dodaný na homologizáciu podľa tohto predpisu spĺňa požiadavky tohto predpisu z hľadiska všetkých zariadení uvedených v zozname, udelí sa tomuto typu vozidla homologizácia.
 4.2. Každému homologizovanému typu sa pridelí homologizačné číslo. Jeho prvé dve číslice (v súčasnosti 04, čo zodpovedá sérií zmien 04) označujú sériu zmien, ktorá zahŕňa najnovšie zásadné technické zmeny predpisu v čase udelenia homologizácie. Tá istá zmluvná strana nesmie to isté číslo prideliť inému typu vozidla ani rovnakému typu vozidla, ktoré je dodané s vybavením neuvedeným v zozname podľa bodu 3.2.2., okrem prípadov, na ktoré sa vzťahuje bod 7 tohto predpisu.
 4.3. Správa o homologizácii alebo o rozšírení alebo odmietnutí homologizácie typu vozidla/časti podľa tohto predpisu sa oznámi zmluvným stranám Dohody z roku 1958, ktoré uplatňujú tento predpis, prostredníctvom formulára podľa vzoru uvedeného v prílohe 1 tohto predpisu.
 Na každé vozidlo zhodné s typom vozidla homologizovaným podľa tohto predpisu sa na viditeľnom a ľahko prístupnom mieste uvedenom v homologizačnom formulári umiestni medzinárodná homologizačná značka, ktorá sa skladá z:
 4.4.1. kružnice, v ktorej je umiestnené písmeno „E“ s rozlišovacím číslom štátu, ktorý udelil homologizáciu (4);
 4.4.2. čísla tohto predpisu, za ktorým nasleduje písmeno „R“, pomlčka a homologizačné číslo, ktoré sú umiestnené vpravo od kružnice predpísanej v bode 4.4.1.
 4.5. Ak je vozidlo zhodné s typom vozidla homologizovaným podľa jedného alebo niekoľkých iných predpisov pripojených k Dohode v štáte, ktorý udelil homologizáciu aj podľa tohto predpisu, nemusí sa opakovať symbol predpísaný v bode 4.4.1.; v takomto prípade sa čísla a ďalšie symboly podľa všetkých predpisov, podľa ktorých bola udelená homologizácia v štáte, ktorý udelil homologizáciu aj podľa tohto predpisu, umiestnia vo zvislých stĺpcoch vpravo od symbolu predpísaného v bode 4.4.1.
 4.6. Homologizačná značka musí byť dobre čitateľná a nezmazateľná.
 4.7. Homologizačná značka sa umiestni do blízkosti štítka s údajmi o vozidle, ktorý pripevňuje výrobca, alebo priamo naň.
 4.8. V prílohe 2 tohto predpisu sú uvedené príklady usporiadania homologizačných značiek.
 5. VŠEOBECNÉ ŠPECIFIKÁCIE
 5.1. Zariadenia na osvetlenie a svetelnú signalizáciu musia byť namontované tak, aby si za normálnych podmienok používania podľa definícií v bodoch 2.24., 2.24.1 a 2.24.2 a napriek otrasom, ktorým môžu byť vystavené, zachovali vlastnosti predpísané týmto predpisom a umožnili vozidlu splniť požiadavky tohto predpisu. Zvlášť musí byť vylúčená možnosť neúmyselného porušenia nastavenia svietidiel.
 5.2. Svietidlá uvedené v bodoch 2.7.9, 2.7.10 a 2.7.19. musia byť namontované tak, aby bolo možné ľahko nastaviť ich orientáciu.
 5.3. V prípade všetkých zariadení na svetelnú signalizáciu vrátane tých, ktoré sú umiestnené na bočných stenách, musí byť referenčná os svietidla po jeho montáži na vozidlo rovnobežná s rovinou, na ktorej vozidlo stojí na vozovke; navyše musí byť táto os u bočných odrazových skiel a bočných obrysových svetiel kolmá k pozdĺžnej strednej rovine vozidla a rovnobežná s touto rovinou u všetkých ostatných zariadení pre svetelnú signalizáciu. V každom smere sa pripúšťa tolerancia ± 3°. Okrem toho musia byť dodržané akékoľvek osobitné pokyny výrobcu pre montáž.
 5.4. V prípade, že neboli vydané osobitné pokyny, preskúša sa výška a orientácia svietidiel s nezaťaženým vozidlom stojacim na rovnej vodorovnej ploche pri podmienkach definovaných v bodoch 2.24., 2.24.1. a 2.24.2. a v prípade, že je AFS inštalovaný, so systémom v jeho neutrálnom stave.
 Ak neboli vydané osobitné pokyny musia svietidlá vytvárajúce dvojicu:
 5.5.1. byť namontované na vozidlo súmerne k pozdĺžnej strednej rovine (toto ustanovenie sa vzťahuje na vonkajšie geometrické tvary svietidla a nie na okraje jeho svietiacej plochy podľa bodu 2.9.);
 5.5.2. byť vzájomne súmerné vzhľadom na pozdĺžnu strednú rovinu; táto požiadavka neplatí pre vnútorné usporiadanie svietidla;
 5.5.3. spĺňať rovnaké kolorimetrické požiadavky a mať v podstate zhodné fotometrické vlastnosti. Toto sa nevzťahuje na spárovanú dvojicu predných hmlových svetiel triedy F3.
 5.5.4. mať v podstate zhodné fotometrické vlastnosti.
 5.6. V prípade vozidiel, ktorých vonkajší tvar je nesúmerný, musia byť uvedené požiadavky splnené v takej miere, ako je to možné.
 5.7. Skupinové, združené alebo zlúčené svietidlá
 Svietidlá môžu byť zoskupené, združené alebo navzájom zlúčené za predpokladu, že sú splnené všetky požiadavky z hľadiska farby, umiestnenia, smerovania, geometrickej viditeľnosti, elektrického spojenia a prípadné iné požiadavky.
 5.7.1.1. Ak sú však zoskupené brzdové svietidlá a smerové svietidlá, žiadna horizontálna alebo vertikálna priamka prechádzajúca priemetmi zdanlivých plôch týchto funkcií na rovine kolmej k referenčnej osi nesmie pretínať viac ako dve hraničné čiary oddeľujúce susediace plochy rôznej farby.
 Ak je zdanlivá plocha samostatného svietidla zložená z dvoch alebo viacerých rôznych častí, musí spĺňať tieto požiadavky:
 5.7.2.1. buď celková plocha priemetu rôznych častí na rovinu dotýkajúcu sa vonkajšieho povrchu priehľadného materiálu a kolmá k referenčnej osi zaberá minimálne 60 % najmenšieho štvoruholníka opisujúceho uvedený priemet alebo vzdialenosť medzi dvoma susediacimi/dotýkajúcimi sa rôznymi časťami nepresahuje 15 mm, keď sa meria kolmo k referenčnej osi.
 Maximálna výška nad zemou sa meria od najvyššieho bodu a minimálna výška od najnižšieho bodu zdanlivej plochy v smere referenčnej osi.
 V prípade stretávacieho svetlometu sa mini3málna výška nad vozovkou meria od najnižšieho bodu činného výstupu optického systému (napr. od odrazovej plochy, rozptylového skla, projekčnej šošovky) nezávisle na jeho použití.
 Ak (maximálna a minimálna) výška nad vozovkou jednoznačne spĺňa požiadavky tohto predpisu, nie je potrebné určovať presné okraje ktorejkoľvek plochy.
 5.8.1. Umiestnenie sa z hľadiska šírky určuje vzhľadom na celkovú šírku od toho okraja zdanlivej plochy v smere referenčnej osi, ktorý je najvzdialenejší od strednej pozdĺžnej roviny vozidla, a pokiaľ ide o vzdialenosť medzi svietidlami, od vnútorných okrajov zdanlivej plochy v smere referenčnej osi.
 Ak umiestnenie z hľadiska šírky jednoznačne spĺňa požiadavky tohto predpisu, nie je potrebné určovať presné okraje ktorejkoľvek plochy.
 V prípade, že neboli vydané osobitné pokyny, fotometrické vlastnosti (napr. intenzita, farba, zdanlivá plocha, atď.) svietidla počas doby aktivácie svietidla sa nesmú úmyselne meniť.
 5.9.1. Smerové svietidlá, svetelný výstražný signál, oranžové obrysové výstražné svietidlá spĺňajúce požiadavky bodu 6.18.7., a signál núdzového brzdenia musia svietiť prerušovaným svetlom.
 5.9.2. Fotometrické vlastnosti každého svietidla sa môžu líšiť:
 a)
 v závislosti od okolitého svetla;
 b)
 následkom aktivácie ostatných svietidiel, alebo
 c)
 používaním svietidiel na poskytovanie iných osvetľovacích funkcií,
 za predpokladu, že každá odchýlka fotometrických vlastností je v súlade s technickými ustanoveniami pre príslušné svietidlo.
 Svietidlo podľa bodu 2.7. nesmie vyžarovať smerom dopredu žiadne červené svetlo, ktoré by mohlo vyvolať omyl, a smerom dozadu žiadne biele svetlo, ktoré by mohlo vyvolať omyl, s výnimkou svetla zo spätného svietidla. Do úvahy sa neberie svetelné zariadenie montované na osvetlenie interiéru vozidla. Táto podmienka sa v prípade pochybností overuje takto:
 5.10.1. pokiaľ ide o viditeľnosť červeného svetla spredu, s výnimkou červeného najzadnejšieho obrysového bočného svietidla, zdanlivá plocha červeného svetla nesmie byť priamo viditeľná pre pozorovateľa, ktorý sa pohybuje v pásme 1 podľa prílohy 4;
 5.10.2. pokiaľ ide o viditeľnosť bieleho svetla zozadu vozidla, s výnimkou bieleho nápadného označenia namontovaného na vozidle, plocha výstupu bieleho svetla nesmie byť priamo viditeľná pre pozorovateľa, ktorý sa pohybuje vo vnútri pásma 2 v priečnej rovine ležiacej vo vzdialenosti 25 m za vozidlom (pozri prílohu 4);
 pásma 1 a 2 skúmané okom pozorovateľa sú vo svojich rovinách ohraničené:
 5.10.3.1. na výšku dvoma horizontálnymi rovinami vo výške 1 m a 2,2 m nad zemou;
 5.10.3.2. na šírku dvoma vertikálnymi rovinami, ktoré zvierajú dopredu, resp. dozadu uhol 15° smerom von od pozdĺžnej strednej roviny vozidla, prechádzajú bodom alebo bodmi dotyku vertikálnych rovín rovnobežných s pozdĺžnou strednou rovinou vozidla a vymedzujú celkovú šírku vozidla. Ak je bodov dotyku viac, najprednejší z nich sa použije pre prednú rovinu a najzadnejší pre zadnú rovinu.
 5.11. Elektrickými spojeniami sa musí zabezpečiť, aby predné a zadné obrysové svietidlá, prípadne doplnkové obrysové svietidlá, prípadne bočné obrysové svietidlá a zariadenie na osvetlenie zadnej registračnej tabuľky mohli byť zapínané a vypínané len súčasne. Táto podmienka sa neuplatní, ak sa ako parkovacie svietidlá používajú predné a zadné obrysové svietidlá, ako aj bočné obrysové svietidlá v prípade, keď sú s týmito svietidlami združené alebo zlúčené a ak bočné obrysové môžu svietiť prerušovaným svetlom.
 5.12. Elektrickými spojeniami sa musí zabezpečiť, aby diaľkové svetlomety, stretávacie svetlomety a predné hmlové svietidlá nemohli byť zapnuté, ak nie sú zároveň zapnuté svietidlá uvedené v bode 5.11. Splnenie tejto podmienky sa však nevyžaduje v prípade diaľkových svetlometov alebo stretávacích svetlometov, ak ich svetelná výstraha spočíva v prerušovanom rozsvecovaní diaľkových svetlometov v krátkych intervaloch alebo v prerušovanom rozsvecovaní stretávacích svetlometov v krátkych intervaloch alebo v striedavom rozsvecovaní stretávacích a diaľkových svetlometov v krátkych intervaloch.
 5.13. Kontrolka
 Ak je týmto predpisom predpísaná kontrolka zapojenia obvodu, môže byť nahradená „prevádzkovou“ kontrolkou.
 5.14. Zakrývateľné svietidlá
 5.14.1. S výnimkou diaľkových svetlometov, stretávacích svetlometov a predných hmlových svietidiel, ktoré môžu byť zakryté, keď sa nepoužívajú, je zakrývanie svietidiel neprípustné.
 5.14.2. V prípade akejkoľvek poruchy funkcie zakrývacích zariadení musia svietidlá zostať v polohe používania, pokiaľ sú už v činnosti, alebo musí byť možné presunúť ich do polohy používania bez použitia náradia.
 5.14.3. Svietidlá sa musia dať nastaviť do polohy používania a rozsvietiť jediným ovládacím zariadením bez toho, aby bola vylúčená možnosť nastaviť do polohy používania bez ich rozsvietenia. V prípade skupinových diaľkových a stretávacích svetlometov sa však uvedené ovládanie vyžaduje len na aktiváciu stretávacích svetlometov.
 5.14.4. Z miesta vodiča nesmie byť možné zastaviť úmyselne pohyb rozsvecovaných svietidiel skôr, ako dosiahnu polohu používania. Ak vzniká počas pohybu svietidiel nebezpečenstvo oslnenia ostatných účastníkov cestnej premávky, tieto sa môžu rozsvietiť len po dosiahnutí svojej konečnej polohy.
 5.14.5. V rozmedzí teplôt zakrývacieho zariadenia od –30 °C do +50 °C musia byť svetlomety schopné dosiahnuť polohu používania do troch sekúnd od začiatku pôsobenia na ovládač.
 5.15. Farby vyžarovaného svetla svietidlami sú:
 diaľkový svetlomet:
 biela
 stretávací svetlomet:
 biela
 predné hmlové svietidlo:
 biela alebo selektívne žltá
 spätné svietidlo:
 biela
 smerové svietidlo:
 oranžová
 svetelný výstražný signál:
 oranžová
 brzdové svietidlo:
 červená
 signál núdzového brzdenia:
 oranžová alebo červená
 zariadenie na osvetlenie zadnej registrač nej tabuľky:
 biela
 predné obrysové svietidlo:
 biela
 zadné obrysové svietidlo:
 červená
 zadné hmlové svietidlo:
 červená
 parkovacie svietidlo:
 biela vpredu, červená vzadu; oranžová, ak je zlúčená s bočnými smerovými svietidlami alebo s bočnými obrysovými svietidlami
 bočné obrysové svietidlo:
 oranžová; najzadnejšie bočné obrysové svietidlo však môže byť červené, ak je v skupine, združené alebo zlúčené so zadným obrysovým svietidlom, zadným doplnkovým obrysovým svietidlom, zadným hmlovým svietidlom, brzdovým svietidlom alebo je v skupine alebo má časť plochy výstupu svetla spoločnú so zadným odrazovým sklom
 doplnkové obrysové svietidlo:
 biela vpredu, červená vzadu
 denné svietidlo:
 biela
 zadné odrazové sklo, iné ako trojuholníkové:
 červená
 zadné odrazové sklo, trojuholníkové:
 červená
 predné odrazové sklo, iné ako trojuholníkové:
 farba dopadajúceho svetla (5)
 bočné odrazové sklo, iné ako trojuholníkové:
 oranžová; najzadnejšie bočné odrazové sklo však môže byť červené, ak je v skupine alebo má časť plochy výstupu svetla spoločnú so zadným obrysovým svietidlom, zadným doplnkovým obrysovým svietidlom, zadným hmlovým svietidlom, brzdovým svietidlom alebo červeným najzadnejším bočným obrysovým svietidlom alebo iným ako trojuholníkovým zadným odrazovým sklom.
 uhlové svietidlo:
 biela
 nápadné označenie:
 biele alebo žlté na boku;
 červené alebo žlté vzadu (6)
 adaptívne systémy predného osvetlenia (AFS):
 biela.
 Počet svietidiel
 5.16.1. Počet svietidiel namontovaných na vozidle sa má rovnať počtu uvedenom v konkrétnych špecifikáciách tohto predpisu.
 5.17. Každé svietidlo môže byť namontované na pohyblivých častiach za predpokladu, že sú splnené podmienky ustanovené v bodoch 5.18, 5.19. až 5.20.
 Zadné obrysové svietidlá, zadné smerové svietidlá a zadné odrazové sklá, trojuholníkové ako aj iné ako trojuholníkové, sa môžu namontovať na pohyblivé časti len:
 5.18.1. ak svietidlá na pohyblivých častiach spĺňajú vo všetkých pevných polohách pohyblivých častí všetky požiadavky na umiestnenie, geometrickú viditeľnosť a fotometrické požiadavky na tieto svietidlá. Ak sú uvedené funkcie zabezpečené sústavou dvoch svietidiel označených „D“ (pozri bod 2.16.1.), stačí, ak uvedené požiadavky spĺňa len jedno z týchto svietidiel;
 alebo
 5.18.2. v prípade, že na uvedené funkcie sú namontované doplnkové svietidlá a ak sú tieto aktivované, keď je pohyblivá časť v akejkoľvek pevnej otvorenej polohe za predpokladu, že tieto doplnkové svietidlá spĺňajú všetky požiadavky na umiestnenie, geometrickú viditeľnosť a fotometrické požiadavky platné pre svietidlá namontované na pohyblivých častiach.
 5.19. Ak sú pohyblivé časti v inej ako „obvyklej polohe používania“, nesmie zariadenie, ktoré je na nich namontované, nevhodne obťažovať ostatných účastníkov cestnej premávky.
 5.20. Ak je svietidlo namontované na pohyblivej časti a pohyblivá časť je v obvyklej(-ých) polohe(-ách) používania, svietidlo sa musí vždy vrátiť do polohy(-ôh) určenej(-ých) výrobcom v súlade s týmto predpisom. V prípade stretávacích svetlometov a predných hmlových svetiel sa táto požiadavka považuje za splnenú, ak po desaťnásobnom pohybe pohyblivých častí a ich návrate do obvyklej polohy sa žiadna hodnota uhla sklonu týchto svietidiel meraného vzhľadom na ich úchytku pri meraní po každom pohybe pohyblivej časti neodlišuje o viac ako 0,15 % od priemernej hodnoty všetkých desiatich nameraných hodnôt. Ak sa táto hodnota prekročí, musí sa každá medzná hodnota podľa bodu 6.2.6.1.1 upraviť o hodnotu tohto prekročenia, aby sa znížil rozsah povolených sklonov pri kontrole vozidla podľa prílohy 6.
 Žiadna pohyblivá časť s namontovaným zariadením svetelnej signalizácie alebo bez neho, nesmie v ktorejkoľvek svojej pevnej polohe inej ako „obvyklá poloha používania“, zakrývať viac ako 50 % zdanlivej plochy predných a zadných obrysových svetiel, predných a zadných smerových svetiel a odrazových skiel v smere ich referenčnej osi.
 Ak splnenie tejto požiadavky nie je možné:
 5.21.1. aktivujú sa doplnkové svietidlá spĺňajúce všetky požiadavky na vyššie uvedené svietidlá týkajúce sa umiestnenia, geometrickej viditeľnosti a fotometrie vtedy, keď pohyblivá časť zakrýva viac ako 50 % zdanlivej plochy v smere referenčnej osi týchto svietidiel;
 alebo
 5.21.2. iné správne orgány musia byť informované prostredníctvom poznámky vo formulári oznámenia (bod 10.1. prílohy 1) o tom, že v smere referenčnej osi môže byť pohyblivými časťami zakrytých viac ako 50 % zdanlivej plochy;
 a
 užívateľ musí byť informovaný prostredníctvom upozornenia vo vozidle o tom, že v určitých polohách pohyblivých častí musia byť ostatní účastníci cestnej premávky upozornení na prítomnosť vozidla na ceste; napr. výstražným trojuholníkom alebo iným zariadením podľa vnútroštátnych požiadaviek na cestnú premávku.
 5.21.3. Bod 5.21.2. sa nevzťahuje na spätné odrazové sklá.
 5.22. S výnimkou odrazových skiel sa svietidlo nepovažuje za nainštalované, aj keď je opatrené homologizačnou značkou, pokiaľ nemôže byť uvedené do užívania samotnou montážou svetelného zdroja.
 5.23. Svietidlá musia byť montované na vozidlo tak, aby bolo možné svetelný zdroj správne vymeniť podľa pokynov výrobcu vozidla bez použitia špeciálnych nástrojov iných ako nástroje dodávané výrobcom s vozidlom. Táto požiadavka sa nevzťahuje na:
 a)
 zariadenia homologizované s nevymeniteľným zdrojom svetla;
 b)
 zariadenia homologizované so zdrojmi svetla podľa predpisu č. 99.
 5.24. Akákoľvek dočasná, v prípade poruchy bezpečná, náhrada funkcie svetelnej signalizácie zadného obrysového svietidla, je povolená pod podmienkou, že náhradná funkcia má v prípade poruchy podobnú farbu, intenzitu a polohu ako pôvodné zariadenie, ktoré prestalo fungovať, a že náhradné zariadenie zostane funkčné z hľadiska jeho pôvodnej bezpečnostnej funkcie. V prípade náhrady musia byť stav dočasnej náhrady a potreba opravy indikované kontrolkou na prístrojovej doske (pozri bod 2.18. tohto predpisu).
 5.25. Kde je namontovaný AFS, považuje sa tento za rovnocenný dvojici stretávacích svetlometov a, ak slúži ako diaľkový(-é) svetlomet(-y), považuje sa za rovnocenný dvojici diaľkových svetlometov.
 5.26. Zadné smerové svietidlá, zadné obrysové svietidlá, brzdové svietidlá (okrem brzdových svietidiel kategórie S4) a zadné hmlové svietidlá s ovládaním premenlivej svetelnej intenzity sú povolené, keď súčasne reagujú minimálne na jeden z týchto vonkajších vplyvov: vonkajšie svetlo, hmla, sneženie, dážď, vodná triešť, mračná prachu, kontaminácia plochy výstupu svetla, za predpokladu, že ich predpísané prepojenie, čo sa týka intenzity je zachované počas prechodových zmien. Počas prechodu nesmie dôjsť k žiadnej ostrej zmena intenzity. Brzdové svietidlá kategórie S4 môžu vyžarovať premenlivú svetelnú intenzitu nezávisle od ostatných svietidiel. Vodič by mal mať možnosť nastaviť uvedené funkcie na svetelnú intenzitu, ktorá zodpovedá ich stálej kategórii a vrátiť ich späť do kategórie, v ktorej sú automaticky premenlivé.
 6. KONKRÉTNE ŠPECIFIKÁCIE
 6.1. ĎIAĽKOVÝ SVETLOMET (Predpisy č. 98 a 112)
 6.1.1. Prítomnosť
 Povinná na motorových vozidlách. Zakázané na prípojných vozidlách.
 6.1.2. Počet
 Dva alebo štyri, homologizované podľa predpisov č. 31, 98 alebo 112, okrem svetlometov triedy A.
 Pre vozidlá kategórie N3:
 Môžu sa namontovať dva ďalšie diaľkové svetlomety.
 Ak je vozidlo vybavené štyrmi zakrývateľnými svetlometmi, je montáž dvoch prídavných svetlometov prípustná len na účely svetelnej signalizácie cez deň, ktorá sa vyznačuje ich prechodným rozsvecovaním v krátkych intervaloch (pozri bod 5.12.).
 6.1.3. Usporiadanie
 Žiadne konkrétne špecifikácie.
 6.1.4. Umiestnenie
 6.1.4.1. Na šírku: žiadne konkrétne špecifikácie.
 6.1.4.2. Na výšku: žiadne konkrétne špecifikácie.
 6.1.4.3. Na dĺžku: na prednej časti vozidla a namontovaný tak, aby vyžarované svetlo neobťažovalo vodiča ani priamo, ani nepriamo cez spätné zrkadlá a/alebo iné odrážajúce plochy na vozidle.
 6.1.5. Geometrická viditeľnosť
 Viditeľnosť svietiacej plochy vrátane pásiem, ktoré sa nejavia ako osvetlené v smere uvažovaného pozorovania, musí byť zabezpečená vo vnútri rozbiehajúceho sa priestoru ohraničeného priamkami, ktoré vychádzajú od obrysu svietiacej plochy a s referenčnou osou svetlometu zvierajú uhol najmenej 5°. Východzím bodom uhlov geometrickej viditeľnosti je obvod priemetu svietiacej plochy na priečnu rovinu dotýkajúcu sa najprednejšej časti rozptylového skla svetlometu.
 6.1.6. Orientácia
 Smerom dopredu.
 Na každej strane vozidla sa môže na účely osvetlenia zákruty natáčať nanajvýš jeden diaľkový svetlomet.
 6.1.7. Elektrické spojenia
 6.1.7.1. Diaľkové svetlomety môžu byť zapnuté súčasne alebo vo dvojiciach. Ak sú namontované dva ďalšie diaľkové svetlomety povolené podľa bodu 6.1.2. len pre vozidlá kategórie N3, môžu byť súčasne zapnuté najviac dve dvojice. Pri prepínaní zo svetla stretávacieho na svetlo diaľkové musí byť zapnutá aspoň jedna dvojica diaľkových svetlometov. Pri zmene z diaľkového svetla na stretávacie svetlo musia byť vypnuté súčasne všetky diaľkové svetlomety.
 6.1.7.2. Stretávacie svetlomety môžu zostať zapnuté súčasne s diaľkovými svetlometmi.
 6.1.7.3. Ak sú nainštalované štyri zakrývateľné svetlomety, musí byť pri ich odkrytej polohe zabránené súčasnej činnosti akýchkoľvek prídavných svetlometov, ak sú tieto určené na vytváranie svetelných signálov počas denného svetla, ktoré pozostávajú z prerušovaného rozsvecovania v krátkych intervaloch (pozri bod 5.12).
 6.1.8. Kontrolka
 Kontrolka zapojenia obvodu je povinná.
 6.1.9. Iné požiadavky
 6.1.9.1. Celková maximálna svietivosť diaľkových svetlometov, ktoré môžu byť zapnuté súčasne, nesmie prekročiť 225 000 cd, čo zodpovedá referenčnej hodnote 75.
 6.1.9.2. Táto maximálna svietivosť sa stanoví sčítaním jednotlivých referenčných označení, ktoré sú na niektorých svetlometoch vyznačené. Každému svetlometu označenému „R“ alebo „CR“ sa pridelí referenčné označenie „10“.
 6.2. STRETÁVACÍ SVETLOMET (Predpisy č. 98 a 112)
 6.2.1. Prítomnosť
 Povinná na motorových vozidlách. Zakázané na prípojných vozidlách.
 6.2.2. Počet
 Dva, homologizované podľa predpisov č. 31, 98 alebo 112, okrem svetlometov triedy A.
 6.2.3. Usporiadanie
 Žiadna osobitná požiadavka.
 6.2.4. Umiestnenie
 6.2.4.1. Na šírku: okraj zdanlivej plochy v smere referenčnej osi, ktorý je najvzdialenejší od pozdĺžnej strednej roviny vozidla nesmie byť od najvzdialenejšieho vonkajšieho okraja vozidla ďalej ako 400 mm.
 Vnútorné okraje zdanlivých plôch v smere referenčných osí musia byť od seba vzdialené najmenej 600 mm. Toto sa však nevzťahuje na kategóriu vozidiel M1 a N1; v prípade všetkých ostatných kategórií motorových vozidiel, ktorých celková šírka je menšia ako 1 300 mm, môže byť táto vzdialenosť zmenšená až na 400 mm.
 6.2.4.2. Na výšku: najmenej 500 mm a najviac 1 200 mm nad vozovkou. Pre kategóriu N3G (mimocestné – terénne) vozidlá (7) sa môže maximálna výška zvýšiť na 1 500 mm.
 6.2.4.3. Na dĺžku: na prednej časti vozidla. Táto podmienka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné plochy na vozidle, ktoré odrážajú svetlo.
 6.2.5. Geometrická viditeľnosť
 Je určená uhlami α a β stanovenými v bode 2.13.:
 α
 =
 15° smerom nahor a 10° smerom nadol,
 β
 =
 45° smerom von a 10° smerom dovnútra.
 Ak požadované fotometrické hodnoty stretávacích svetlometov nepokrývajú celé pole geometrickej viditeľnosti, požaduje sa na účely typovej homologizácie v zostávajúcom poli minimálna hodnota svietivosti 1 cd. Prítomnosť rôznych priehradiek alebo iných súčastí vybavenia v blízkosti svetlometu nesmie vyvolávať druhotné účinky, ktoré by obťažovali iných účastníkov cestnej premávky.
 6.2.6. Orientácia
 Smerom dopredu.
 Vertikálna orientácia
 6.2.6.1.1. Počiatočný sklon rozhrania stretávacieho svetla smerom nadol, ktorý treba nastaviť na vozidle v nezaťaženom stave s jednou osobou na sedadle vodiča, musí byť výrobcom stanovený s presnosťou na 0,1 % a musí byť zreteľne a nezmazateľným spôsobom vyznačený na každom vozidle v blízkosti svetlometov alebo na výrobnom štítku symbolom uvedeným v prílohe 7.
 Hodnota tohto daného sklonu smerom nadol musí byť definovaná podľa bodu 6.2.6.1.2.
 6.2.6.1.2. V závislosti od montážnej výšky spodného okraja zdanlivej plochy v smere referenčnej osi stretávacieho svetlometu (h) vyjadrenej v metroch a meranej na nezaťaženom vozidle, musí byť vertikálny sklon rozhrania stretávacieho svetla za všetkých statických podmienok podľa prílohy 5 v týchto limitoch a základný sklon musí mať tieto hodnoty:
 h < 0,8
 limity:
 medzi –0,5 % a –2,5 %
 základné nastavenie:
 medzi –1,0 % a –1,5 %
 0,8 ≤ h ≤ 1,0
 limity:
 medzi –0,5 % a –2,5 %
 základné nastavenie:
 medzi –1,0 % a –1,5 %
 alebo podľa rozhodnutia výrobcu,
 limity:
 medzi –1,0 % a –3,0 %
 základné nastavenie:
 medzi –1,5 % a –2,0 %
 Žiadosť o typovú homologizáciu vozidla musí v tomto prípade obsahovať informáciu o tom, ktorá z dvoch možností sa má použiť.
 h > 1,0
 limity:
 medzi –1,0 % a –3,0 %
 základné nastavenie:
 medzi –1,5 % a –2,0 %
 Uvedené limity a základné nastavenia sú zhrnuté v diagrame uvedenom ďalej v dokumente.
 Pre kategóriu N3G (mimocestné – terénne) vozidlá, kde svetlomety prekračujú výšku 1 200 mm, musia byť limitné hodnoty pre vertikálny sklon vzorky medzi: –1,5 % a –3,5 %.
 Základné nastavenie musí byť medzi: –2 % a –2,5 %.
 Korektor sklonu svetlometov
 6.2.6.2.1. Ak je na splnenie požiadaviek bodov 6.2.6.1.1. a 6.2.6.1.2. potrebný korektor sklonu svetlometov, musí byť korektor automatický.
 6.2.6.2.2. Korektory, ktoré sú nastavované ručne, či už spojito alebo nespojito, sú však prípustné, pokiaľ majú základnú polohu, v ktorej je možné nastaviť počiatočný sklon svietidiel stanovený v bode 6.2.6.1.1. pomocou obvyklých nastavovacích skrutiek alebo podobných prostriedkov.
 Tieto ručne nastaviteľné korektory musia byť ovládateľné z miesta vodiča.
 Spojito nastaviteľné korektory musia mať referenčné značky udávajúce hlavné podmienky zaťaženia vozidla, ktoré vyžadujú nastavenie stretávacieho svetla.
 Pri korektoroch, ktoré nie sú nastaviteľné spojito, musí byť počet polôh taký, aby sa zabezpečil súlad s rozsahom hodnôt stanoveným v bode 6.2.6.1.2. za všetkých podmienok zaťaženia vymedzených v prílohe 5.
 Aj pri týchto korektoroch musia byť v blízkosti jeho ovládača zreteľne vyznačené podmienky zaťaženia podľa prílohy 5, ktoré vyžadujú nastavenie stretávacieho svetla (pozri prílohu 8).
 6.2.6.2.3. V prípade poruchy korektorov uvedených v bodoch 6.2.6.2.1. a 6.2.6.2.2. nesmie stretávacie svetlo zaujať polohu, v ktorej je sklon menší ako v čase poruchy korektora.
 Postup merania
 6.2.6.3.1. Po nastavení počiatočného sklonu sa odmeria vertikálny sklon stretávacieho svetla vyjadrený v percentách za statických podmienok pri všetkých polohách zaťaženia vymedzených v prílohe 5.
 6.2.6.3.2. Meranie odchýlky sklonu stretávacieho svetla ako funkcie zaťaženia sa musí vykonať podľa skúšobného postupu uvedeného v prílohe 6.
 6.2.6.4. Horizontálna orientácia
 Horizontálna orientácia jedného alebo oboch stretávacích svetlometov sa môže navzájom líšiť, aby sa zabezpečilo osvetlenie zákrut pod podmienkou, že ak sa pohybuje celým lúčom alebo zlomom rozhrania, nesmie sa tento zlom rozhrania pretínať s osou dráhy ťažiska vozidla vo vzdialenostiach od prednej časti vozidla, ktoré sú väčšie ako 100-násobok montážnej výšky príslušných stretávacích svetlometov.
 6.2.7. Elektrické spojenia
 Prepínač musí pri prepnutí na stretávacie svetlomety súčasne vypnúť všetky diaľkové svetlomety.
 Stretávacie svetlo môže zostať rozsvietené súčasne s diaľkovými svetlami.
 V prípade stretávacích svetlometov podľa predpisu č. 98 musia plynové výbojkové svetelné zdroje zostať zapnuté, ak sú v činnosti diaľkové svetlomety.
 Na osvetlenie zákrut sa môže aktivovať jeden dodatočný zdroj svetla, príp. jeden alebo viac LED modulov, umiestnený(-ých) vnútri stretávacích svetlometov alebo vo svietidle (okrem diaľkového svetlometu), zoskupený(-ých) alebo zlúčený(-ých) s príslušnými stretávacími svetlometmi za predpokladu, že horizontálny polomer zakrivenia dráhy ťažiska vozidla je 500 m alebo menší. To môže výrobca preukázať výpočtom alebo iným spôsobom prijateľným pre orgánom vykonávajúci homologizáciu typu.
 Stretávacie svetlomety sa môžu zapínať a vypínať automaticky. Musí však vždy byť možné zapnúť a vypnúť tieto stretávacie svetlomety ručne.
 6.2.8. Kontrolka
 6.2.8.1. Kontrolka je nepovinná.
 6.2.8.2. Vizuálna kontrolka, blikajúca alebo neblikajúca, je povinná:
 a)
 v prípade, keď sa pohybuje celým lúčom alebo zlomom rozhrania na účely osvetlenia zákrut, alebo
 b)
 ak jeden alebo viac LED modulov slúži na vyžarovanie hlavného stretávacieho svetla.
 Kontrolka sa musí uviesť do činnosti:
 a)
 v prípade poruchy posunutia zlomu rozhrania, alebo
 b)
 v prípade poruchy ktoréhokoľvek LED modulu, resp. modulov slúžiacich na vyžarovanie hlavného stretávacieho svetla.
 Kontrolka musí zostať v činnosti pokiaľ porucha pretrváva. Môže sa dočasne vypnúť, ale musí sa opäť uviesť do činnosti kedykoľvek sa zariadenie, ktoré štartuje a vypína motor, zapne a vypne.
 6.2.9. Iné požiadavky
 Požiadavky podľa bodu 5.5.2. sa nevzťahujú na stretávacie svetlomety.
 Stretávacie svetlomety so svetelným zdrojom alebo LED modulom(-mi) vyžarujúcim(-i) hlavné stretávacie svetlo a ktorého(-ých) celkový objektívny svetelný tok prekračujúci 2 000 lúmenov, sa môžu namontovať len v spojení s montážou zariadenia(-í) na čistenie svetlometu podľa predpisu č. 45 (8).
 Z hľadiska vertikálneho sklonu sa nepoužijú ustanovenia bodu 6.2.6.2.2., pokiaľ ide o stretávacie svetlomety:
 a)
 s LED modulom(-mi) vyžarujúcim(-i) hlavné stretávacie svetlo, alebo
 b)
 so zdrojom svetla vyžarujúcim hlavné stretávacie svetlo a ktorého objektívny svetelný tok prekračuje 2 000 lúmenov.
 Na osvetlenie zákrut sa môžu použiť len stretávacie svetlomety podľa predpisov č. 98 alebo 112.
 Ak je osvetlenie zákrut vytvárané horizontálnym pohybom celého lúča alebo zlomu rozhrania, môže sa aktivovať, len ak sa vozidlo pohybuje smerom dopredu. Táto požiadavka neplatí, ak je osvetlenie zákrut vytvárané pre pravú zákrutu v pravostrannej premávke (ľavú zákrutu v ľavostrannej premávke).
 6.3. PREDNÉ HMLOVÉ SVIETIDLÁ (Predpis č. 19)
 6.3.1. Prítomnosť
 Nepovinné na motorových vozidlách. Zakázané na prípojných vozidlách.
 6.3.2. Počet
 Dve.
 6.3.3. Usporiadanie
 Žiadna osobitná požiadavka.
 6.3.4. Umiestnenie
 6.3.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 6.3.4.2. Na výšku:
 Minimum:
 najmenej 250 mm nad vozovkou.
 Maximum:
 pre vozidlác kategórie M1 a N1: najviac 800 mm nad vozovkou;
 Pre všetky ostatné kategórie okrem N3G (mimocestných – terénných) (9) vozidiel: najviac 1 200 mm nad vozovkou;
 Pre kategóriu vozidiel N3G: maximálna výška sa môže zvýšiť na 1 500 mm.
 Žiadny bod zdanlivej plochy v smere referenčnej osi však nesmie byť vyššie ako najvyšší bod na zdanlivej ploche stretávacieho svetlometu v smere referenčnej osi.
 6.3.4.3. Na dĺžku: na prednej časti vozidla. Táto podmienka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné plochy na vozidle, ktoré odrážajú svetlo.
 6.3.5. Geometrická viditeľnosť
 Je určená uhlami α a β stanovenými v bode 2.13.,
 α
 =
 5° smerom nahor a nadol;
 β
 =
 45° smerom von a 10° smerom dovnútra.
 Ak požadované fotometrické hodnoty predných hmlových svietidiel nepokrývajú celé geometrické pole viditeľnosti, požaduje sa na účely typovej homologizácie v zostávajúcom poli minimálna hodnota svietivosti 1 cd. Prítomnosť rôznych priehradiek alebo iných súčastí vybavenia v blízkosti predného hmlového svietidla nesmie vyvolávať druhotné účinky, ktoré by obťažovali iných účastníkov cestnej premávky (10).
 6.3.6. Orientácia
 Smerom dopredu.
 Vertikálna orientácia
 6.3.6.1.1. V prípade predných hmlových svietidiel triedy „B“, vertikálny sklon rozhrania, ktorý treba nastaviť na vozidle v nezaťaženom stave s jednou osobou na sedadle vodiča, je –1,5 % alebo nižší (10).
 V prípade predných hmlových svietidiel triedy „F3“:
 6.3.6.1.2.1. Počiatočný sklon rozhrania smerom nadol, ktorý treba nastaviť na vozidle v nezaťaženom stave s jednou osobou na sedadle vodiča, musí byť výrobcom stanovený s presnosťou na jedno desatinné miesto a musí byť zreteľne a nezmazateľným spôsobom vyznačený na každom vozidle v blízkosti predných hmlových svietidiel alebo na výrobnom štítku alebo v kombinácii s vyznačením uvedeným v bode 6.2.6.1.1. symbolom uvedeným v prílohe 7 k tomuto predpisu. Hodnota tohto daného sklonu smerom nadol musí byť definovaná podľa bodu 6.3.6.1.2.2.
 6.3.6.1.2.2. v závislosti od montážnej výšky spodného okraja zdanlivej plochy v smere referenčnej osi predného hmlového svietidla, vyjadrenej v metroch (h) a meranej na nezaťaženom vozidle, musí mať vertikálny sklon rozhrania, ktorý treba nastaviť na vozidle v nezaťaženom stave s jednou osobou na sedadle vodiča, túto(tieto) hodnotu(-y):
 h ≤ 0,8
 limity:
 medzi –1,0 % a –2,5 %
 základné nastavenie:
 medzi –1,5 % a –2,0 %
 h > 0,8
 limity:
 medzi –1,5 % a –3,0 %
 základné nastavenie:
 medzi –2,0 % a –2,5 %
 Korektor sklonu predného hmlového svietidla
 6.3.6.2.1. V prípade predného hmlového svietidla so zdrojom(-mi) svetla, ktorého(-ých) celkový objektívny svetelný tok presahuje 2 000 lúmenov, sú požiadavky v bode 6.3.6.1.2.2. automaticky splnené podľa všetkých podmienok zaťaženia v prílohe 5 k tomuto predpisu.
 6.3.6.2.2. Keď je korektor sklonu predného hmlového svietidla namontovaný, samostatne alebo v skupine s ostatným funkciami predného osvetlenia a svetelnej signalizácie, musí to byť takým spôsobom, že vertikálny sklon, podľa všetkých statických podmienok zaťaženia v prílohe 5 tohto predpisu, je stále v rámci limitov stanovených v bode 6.3.6.1.2.2.
 6.3.6.2.3. V prípade, že je predné hmlové svietidlo kategórie „F3“ súčasťou stretávacieho svetlometu alebo AFS, požiadavky v bode 6.2.6. sa vzťahujú na používanie predného hmlového svetla ako súčasti stretávacieho svetla.
 V tomto prípade sa limity na nastavenie stanovené v bode 6.2.6. môžu uplatňovať aj keď sa toto predné hmlové používa takýmto spôsobom.
 6.3.6.2.4. Korektor sklonu sa môže tiež používať na automatické prispôsobovanie sklonu predného hmlového svetla v súvislosti s prevládajúcimi okolitými podmienkami, za predpokladu, že sa neprekročia limity sklonu smerom nadol špecifikované v bode 6.3.6.1.2.2.
 6.3.6.2.5. V prípade poruchy korektora sklonu nesmie predné hmlové svetlo zaujať polohu, v ktorej je sklon rozhrania menší ako v čase poruchy zariadenia.
 6.3.7. Elektrické spojenia
 Predné hmlové svietidlá musí byť možné ZAPNÚŤ a VYPNÚŤ nezávisle od diaľkových svetlometov, stretávacích svetlometov alebo od akejkoľvek kombinácie diaľkových a stretávacích svetlometov, pokiaľ sa predné hmlové svietidlá nepoužívajú ako súčasť inej svetelnej funkcie v AFS; avšak funkcia na rozsvietenie predných hmlových svietidiel musí mať prednosť pred funkciou, pri ktorej sú predné hmlové svietidlá používané ako súčasť.
 6.3.8. Kontrolka
 Kontrolka zapojenia obvodu je povinná. Nezávislé výstražné neprerušované svetlo.
 6.3.9. Iné požiadavky
 V prípade, že existuje pozitívna indikácia vo formulári oznámenia bodu 10.9. prílohy 1 predpisu č. 19, nastavenie a svetelná intenzita predného hmlového svetla triedy „F3“ sa môže automaticky prispôsobiť v súvislosti s prevládajúcimi podmienkami okolia. Všetky zmeny svetelnej intezity alebo nastavenia sa vykonávajú automaticky a takým spôsobom, že neobťažujú vodiča ani ostatných účastníkov cestnej premávky.
 6.4. SPÄTNÉ SVIETIDLO (Predpis č. 23)
 6.4.1. Prítomnosť
 Povinná na motorových vozidlách a prípojných vozidlách kategórií O2, O3 a O4. Nepovinná na prípojných vozidlách kategórie O1.
 6.4.2. Počet
 6.4.2.1. Jedno povinné svietidlo a druhé nepovinné svietidlo na vozidlách kategórie M1 a na všetkých iných vozidlách s dĺžkou menšou ako 6 000 mm.
 6.4.2.2. Dva povinné svietidlá a dva nepovinné svietidlá na všetkých vozidlách s dĺžkou nad 6 000 mm okrem vozidiel kategórie M1.
 6.4.3. Usporiadanie
 Žiadna osobitná požiadavka.
 6.4.4. Umiestnenie
 Na šírku:
 žiadna osobitná požiadavka.
 Na výšku:
 najmenej 250 mm a najviac 1 200 mm nad vozovkou.
 Na dĺžku:
 na zadnej časti vozidla.
 Ak sú však namontované dva nepovinné svietidlá uvedené v bode 6.4.2.2., musia byť namontované na boku alebo vzadu na vozidle v súlade s požiadavkami bodov 6.4.5. a 6.4.6.
 6.4.5. Geometrická viditeľnosť
 Je určená uhlami α a β stanovenými v bode 2.13.:
 α
 =
 smerom nahor a 5° smerom nadol,
 β
 =
 45° vpravo aj vľavo, ak je na vozidle len jedno svietidlo,
 45° smerom von a 30° smerom dovnútra, ak sú na vozidle dva svietidlá.
 Ak sú dva nepovinné svietidlá podľa bodu 6.4.2.2. namontované na boku vozidla musí byť referenčná os týchto svietidiel natočená smerom nabok horizontálne so sklonom 10° ± 5° voči stredovej pozdĺžnej rovine vozidla.
 6.4.6. Orientácia
 Smerom dozadu.
 Ak sú dva nepovinné svietidlá podľa bodu 6.4.2.2. namontované na boku vozidla, požiadavky podľa bodu 6.4.5. neplatia. Referenčná os týchto zariadení však musí byť orientovaná smerom von v uhle maximálne 15° horizontálne smerom dozadu voči k strednej pozdĺžnej rovine vozidla.
 6.4.7. Elektrické spojenia
 6.4.7.1. Musia byť také, aby sa svietidlo mohlo rozsvietiť len, ak je zaradený spätný prevodový stupeň a zariadenie na ovládanie štartovania a vypnutia motora je v polohe umožňujúcej chod motora. Ak nie je splnená niektorá z uvedených podmienok, svietidlá sa nemôžu rozsvietiť a ak svietia, musia sa vypnúť.
 6.4.7.2. Okrem toho musia byť elektrické spojenia dvoch nepovinných svietidiel podľa bodu 6.4.2.2. také, aby sa tieto svietidlá nemohli rozsvietiť, ak nie sú zapnuté svietidlá uvedené v bode 5.11.
 Svietidlá namontované na boku vozidla môžu byť zapnuté pri pomalom manévrovaní vozidla smerom dopredu maximálne do rýchlosti 10 km/h, za predpokladu, že sú splnené tieto požiadavky:
 a)
 zariadenia sa musia zapínať a vypínať ručne prostredníctvom samostatného vypínača;
 b)
 ak sú takto zapnuté, môžu ostať rozvietené potom ako je spätný prevodový stupeň vyradený;
 c)
 automaticky sa však musia vypnúť, ak rýchlosť vozidla smerom dopredu presiahne 10 km/h, bez ohľadu na to, či je samostatný vypínač zapnutý alebo vypnutý; v tomto prípade musia zostať vypnuté pokiaľ nie sú znova úmyselne zapnuté.
 6.4.8. Kontrolka
 Kontrolka je nepovinná.
 6.4.9. Iné požiadavky
 Žiadne.
 6.5. SMEROVÉ SVIETIDLO (Predpis č. 6)
 6.5.1. Prítomnosť (pozri ďalej uvedený obrázok)
 Povinná. Typy smerových svietidiel sa rozdeľujú na kategórie (1, 1a, 1b, 2a, 2b, 5 a 6); ich sústava na jednom vozidle vytvára usporiadanie („A“ a „B“).
 Usporiadanie „A“ sa vzťahuje na všetky motorové vozidlá.
 Usporiadanie „B“ sa vzťahuje len na prípojné vozidlá.
 6.5.2. Počet
 Podľa spôsobu usporiadania.
 6.5.3. Usporiadania (pozri ďalej uvedený obrázok)
 A: dve predné smerové svietidlá kategórií:
 1 alebo 1a alebo 1b, ak je vzdialenosť medzi okrajom zdanlivej plochy v smere referenčnej osi tohto svietidla a okrajom zdanlivej plochy stretávacieho svetlometu v smere referenčnej osi a/alebo prípadne predného hmlového svietidla najmenej 40 mm;
 1a alebo 1b, ak je vzdialenosť medzi okrajom zdanlivej plochy v smere referenčnej osi tohto svietidla a okrajom zdanlivej plochy stretávacieho svetlometu v smere referenčnej osi a/alebo prípadne predného hmlového svietidla väčšia ako 20 mm a menšia ako 40 mm;
 1b, ak je vzdialenosť medzi okrajom zdanlivej plochy v smere referenčnej osi tohto svietidla a okrajom zdanlivej plochy stretávacieho svetlometu v smere referenčnej osi a/alebo prípadne predného hmlového svietidla menšia ako alebo rovná 20 mm;
 dve zadné smerové svietidlá (kategória 2a alebo 2b);
 dve nepovinné svietidlá (kategória 2a alebo 2b) na všetkých vozidlách v kategórii M2, M3, N2, N3;
 dve bočné smerové svietidlá kategórií 5 alebo 6 (minimálne požiadavky):
 5 pre všetky vozidlá M1;
 pre vozidlá N1, M2 a M3, ak ich dĺžka nepresahuje 6 m;
 6 pre všetky vozidlá N2 a N3;
 pre vozidlá N1, M2 a M3, ak ich dĺžka presahuje 6 m.
 Vo všetkých prípadoch je prípustné nahradiť smerové svietidlá kategórie 5 smerovými svietidlami kategórie 6.
 Ak sú montované svietidlá, ktoré združujú funkcie predných smerových svietidiel (kategórie 1, 1a, 1b) a bočných smerových svietidiel (kategória 5 alebo 6), môžu byť na splnenie požiadaviek na viditeľnosť podľa bodu 6.5.5. montované dva doplnkové bočné smerové svietidlá (kategória 5 alebo 6).
 B: dve zadné smerové svietidlá (kategória 2a alebo 2b).
 dve nepovinné svietidlá (kategória 2a alebo 2b) na všetkých vozidlách kategórie O2, O3 a O4.
 Kde je namontovaný AFS, určujúca vzdialenosť pre výber kategórie je vzdialenosť medzi predným smerovým svietidlom a najbližšou osvetľovacou jednotkou v jej nabližšej polohe, keď je súčasťou režimu stretávacieho svetla alebo vykonáva tento režim.
 6.5.4. Umiestnenie
 6.5.4.1. Na šírku: okraj zdanlivej plochy v smere referenčnej osi, ktorý je najvzdialenejší od pozdĺžnej strednej roviny vozidla, nesmie byť od najvzdialenejšieho vonkajšieho okraja vozidla ďalej ako 400 mm. Táto podmienka sa nevzťahuje na nepovinné zadné svietidlá.
 Vnútorné okraje zdanlivých plôch v smere referenčných osí musia byť od seba vzdialené najmenej 600 mm.
 Táto vzdialenosť môže byť zmenšená až na 400 mm, ak je celková šírka vozidla menšia ako 1 300 mm.
 Na výšku: nad vozovkou.
 6.5.4.2.1. Výška plochy výstupu svetla bočných smerových svietidiel kategórie 5 alebo 6 nesmie byť:
 menej ako:
 350 mm pre kategóriu vozidiel M1, a N1 a 500 mm pre všetky ostatné kategórie vozidiel pri meraní od najnižšieho bodu; a
 viac ako:
 1 500 mm pri meraní od najvyššieho bodu.
 6.5.4.2.2. Výška smerových svietidiel kategórií 1, 1a, 1b, 2a a 2b meraná podľa bodu 5.8. nesmie byť menšia ako 350 mm a väčšia ako 1 500 mm.
 6.5.4.2.3. Ak konštrukcia vozidla pri meraní podľa uvedených špecifikácií neumožňuje dodržanie týchto horných limitov a ak nie sú inštalované nepovinné svietidlá, môžu byť tieto limity zvýšené na 2 300 mm v prípade bočných smerových svietidiel kategórie 5 a 6 a na 2 100 mm v prípade smerových svietidiel kategórií 1, 1a, 1b, 2a, a 2b.
 6.5.4.2.4. Ak sú namontované nepovinné svietidlá, musia byť umiestnené vo výške, ktorá je v súlade s požiadavkami podľa bodu 6.5.4.1., symetricky a v najväčšej vertikálnej vzdialenosti, akú umožňuje karoséria vozidla, nie však menej ako 600 mm, nad povinnými svietidlami.
 6.5.4.3. Na dĺžku (pozri ďalej uvedený obrázok)
 Vzdialenosť medzi plochou výstupu svetla bočného smerového svietidla (kategórie 5 a 6) a priečnou rovinou, ktorá označuje predný okraj celkovej dĺžky vozidla, nesmie presiahnuť 1 800 milimetrov.
 Vzdialenosť však nesmie presiahnuť 2 500 mm:
 a)
 pri vozidlách kategórie M1 a N1:
 b)
 pre všetky ostatné kategórie vozidiel pokiaľ konštrukcia vozidla neumožňuje dodržanie minimálnych uhlov viditeľnosti.
 6.5.5. Geometrická viditeľnosť
 6.5.5.1. Horizontálne uhly: (pozri ďalej uvedený obrázok)
 Vertikálne uhly: 15° nad a pod horizontálou pre smerové svietidlá kategórií 1, 1a, 1b, 2a, 2b a 5. Vertikálny uhol pod horizontálou môže byť znížený až na 5°, ak sú svietidlá montované vo výške nižšej ako 750 mm nad vozovkou; 30° nad a 5° pod horizontálou pre smerové svietidlá kategórie 6. Vertikálny uhol nad horizontálou sa môže znížiť na 5°, ak sú nepovinné svietidlá montované vo výške najmenej 2 100 mm nad zemou.
 Obrázok
 (pozri bod 6.5.)
 6.5.5.2. alebo podľa rozhodnutia výrobcu pre kategóriu vozidiel M1 a N1
 (12):
 Predné a zadné smerové svietidlá, ako aj bočné obrysové svietidlá:
 Horizontálne uhly sú uvedené na obrázku:
 Vertikálne uhly: 15° nad a pod horizontálou. Vertikálny uhol pod horizontálou sa môže zmenšiť na 5°, ak je svietidlo montované vo výške menšej ako 750 mm nad vozovkou.
 Aby mohlo byť svietidlo považované za viditeľné, musí dávať voľný výhľad zdanlivej plochy s veľkosťou aspoň 12,5 cm2, okrem smerových svietidiel kategórie 5 a 6. Vylučuje sa svetelná plocha každého odrazového skla, ktoré neemituje svetlo.
 6.5.6. Orientácia
 Podľa prípadných špecifikácií výrobcu pre montáž.
 6.5.7. Elektrické spojenia
 Zapínanie smerových svietidiel musí byť nezávislé od zapínania ostatných svietidiel. Všetky smerové svietidlá na tej istej strane vozidla sa musia zapínať a vypínať tým istým ovládačom a musia svietiť prerušovaným svetlom v rovnakej fáze.
 Na vozidlách kategórie M1 a N1 s dĺžkou menšou ako 6 m a s usporiadaním svietidiel v súlade s bodom 6.5.5.2 musia aj prípadné namontované oranžové bočné obrysové svietidlá svietiť prerušovaným svetlom v rovnakej frekvencii (v rovnakej fáze) ako smerové svietidlá.
 6.5.8. Kontrolka
 Kontrolka činnosti je povinná pre smerové svietidlá kategórií 1, 1a, 1b, 2a a 2b. Môže byť optická alebo akustická alebo obojakého druhu. Ak je optická, musí svietiť prerušovaným svetlom, ktoré v prípade poruchy ktorejkoľvek žiarovky týchto smerových svietidiel zhasne, zostane rozsvietená bez prerušovania alebo výrazne zmení frekvenciu prerušovania. Ak je úplne akustická, má byť zreteľne počuteľná a aspoň pri poruche ktoréhokoľvek z týchto smerových svietidiel má výrazne zmeniť frekvenciu.
 Do činnosti sa musí uviesť signálom vydávaným podľa bodu 6.4.2. predpisu č.6 alebo iným vhodným spôsobom (10)
 Ak je motorové vozidlo prispôsobené na ťahanie prípojného vozidla, musí byť vybavené zvláštnou optickou kontrolkou činnosti smerových svietidiel prípojného vozidla, pokiaľ kontrolka ťažného vozidla neumožňuje zistenie poruchy ktoréhokoľvek smerového svietidla takto vytvorenej jazdnej súpravy.
 Pre nepovinnú dvojicu smerových svietidiel na prípojných vozidlách nie je kontrolka činnosti povinná.
 6.5.9. Iné požiadavky
 Svetlo musí byť prerušované 90 ± 30 krát za minútu.
 Po uvedení spínača svetelného signálu do činnosti musí najneskôr do jednej sekundy nasledovať rozsvietenie svetla a najneskôr do jeden a pol sekundy jeho prvé zhasnutie. Ak je motorové vozidlo prispôsobené na ťahanie prípojného vozidla, musia sa ovládacím zariadením smerových svietidiel ťažného vozidla uvádzať do činnosti aj smerové svietidlá prípojného vozidla. V prípade poruchy niektorého zo smerových svietidiel s výnimkou skratu musia ostatné smerové svietidlá ďalej svietiť prerušovaným svetlom, pričom frekvencia prerušovania sa za týchto podmienok môže odlišovať od predpísanej frekvencie.
 6.6. SVETELNÝ VÝSTRAŽNÝ SIGNÁL
 6.6.1. Prítomnosť
 Povinná.
 Signál sa dáva súčasnou činnosťou smerových svietidiel v súlade s požiadavkami bodu 6.5.
 6.6.2. Počet
 Podľa bodu 6.5.2.
 6.6.3. Usporiadanie
 Podľa bodu 6.5.3.
 6.6.4. Umiestnenie
 6.6.4.1. Na šírku
 Podľa bodu 6.5.4.1.
 6.6.4.2. Na výšku
 Podľa bodu 6.5.4.2.
 6.6.4.3. Na dĺžku
 Podľa bodu 6.5.4.3.
 6.6.5. Geometrická viditeľnosť
 Podľa bodu 6.5.5.
 6.6.6. Orientácia
 Podľa bodu 6.5.6.
 6.6.7. Elektrické spojenia
 6.6.7.1. Signál sa musí zapínať samostatným ručným ovládacím zariadením, ktorým sa umožní, že všetky smerové svietidlá svietiť prerušovaným svetlom v rovnakej fáze.
 6.6.7.2. Svetelný výstražný signál sa môže uviesť do činnosti automaticky v prípade, že sa vozidlo ocitlo v kolízii alebo po deaktivácii signálu núdzového brzdenia, ako je stanovené v bode 6.22. V takýchto prípadoch sa môže vypínať ručne.
 6.6.7.3. Na vozidlách kategórie M1 a N1 s dĺžkou menšou ako 6 m a s usporiadaním svietidiel v súlade s bodom 6.5.5.2 musia aj prípadné namontované oranžové bočné obrysové svietidlá svietiť prerušovaným svetlom v rovnakej frekvencii (v rovnakej fáze) ako smerové svietidlá.
 6.6.8. Kontrolka
 Kontrolka zapojenia obvodu je povinná. Prerušované výstražné svetlo, ktoré môže svietiť spoločne s kontrolkou(-ami) podľa bodu 6.5.8.
 6.6.9. Iné požiadavky
 Zhodné s požiadavkami bodu 6.5.9. Ak je vozidlo prispôsobené na ťahanie prípojného vozidla, musia sa ovládacím zariadením svetelného výstražného signálu uvádzať do činnosti aj smerové svietidlá na prípojnom vozidle. Výstražný signál musí byť schopný prevádzky aj v prípade, že zariadenie na spúšťanie alebo zastavenie motora je v takej polohe, že chod motora nie je možný.
 6.7. BRZDOVÉ SVIETIDLO (Predpis č. 7)
 6.7.1. Prítomnosť
 Zariadenia kategórií S1 alebo S2:
 povinné na všetkých kategóriách vozidiel.
 Zariadenia kategórie S3 alebo S4:
 povinné na vozidlách kategórie M1 a N1 okrem podvozkov s kabínou a tých vozidiel kategórie N1, ktoré majú otvorený ložný priestor; nepovinné na ostatných kategóriách vozidiel.
 6.7.2. Počet
 Dve zariadenia kategórií S1 alebo S2 a jedno zariadenie kategórie S3 alebo S4 na všetkých kategóriách vozidiel.
 6.7.2.1. Okrem prípadu, kedy je namontované zariadenie kategórie S3 alebo S4, môžu byť na vozidlá kategórie M2, M3, N2, N3, O2, O3 a O4 namontované dva nepovinné zariadenia kategórie S1 alebo S2.
 6.7.2.2. Len v prípade, že stredná pozdĺžna rovina vozidla neprechádza pevným panelom karosérie, ale oddeľuje jednu alebo dve časti vozidla (napr. dvere) tak, že nie je dostatočný priestor na montáž jediného zariadenia kategórie S3 v strednej pozdĺžnej rovine nad takýmito pohyblivými časťami, môžu sa namontovať buď: dva zariadenia kategórie S3 alebo S4 typu „D“, alebo jedno zariadenie kategórie S3 alebo S4 vysunuté vľavo alebo vpravo od strednej pozdĺžnej roviny.
 6.7.3. Usporiadanie
 Žiadna osobitná požiadavka.
 6.7.4. Umiestnenie
 6.7.4.1. Na šírku: pri vozidlách kategórie M1 a N1: Zariadenia kategórií S1 alebo S2: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla; na vzdialenosť medzi vnútornými okrajmi zdanlivej plochy v smere referenčnej osi nie sú žiadne osobitné požiadavky.
 Pri všetkých ostatných kategóriách vozidiel: v prípade zariadení kategórií S1 alebo S2 musí byť vzdialenosť medzi vnútornými okrajmi zdanlivej plochy v smere referenčných osí najmenej 600 mm od seba. Táto vzdialenosť sa môže zmenšiť na 400 mm, ak je celková šírka vozidla menšia ako 1 300 mm.
 Zariadenia kategórie S3 alebo S4: referenčný stred musí byť umiestnený na strednej pozdĺžnej rovine vozidla. V prípade, keď sú podľa bodu 6.7.2. montované dve zariadenia kategórie S3 alebo S4, musia byť umiestnené po jednom čo najbližšie k strednej pozdĺžnej rovine na jej oboch stranách.
 V prípade, keď je podľa bodu 6.7.2. prípustné vysunutie jedného svietidla kategórie S3 alebo S4 mimo strednú pozdĺžnu rovinu, nesmie pri tomto vysunutí dôjsť k prekročeniu 150 mm vzdialenosti referenčného stredu svietidla od strednej pozdĺžnej roviny.
 Na výšku:
 6.7.4.2.1. Zariadenia kategórií S1 alebo S2: najmenej 350 mm a najviac 1 500 mm nad vozovkou (maximálne 2 100 mm, ak tvar karosérie neumožňuje dodržať výšku 1 500 mm a ak nie sú namontované nepovinné svietidlá).
 Ak sú nepovinné svietidlá namontované, musia byť umiestnené vo výške, ktorá je v súlade s požiadavkami na šírku a symetriu svietidiel, a v najväčšej vertikálnej vzdialenosti, akú umožňuje karoséria vozidla, nie však menej ako 600 mm, nad povinnými svietidlami.
 6.7.4.2.2. V prípade zariadení kategórie S3 alebo S4, horizontálna rovina, korá sa dotýka spodného okraja zdanlivej plochy:
 nesmie byť buď viac ako 150 mm pod horizontálnou rovinou dotýkajúcou sa spodného okraja činného povrchu skla alebo zasklenia zadného okna, alebo nie menej ako 850 mm nad vozovkou.
 Horizontálna rovina dotýkajúca sa spodného okraja zdanlivej plochy zariadenia kategórie S3 alebo S4 musí však prechádzať nad horizontálnou rovinou dotýkajúcou sa horného okraja zdanlivej plochy zariadenia kategórií S1 alebo S2.
 6.7.4.3. Na dĺžku:
 Zariadenia kategórií S1 alebo S2: na zadnej časti vozidla.
 Zariadenia kategórií S3 alebo S4: žiadna osobitná požiadavka.
 6.7.5. Geometrická viditeľnosť
 Horizontálny uhol:
 Zariadenia kategórií S1 alebo S2:
 45° smerom vľavo a vpravo voči pozdĺžnej osi vozidla.
 Zariadenia kategórií S3 alebo S4:
 10° smerom vľavo a vpravo k pozdĺžnej osi vozidla;
 Vertikálny uhol:
 Zariadenia kategórií S1 alebo S2:
 15° nad a pod horizontálou. Vertikálny uhol pod horizontálou sa však môže zmenšiť na 5°, ak je svietidlo vo výške nižšej ako 750 mm. Vertikálny uhol nad horizontálou sa môže zmenšiť na 5° v prípade nepovinných svietidiel montovaných vo výške minimálne 2 100 mm nad vozovkou;
 Zariadenia kategórií S3 alebo S4:
 10° nad a 5° pod horizontálou.
 6.7.6. Orientácia
 Smerom dozadu.
 6.7.7. Elektrické spojenia
 6.7.7.1. Všetky brzdové svietidlá sa musia rozsvietiť súčasne, keď brzdový systém vydá príslušný signál vymedzený v predpisoch č. 13 a 13-H.
 6.7.7.2. Brzdové svietidlá nemusia svietiť, ak zariadenie na spúšťanie a/alebo vypínanie motoru je v polohe, ktorá znemožňuje činnosť motora.
 6.7.8. Kontrolka
 Kontrolka nie je povinná; ak existuje, musí ísť o kontrolku činnosti, ktorá dáva neprerušované signálne svetlo, ktoré sa rozsvieti v prípade poruchy brzdových svietidiel.
 6.7.9. Iné požiadavky
 6.7.9.1. Zariadenie kategórií S3 alebo S4 nemôže byť zlúčené so žiadnym iným svietidlom.
 Zariadenie kategórií S3 alebo S4 môže byť montované na vonkajšku vozidla alebo vo vozidle.
 6.7.9.2.1. V prípade, ak je montované vo vozidle:
 vyžarované svetlo nesmie obťažovať vodiča odrazom v spätných zrkadlách a/alebo iných povrchoch vozidla (t. j. zadným sklom).
 6.8. SVIETIDLO ZADNEJ REGISTRAČNEJ TABUĽKY (Predpis č. 4)
 6.8.1. Prítomnosť
 Povinná.
 6.8.2. Počet
 Taká, aby zariadenie osvetľovalo miesto pre registračnú tabuľku.
 6.8.3. Usporiadanie
 Taká, aby zariadenie osvetľovalo miesto pre registračnú tabuľku.
 6.8.4. Umiestnenie
 6.8.4.1. Na šírku: také, aby zariadenie osvetľovalo miesto pre registračnú tabuľku.
 6.8.4.2. Na výšku: také, aby zariadenie osvetľovalo miesto pre registračnú tabuľku.
 6.8.4.3. Na dĺžku: také, aby zariadenie osvetľovalo miesto pre registračnú tabuľku.
 6.8.5. Geometrická viditeľnosť
 Taká, aby zariadenie osvetľovalo miesto pre registračnú tabuľku.
 6.8.6. Orientácia
 Taká, aby zariadenie osvetľovalo miesto pre registračnú tabuľku.
 6.8.7. Elektrické spojenia
 V súlade s bodom 5.11.
 6.8.8. Kontrolka
 Kontrolka je nepovinná. Ak existuje, musí byť jej funkcia zabezpečená takou istou kontrolkou, aká sa vyžaduje v prípade predných a zadných obrysových svietidiel.
 6.8.9. Iné požiadavky
 Ak je svietidlo zadnej registračnej tabuľky združené so zadným obrysovým svietidlom, ktoré je zlúčené s brzdovým svietidlom alebo so zadným hmlovým svietidlom, môžu sa fotometrické vlastnosti svietidla zadnej registračnej tabuľky meniť pri rozsvietení brzdového svietidla alebo zadného hmlového svietidla.
 6.9. PREDNÉ OBRYSOVÉ SVIETIDLÁ (Predpis č. 7)
 6.9.1. Prítomnosť
 Povinná na všetkých motorových vozidlách.
 Povinná na prípojných vozidlách so šírkou nad 1 600 mm.
 Nepovinná na prípojných vozidlách so šírkou do 1 600 mm.
 6.9.2. Počet
 Dve.
 6.9.3. Usporiadanie
 Žiadna osobitná požiadavka.
 6.9.4. Umiestnenie
 6.9.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 V prípade prípojného vozidla, bod zdanlivej plochy v smere referenčnej osi, ktorý je najďalej od pozdĺžnej strednej roviny vozidla, nesmie byť vzdialený viac ako 150 mm od najvzdialenejšieho vonkajšieho okraja vozidla.
 Vzdialenosť medzi vnútornými okrajmi dvoch zdanlivých plôch v smere referenčných osí:
 pri vozidlách kategórie M1 a N1: žiadna osobitná požiadavka;
 Pre všetky ostatné kategórie vozidiel: nesmie byť menšia ako 600 mm. Táto vzdialenosť sa môže zmenšiť na 400 mm, ak je celková šírka vozidla menšia ako 1 300 mm.
 6.9.4.2. Na výšku: nad vozovkou najmenej 350 mm a najviac 1 500 mm (maximálne 2 100 mm pre kategórie O1 a O2 alebo ak v prípade akýchkoľvek iných kategórií vozidiel tvar karosérie neumožňuje, aby bola dodržaná výška 1 500 mm).
 6.9.4.3. Na dĺžku: žiadna konkrétna špecifikácia.
 6.9.4.4. Pokiaľ je predné obrysové svietidlo zlúčené s iným svietidlom, musí byť na overenie splnenia požiadavky na umiestnenie (body 6.9.4.1. až 6.9.4.3) použitá zdanlivá plocha tohto iného svietidla v smere referenčnej osi.
 6.9.5. Geometrická viditeľnosť
 6.9.5.1. Horizontálny uhol oboch predných obrysových svietidiel:
 45° smerom dovnútra a 80° smerom von.
 U prípojných vozidiel môže byť uhol smerom dovnútra znížený až na 5°.
 Vertikálny uhol:
 15° nad a pod horizontálou. Vertikálny uhol pod horizontálou sa môže zmenšiť až na 5°, ak je svietidlo montované vo výške menšej ako 750 mm nad vozovkou.
 6.9.5.2. V prípade kategórie vozidiel M1 a N1 ako alternatíva k bodu 6.9.5.1. podľa rozhodnutia výrobcu alebo jeho riadne splnomocneného zástupcu a len v prípade, že je na vozidle namontované predné bočné obrysové svietidlo.
 Horizontálny uhol: 45° smerom von až 45° smerom dnu.
 Vertikálny uhol: 15° nad a pod horizontálou. Vertikálny uhol pod horizontálou sa môže zmenšiť na 5°, ak je svietidlo montované vo výške menšej ako 750 mm nad vozovkou.
 Aby sa mohlo svietidlo považovať za viditeľné, musí zabezpečovať voľný výhľad zdanlivej plochy s veľkosťou aspoň 12,5 cm2. Vylučuje sa svetelná plocha každého odrazového skla, ktoré neemituje svetlo.
 6.9.6. Orientácia
 Smerom dopredu.
 6.9.7. Elektrické spojenia
 V súlade s bodom 5.11.
 6.9.8. Kontrolka
 Kontrolka zapojenia obvodu je povinná. Kontrolka musí svietiť neprerušovane a nevyžaduje sa, pokiaľ sa osvetlenie prístrojovej dosky môže zapínať len súčasne s prednými obrysovými svietidlami.
 6.9.9. Iné požiadavky
 V prípade, že AFS zabezpečuje režim osvetlenia v zákrute, môže sa predné obrysové svietidlo otáčať spolu s osvetľovacou jednotkou, s ktorou je zlúčené.
 6.10. ZADNÉ OBRYSOVÉ SVIETIDLÁ (Predpis č. 7)
 6.10.1. Prítomnosť
 Zariadenia kategórií R alebo R1 alebo R2: Povinné
 6.10.2. Počet
 Dve.
 6.10.2.1. Okrem prípadu, keď sú namontované doplnkové obrysové svietidlá, môžu byť na vozidlá kategórie M2, M3, N2, N3, O2, O3 a O4 namontované dva nepovinné obrysové svietidlá.
 6.10.3. Usporiadanie
 Žiadna osobitná požiadavka.
 6.10.4. Umiestnenie
 6.10.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla. Táto podmienka sa nevzťahuje na nepovinné zadné svietidlá.
 Vzdialenosť medzi vnútornými okrajmi dvoch zdanlivých plôch v smere referenčných osí:
 pri vozidlách kategórie M1 a N1: žiadna osobitná požiadavka;
 Pre všetky ostatné kategórie vozidiel: nesmie byť menšia ako 600 mm. Táto vzdialenosť sa môže zmenšiť na 400 mm, ak je celková šírka vozidla menšia ako 1 300 mm.
 6.10.4.2. Na výšku: najmenej 350 mm a najviac 1 500 mm nad vozovkou (maximálne 2 100 mm, ak tvar karosérie neumožňuje dodržať výšku 1 500 mm a ak nie sú namontované nepovinné svietidlá). Ak sú nepovinné svietidlá namontované, musia byť umiestnené vo výške, ktorá je v súlade s požiadavkami bodu 6.10.4.1. a s požiadavkami na symetriu svietidiel, a v čo najväčšej vertikálnej vzdialenosti, akú umožňuje karoséria vozidla, nie však menej ako 600 mm nad povinnými svietidlami.
 6.10.4.3. Na dĺžku: na zadnej časti vozidla.
 6.10.5. Geometrická viditeľnosť
 6.10.5.1. Horizontálny uhol: 45° smerom dovnútra a 80° smerom von.
 Vertikálny uhol: 15° nad a pod horizontálou. Vertikálny uhol pod horizontálou sa môže zmenšiť až na 5°, ak je svietidlo montované vo výške menšej ako 750 mm nad vozovkou. Vertikálny uhol pod horizontálou sa môže zmenšiť až na 5°, ak sú nepovinné svietidlá montované vo výške menšej ako 2 100 mm nad vozovkou.
 6.10.5.2. V prípade kategórie vozidiel M1 a N1 ako alternatíva k bodu 6.10.5.1. podľa rozhodnutia výrobcu alebo jeho riadne splnomocneného zástupcu a len v prípade, že je na vozidle namontované zadné bočné obrysové svietidlo.
 Horizontálny uhol: 45° smerom von až 45° smerom dnu.
 Vertikálny uhol: 15° nad a pod horizontálou. Vertikálny uhol pod horizontálou sa môže zmenšiť na 5°, ak je svietidlo montované vo výške menšej ako 750 mm nad vozovkou.
 Aby sa mohlo svietidlo považovať za viditeľné, musí zabezpečovať voľný výhľad zdanlivej plochy s veľkosťou aspoň 12,5 cm2. Vylučuje sa svetelná plocha každého odrazového skla, ktoré neemituje svetlo.
 6.10.6. Orientácia
 Smerom dozadu.
 6.10.7. Elektrické spojenia
 V súlade s bodom 5.11.
 6.10.8. Kontrolka
 Kontrolka zapojenia obvodu je povinná. Musí byť združená s kontrolkou pre predné obrysové svietidlá.
 6.10.9. Iné požiadavky
 Žiadne.
 6.11. ZADNÉ HMLOVÉ SVIETIDLÁ (Predpis č. 38)
 6.11.1. Prítomnosť
 Zariadenia kategórií F alebo F1 alebo F2: Povinné.
 6.11.2. Počet
 Jedno alebo dve.
 6.11.3. Usporiadanie
 Žiadna osobitná požiadavka.
 6.11.4. Umiestnenie
 6.11.4.1. Na šírku: ak je montované len jedno zadné hmlové svietidlo, musí byť vzhľadom k pozdĺžnej strednej rovine vozidla umiestnené na opačnej strane vozidla, ako je smer cestnej premávky v štáte, kde je vozidlo registrované, referenčný stred môže byť tiež umiestnený na strednej pozdĺžnej rovine vozidla.
 6.11.4.2. Na výšku: najmenej 250 mm a najviac 1 000 mm nad vozovkou. Pri kategórii N3G (mimocestné – terénne) vozidlá sa môže maximálna výška zvýšiť na 1 200 mm.
 6.11.4.3. Na dĺžku: na zadnej časti vozidla.
 6.11.5. Geometrická viditeľnosť
 Je určená uhlami α a β stanovenými v bode 2.13.:
 α
 =
 5° smerom nahor a 5° smerom nadol
 β
 =
 25° doprava a doľava.
 6.11.6. Orientácia
 Smerom dozadu.
 6.11.7. Elektrické spojenia
 Zapojenie musí byť také, aby:
 6.11.7.1. nebolo možné zadné hmlové svietidlo(-á) rozsvietiť, pokiaľ nie je(sú) zapnuté diaľkové svetlá, stretávacie svetlá alebo predné hmlové svietidlá.
 6.11.7.2. bolo možné zadné hmlové svietidlo(-á) zhasnúť nezávisle od akýchkoľvek iných svietidiel.
 platila jedna z týchto možností:
 6.11.7.3.1. zadné hmlové svietidlo(-á) môže(-u) svietiť dovtedy, kým sú vypnuté obrysové svietidlá a potom musí(-ia) zostať zadné hmlové svietidlo(-á) vypnuté dovtedy, kým je (sú) opätovne úmyselne zapnuté;
 6.11.7.3.2. okrem povinnej kontrolky (bod 6.11.8) musí byť dané upozornenie, minimálne akustické, ak v čase, keď je spínač zadného hmlového svietidla v zapnutej polohe, dôjde k vypnutiu zapaľovania alebo k vytiahnutiu kľúča zo spínacej skrinky štartovania a sú otvorené dvere vodiča, či už sú svietidlá podľa bodu 6.11.7.1. zapnuté alebo vypnuté.
 6.11.7.4. s výnimkou ustanovení v bodoch 6.11.7.1., 6.11.7.3. a 6.11.7.5. nesmie byť funkcia zadného(-ých) hmlového(-ých) svietidla(-iel) ovplyvnená zapínaním alebo vypínaním iných svietidiel.
 6.11.7.5. Zadné hmlové svietidlo(-á) ťažného motorového vozidla sa môže(-u) automaticky vypnúť, pokiaľ je k nemu pripojené prípojné vozidlo, na ktorom sa zapne zadné hmlové svietidlo(-á).
 6.11.8. Kontrolka
 Kontrolka zapojenia obvodu je povinná. Nezávislé výstražné neprerušované svetlo.
 6.11.9. Iné požiadavky
 Vo všetkých prípadoch musí byť vzdialenosť medzi zadným hmlovým svietidlom a brzdovým svietidlom najmenej 100 mm.
 6.12. PARKOVACIE SVIETIDLO (Predpis č. 77 alebo 7)
 6.12.1. Prítomnosť
 Na motorových vozidlách s dĺžkou najviac 6 m a šírkou najviac 2 m je nepovinné.
 Na všetkých ostatných vozidlách je zakázané.
 6.12.2. Počet
 Podľa spôsobu usporiadania.
 6.12.3. Usporiadanie
 Buď dva svietidlá vpredu a dva vzadu alebo po jednom svietidle na každej strane.
 6.12.4. Umiestnenie
 6.12.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 Okrem toho, ak sú montované dva svietidlá, musia byť umiestnené po stranách vozidla.
 6.12.4.2. Na výšku:
 pri vozidlách kategórie M1 a N1: žiadna osobitná požiadavka;
 Pre všetky ostatné kategórie vozidiel: najmenej 350 mm a najviac 1 500 mm nad vozovkou (maximálne 2 100 mm, ak tvar karosérie vozidla neumožňuje dodržať výšku 1 500 mm).
 6.12.4.3. Na dĺžku: žiadna osobitná požiadavka.
 6.12.5. Geometrická viditeľnosť
 Horizontálny uhol: 45° smerom von, smerom dopredu a smerom dozadu.
 Vertikálny uhol: 15° nad a pod horizontálou. Vertikálny uhol pod horizontálou sa môže zmenšiť až na 5°, ak je svietidlo montované vo výške menej ako 750 mm.
 6.12.6. Orientácia
 Taká, aby boli splnené podmienky viditeľnosti dopredu aj dozadu.
 6.12.7. Elektrické spojenia
 Spojenie musí umožniť, aby sa parkovacie svietidlo(-á) na tej istej strane vozidla zapínalo(-i) nezávisle od akéhokoľvek iného svietidla.
 Parkovacie svietidlo(-á) a prípadne aj predné a zadné obrysové svietidlá podľa bodu 6.12.9. musia byť schopné prevádzky aj v prípade, že zariadenie na spúšťanie motoru je v polohe znemožňujúcej činnosť motora. Zariadenie, ktoré automaticky deaktivuje tieto svietidlá v závislosti na čase, je zakázané.
 6.12.8. Kontrolka
 Kontrolka zapojenia obvodu nie je povinná. Ak existuje, nesmie byť možné zameniť ju s kontrolkou predných a zadných obrysových svietidiel.
 6.12.9. Iné požiadavky
 Funkcia tohto svietidla môže byť zabezpečená aj súčasným zapnutím predných a zadných obrysových svietidiel na tej istej strane vozidla. V tomto prípade, svietidlá, ktoré spĺňajú požiadavky na predné alebo zadné (bočné) obrysové svietidlá majú spĺňať požiadavky parkovacích svietidiel.
 6.13. DOPLNKOVÉ OBRYSOVÉ SVIETIDLÁ (Predpis č. 7)
 6.13.1. Prítomnosť
 Zariadenia kategórií R alebo R1 alebo R2: Povinné na vozidlách, ktoré presahujú šírku 2,10 m. Nepovinné na vozidlách o šírke medzi 1,80 a 2,10 m. Na podvozkoch s kabínou sú zadné doplnkové obrysové svietidlá nepovinné.
 6.13.2. Počet
 Dva viditeľné spredu a dva viditeľné zozadu.
 Nepovinné: doplnkové svietidlá sa môžu montovať takto:
 a)
 dve viditeľné zpredu;
 b)
 dve viditeľné zozadu;
 6.13.3. Usporiadanie
 Žiadna osobitná požiadavka.
 6.13.4. Umiestnenie
 6.13.4.1. Na šírku:
 Vpredu a vzadu: čo možno najbližšie k najvzdialenejšiemu vonkajšiemu okraju vozidla. Táto podmienka sa považuje za splnenú, pokiaľ ten bod zdanlivej plochy v smere referenčnej osi, ktorý je najďalej od pozdĺžnej strednej roviny vozidla, nie je vzdialený viac ako 400 mm od najvzdialenejšieho vonkajšieho okraja vozidla.
 6.13.4.2. Na výšku:
 Vpredu: motorové vozidlá – horizontálna rovina, ktorá sa dotýka horného okraja zdanlivej plochy zariadenia v smere referenčnej osi, nesmie byť nižšie ako horizontálna rovina dotýkajúca sa horného okraja priehľadnej zóny čelného skla.
 Prívesy a návesy: v maximálnej výške, kompatibilné s požiadavkami týkajúcimi sa šírky, konštrukcie a prevádzkových požiadaviek vozidla a symetrie svetiel.
 Vzadu: v najvyššej výške zlučiteľnej s požiadavkami na šírku, konštrukciu a s prevádzkovými požiadavkami vozidla aj požiadavkami na symetriu svietidiel.
 Nepovinné a povinné (podľa potreby) svietidlá sa majú namontovať pokiaľ možno čo najviac od seba, čo sa týka výšky a súladu s konštrukčnými/prevádzkovými požiadavkami vozidla a symetrie svietidiel.
 6.13.4.3. Na dĺžku, žiadna osobitná požiadavka.
 Doplnkové svietidlá viditeľné zpredu, stanovené v bode 6.13.4.2., umiestniť pokiaľ možno čo najbližšie k zadnej časti vozidla. Vzdialenosť medzi doplnkovými svetlami a zadnou časťou vozidla však nesmie presiahnuť 400 mm.
 6.13.5. Geometrická viditeľnosť
 Horizontálny uhol: 80° smerom von.
 Vertikálny uhol: 5° nad a 20° pod horizontálou.
 6.13.6. Orientácia
 Taká, aby boli splnené podmienky viditeľnosti dopredu aj dozadu.
 6.13.7. Elektrické spojenia
 V súlade s bodom 5.11.
 6.13.8. Kontrolka
 Kontrolka je nepovinná. Ak existuje, musí byť jej funkcia zabezpečená kontrolkou, ktorá je požadovaná pre predné a zadné obrysové svietidlá.
 6.13.9. Iné požiadavky
 Za predpokladu, že sú splnené všetky ostatné požiadavky, môžu byť povinné aj alebo nepovinné svietidlá viditeľné spredu a povinné alebo nepovinné svietidlá viditeľné zozadu, ktoré sa nachádzajú na rovnakej strane vozidla, združené do jedného zariadenia.
 Dve svietidlá viditeľné zozadu môžu byť zoskupené, združené alebo zlúčené v súlade s bodom 5.7.
 Poloha doplnkového obrysového svietidla voči zodpovedajúcemu obrysovému svietidlo musí byť taká, aby vzdialenosť medzi priemetmi navzájom najbližších bodov zdanlivých plôch oboch posudzovaných svietidiel v smere ich referenčných osí na priečnu vertikálnu rovinu bola najmenej 200 mm.
 6.14. ZADNÉ ODRAZOVÉ SKLO INÉ AKO TROJUHOLNÍKOVÉ (Predpis č. 3)
 6.14.1. Prítomnosť
 Povinná na motorových vozidlách.
 Nepovinná na prípojných vozidlách za predpokladu, že sú v skupine s inými zadnými zariadeniami na svetelnú signalizáciu.
 6.14.2. Počet
 Dva. Ich parametre musia zodpovedať požiadavkám triedy IA alebo IB odrazových skiel podľa predpisu č. 3. Ďalšie odrazové zariadenia a materiály (vrátane dvoch odrazových skiel, ktoré nie sú v súlade s bodom 6.14.4) sú prípustné za predpokladu, že neznehodnocujú účinnosť povinných zariadení na osvetlenie a svetelnú signalizáciu.
 6.14.3. Usporiadanie
 Žiadna osobitná požiadavka.
 6.14.4. Umiestnenie
 6.14.4.1. Na šírku: bod svietiacej plochy, ktorý je najviac vzdialený od pozdĺžnej strednej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 Vzdialenosť medzi vnútornými okrajmi dvoch zdanlivých plôch v smere referenčných osí:
 pri vozidlách kategórie M1 a N1: žiadna osobitná požiadavka;
 Pre všetky ostatné kategórie vozidiel: nesmie byť menšia ako 600 mm.
 Táto vzdialenosť môže byť zmenšená až na 400 mm, ak je celková šírka vozidla menšia ako 1 300 mm.
 6.14.4.2. Na výšku: najmenej 250 mm a najviac 900 mm nad vozovkou (maximálne 1 500 mm, ak tvar karosérie vozidla neumožňuje dodržať výšku 900 mm).
 6.14.4.3. Na dĺžku: na zadnej časti vozidla.
 6.14.5. Geometrická viditeľnosť
 Horizontálny uhol: 30° smerom dovnútra a smerom von.
 Vertikálny uhol: 10° nad a pod horizontálou. Vertikálny uhol pod horizontálou sa môže zmenšiť na 5°, ak je odrazové sklo montované vo výške menšej ako 750 mm nad vozovkou.
 6.14.6. Orientácia
 Smerom dozadu.
 6.14.7. Iné požiadavky
 Svietiaca plocha odrazového skla môže mať časti spoločné so zdanlivou plochou akéhokoľvek iného svietidla umiestneného vzadu.
 6.15. ZADNÉ ODRAZOVÉ SKLO TROJUHOLNÍKOVÉ (Predpis č. 3)
 6.15.1. Prítomnosť
 Povinné na prípojných vozidlách.
 Zakázaná na motorových vozidlách.
 6.15.2. Počet
 Dva. Ich parametre musia zodpovedať požiadavkám triedy IIIA alebo triedy IIIB odrazových skiel podľa predpisu č.3. Ďalšie odrazové zariadenia a materiály (vrátane dvoch odrazových skiel, ktoré nie sú v súlade s bodom 6.15.4) sú prípustné za predpokladu, že neznehodnocujú účinnosť povinných zariadení na osvetlenie a svetelnú signalizáciu.
 6.15.3. Usporiadanie
 Vrchol trojuholníka musí smerovať hore.
 6.15.4. Umiestnenie
 6.15.4.1. Na šírku: bod svietiacej plochy, ktorý je najviac vzdialený od pozdĺžnej strednej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 Vzdialenosť medzi vnútornými okrajmi odrazových skiel musí byť najmenej 600 mm. Táto vzdialenosť sa môže zmenšiť až na 400 mm, ak celková šírka vozidla je menšia ako 1 300 mm,
 6.15.4.2. Na výšku: najmenej 250 mm a najviac 900 mm nad vozovkou (maximálne 1 500 mm, ak tvar karosérie vozidla neumožňuje dodržať výšku 900 mm).
 6.15.4.3. Na dĺžku: na zadnej časti vozidla.
 6.15.5. Geometrická viditeľnosť
 Horizontálny uhol: 30° smerom dovnútra a smerom von.
 Vertikálny uhol: 15° nad a pod horizontálou. Vertikálny uhol pod horizontálou sa môže zmenšiť na 5°, ak je odrazové sklo montované vo výške menšej ako 750 mm nad vozovkou.
 6.15.6. Orientácia
 Smerom dozadu.
 6.15.7. Iné požiadavky
 Svietiaca plocha odrazového skla môže mať časti spoločné so zdanlivou plochou akéhokoľvek iného svietidla umiestneného vzadu.
 6.16. PREDNÉ ODRAZOVÉ SKLO INÉ AKO TROJUHOLNÍKOVÉ (Predpis č. 3)
 6.16.1. Prítomnosť
 Povinné na prípojných vozidlách.
 Je povinné na motorových vozidlách, ktorých predné svietidlá s reflektormi sú všetky zakrývateľné.
 Nepovinné na ostatných motorových vozidlách.
 6.16.2. Počet
 Dva. Ich parametre musia zodpovedať požiadavkám triedy IA alebo IB odrazových skiel podľa predpisu č. 3. Ďalšie odrazové zariadenia a materiály (vrátane dvoch odrazových skiel, ktoré nie sú v súlade s bodom 6.16.4) sú prípustné za predpokladu, že neznehodnocujú účinnosť povinných zariadení na osvetlenie a svetelnú signalizáciu.
 6.16.3. Usporiadanie
 Žiadna osobitná požiadavka.
 6.16.4. Umiestnenie
 6.16.4.1. Na šírku: bod svietiacej plochy, ktorý je najviac vzdialený od pozdĺžnej strednej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 V prípade prípojného vozidla, bod, ktorý je najviac vzdialený od pozdĺžnej strednej roviny vozidla, nesmie byť vzdialený viac ako 150 mm od najvzdialenejšieho vonkajšieho okraja vozidla.
 Vzdialenosť medzi vnútornými okrajmi dvoch zdanlivých plôch v smere referenčných osí:
 pre vozidlá kategórie M1 a N1: žiadna osobitná požiadavka;
 Pre všetky ostatné kategórie vozidiel: nesmie byť menšia ako 600 mm. Táto vzdialenosť sa môže zmenšiť na 400 mm, ak je celková šírka vozidla menšia ako 1 300 mm.
 6.16.4.2. Na výšku: najmenej 250 mm a najviac 900 mm nad vozovkou (maximálne 1 500 mm, ak tvar karosérie vozidla neumožňuje dodržať výšku 900 mm).
 6.16.4.3. Na dĺžku: na prednej časti vozidla.
 6.16.5. Geometrická viditeľnosť
 Horizontálny uhol: 30° smerom dovnútra a smerom von. V prípade prípojných vozidiel môže byť uhol smerom dovnútra znížený až na 10°. Pokiaľ nemôže byť tento uhol pri povinných odrazových sklách dodržaný vzhľadom na konštrukciu prípojného vozidla, musia byť namontované doplnkové (dodatočné) odrazové sklá, ktoré musia spoločne s povinnými odrazovými sklami zabezpečovať potrebný uhol viditeľnosti, pričom sú montované bez toho, aby bolo ich umiestnenie obmedzené z hľadiska šírky (bod 6.16.4.1.).
 Vertikálny uhol: 10° nad a pod horizontálou. Vertikálny uhol pod horizontálou sa môže zmenšiť na 5°, ak je odrazové sklo montované vo výške menšej ako 750 mm nad vozovkou.
 6.16.6. Orientácia
 Smerom dopredu.
 6.16.7. Iné požiadavky
 Svietiaca plocha odrazového skla môže mať časti spoločné so zdanlivou plochou akéhokoľvek iného svietidla, umiestneného na vozidle vpredu.
 6.17. BOČNÉ ODRAZOVÉ SKLO INÉ AKO TROJUHOLNÍKOVÉ (Predpis č. 3)
 6.17.1. Prítomnosť
 Povinné: Na všetkých motorových vozidlách, ktorých dĺžka presahuje 6 m.
 Na všetkých prípojných vozidlách.
 Nepovinné: Na motorových vozidlách, ktorých dĺžka nepresahuje 6m.
 6.17.2. Počet
 Taký, aby vyhovoval požiadavkám na umiestnenie na dĺžku. Parametre týchto zariadení musia zodpovedať požiadavkám triedy IA alebo IB odrazových skiel podľa predpisu č. 3. Ďalšie odrazové zariadenia a materiály (vrátane dvoch odrazových skiel, ktoré nie sú v súlade s bodom 6.17.4) sú prípustné za predpokladu, že neznehodnocujú účinnosť povinných zariadení na osvetlenie a svetelnú signalizáciu.
 6.17.3. Usporiadanie
 Žiadna osobitná požiadavka.
 6.17.4. Umiestnenie
 6.17.4.1. Na šírku: žiadna osobitná požiadavka.
 6.17.4.2. Na výšku: najmenej 250 mm a najviac 900 mm nad vozovkou (maximálne 1 500 mm, ak tvar karosérie vozidla neumožňuje dodržať výšku 900 mm).
 6.17.4.3. Na dĺžku: Najmenej jedno bočné odrazové sklo musí byť umiestnené v strednej tretine vozidla, pričom najprednejšie bočné odrazové sklo nesmie byť od prednej časti vozidla ďalej než 3 m; v prípade prípojných vozidiel sa pri meraní tejto vzdialenosti zohľadňuje dĺžka ťažného oja.
 Vzdialenosť medzi susednými bočnými odrazovými sklami nesmie presahovať 3 m. To sa však nevzťahuje na vozidlá kategórie M1 a N1.
 Pokiaľ konštrukcia vozidla neumožňuje splnenie takejto požiadavky, môže byť vzdialenosť zväčšená na 4 m. Vzdialenosť medzi najzadnejším bočným odrazovým sklom a zadnou časťou vozidla nesmie presahovať 1 m. V prípade automobilov, ktorých dĺžka nepresahuje 6 m, však postačí montáž jedného bočného odrazového skla v prednej tretine a/alebo v poslednej tretine dĺžky vozidla.
 6.17.5. Geometrická viditeľnosť
 Horizontálny uhol: 45° smerom dopredu a smerom dozadu.
 Vertikálny uhol: 10° nad a pod horizontálou. Vertikálny uhol pod horizontálou sa môže zmenšiť na 5°, ak je odrazové sklo montované vo výške menšej ako 750 mm nad vozovkou.
 6.17.6. Orientácia
 Do strany.
 6.17.7. Iné požiadavky
 Svietiaca plocha odrazového skla môže mať časti spoločné so zdanlivou plochou akéhokoľvek iného bočného svietidla.
 6.18. BOČNÉ OBRYSOVÉ SVIETIDLÁ (Predpis č. 91)
 6.18.1. Prítomnosť
 Povinné: Na všetkých vozidlách, ktorých dĺžka presahuje 6 m, s výnimkou podvozkov s kabínou; dĺžka prípojných vozidiel sa počíta vrátane ťažného oja. Bočné obrysové svietidlá typu SM1 sa používajú pri všetkých kategóriách vozidiel; na vozidlách kategórie M1 sa môžu použiť bočné obrysové svietidlá typu SM2.
 Okrem toho na vozidlách kategórie M1 a N1 s dĺžkou do 6 m sa musia používať bočné obrysové svietidlá, ak dopĺňajú znížené požiadavky na geometrickú viditeľnosť predných obrysových svietidiel v súlade s bodom 6.9.5.2. a zadných obrysových svietidiel v súlade s bodom 6.10.5.2.
 Nepovinné:
 Na všetkých ostatných vozidlách.
 Môžu byť použité obrysové svietidlá typu SM1 alebo SM2.
 6.18.2. Minimálny počet na jednej strane
 Taký, aby vyhovoval pravidlám na umiestnenie na dĺžku.
 6.18.3. Usporiadanie
 Žiadne konkrétne špecifikácie.
 6.18.4. Umiestnenie
 6.18.4.1. Na šírku: žiadne konkrétne špecifikácie.
 6.18.4.2. Na výšku: najmenej 250 mm a najviac 1 500 mm nad vozovkou (maximálne 2 100 mm, ak tvar karosérie vozidla neumožňuje dodržať výšku 1 500 mm).
 6.18.4.3. Na dĺžku: najmenej jedno bočné obrysové svetlo musí byť umiestnené v strednej tretine vozidla, pričom najprednejšie bočné svetlo nesmie byť od prednej časti vozidla ďalej než 3 m; v prípade prípojných vozidiel sa pri meraní dĺžky berie do úvahy dĺžka ťažnej tyče. Vzdialenosť medzi dvomi susednými bočnými obrysovými svietidlami nesmie presahovať 3 m. Pokiaľ konštrukcia vozidla neumožňuje splnenie tejto požiadavky, môže byť táto vzdialenosť zväčšená na 4 m.
 Vzdialenosť medzi najzadnejšími bočnými obrysovými svietidlami a zadnou časťou vozidla nesmie presahovať 1 m.
 V prípade vozidiel, ktorých dĺžka nepresahuje 6 m, a podvozkov s kabínou postačí montáž jedného bočného obrysového svietidla v prednej tretine alebo v poslednej tretine dĺžky vozidla.
 6.18.5. Geometrická viditeľnosť
 Horizontálny uhol: 45° smerom dopredu a smerom dozadu; v prípade vozidiel, na ktorých je montáž bočných obrysových svietidiel nepovinná, môže byť hodnota zmenšená na 30°.
 Ak je vozidlo vybavené bočnými obrysovými svietidlami používanými na doplnenie zníženej geometrickej viditeľnosti predných a zadných smerových svietidiel v súlade s bodom 6.5.5.2. a/alebo obrysových svietidiel v súlade s bodom 6.9.5.2. a 6.10.5.2., platia preň uhly 45° smerom k prednému a zadnému koncu vozidla a 30° smerom k stredu vozidla (pozri obrázok 6.5.5.2.).
 Vertikálny uhol: 10° nad a pod horizontálou. Vertikálny uhol pod horizontálou sa môže zmenšiť až na 5°, ak je bočné obrysové svietidlo montované vo výške menšej ako 750 mm nad vozovkou.
 6.18.6. Orientácia
 Do strany.
 6.18.7. Elektrické spojenia
 Na vozidlách kategórie M1 a N1 s dĺžkou do 6 m môžu byť oranžové bočné obrysové svietidlá zapojené tak, aby svietili prerušovaným svetlom pod podmienkou, že svietia prerušovaným svetlom v rovnakej fáze a v rovnakej frekvencii ako smerové svietidlá na tej istej strane vozidla.
 Pre všetky ostatné kategórie vozidiel: žiadna konkrétna špecifikácia.
 6.18.8. Kontrolka
 Kontrolka je nepovinná. Ak existuje, musí byť jej funkcia zabezpečovaná takou istou kontrolkou, aká sa vyžaduje v prípade predných a zadných obrysových svietidiel.
 6.18.9. Iné požiadavky
 Ak je najzadnejšie bočné obrysové svietidlo združené so zadným obrysovým svietidlom, ktoré je zlúčené so zadným hmlovým svietidlom, alebo brzdovým svietidlom, môžu sa fotometrické vlastnosti bočného obrysového svietidla meniť pri rozsvietení zadného hmlového svietidla alebo brzdového svietidla.
 Ak majú zadné bočné obrysové svietidlá svietiť prerušovaným svetlom spolu so zadnými smerovými svietidlami, musia mať oranžovú farbu.
 6.19. DENNÉ SVIETIDLO (Predpis č. 87)
 (13)
 6.19.1. Prítomnosť
 Povinné na motorových vozidlách. Zakázané na prípojných vozidlách.
 6.19.2. Počet
 Dve.
 6.19.3. Usporiadanie
 Žiadna osobitná požiadavka.
 6.19.4. Umiestnenie
 6.19.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 Vzdialenosť medzi vnútornými okrajmi zdanlivých plôch v smere referenčných osí nesmie byť menšia ako 600 mm.
 Táto vzdialenosť môže byť zmenšená až na 400 mm, ak je celková šírka vozidla menšia ako 1 300 mm.
 6.19.4.2. Na výšku: najmenej 250 mm a najviac 1 500 mm nad vozovkou.
 6.19.4.3. Na dĺžku: na prednej časti vozidla. Táto podmienka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné plochy na vozidle, ktoré odrážajú svetlo.
 6.19.5. Geometrická viditeľnosť
 Horizontálna: 20° smerom von a 20° smerom dovnútra
 Vertikálna: 10° smerom nahor a 10° smerom nadol.
 6.19.6. Orientácia
 Smerom dopredu.
 6.19.7. Elektrické spojenia
 Denné svietidlá sa musia zapínať automaticky, keď je zariadenie na štartovanie a/alebo vypínanie motora v polohe, ktorá umožňuje beh motora.
 Denné svietidlá sa musia automaticky vypnúť pri zapnutí predných hmlových svietidiel alebo svetlometov okrem prípadu, keď sa svetlomety používajú na prerušovanú svetelnú výstrahu v krátkodobých intervaloch (14).
 Okrem toho, keď sú zapnuté denné svietidlá, svietidlá uvedené v bode 5.11. nie sú zapnuté.
 6.19.8. Kontrolka
 Kontrolka zapojenia obvodu je nepovinná.
 6.19.9. Iné požiadavky
 Žiadne.
 6.20. UHLOVÉ SVIETIDLO (Predpis č. 119)
 6.20.1. Prítomnosť
 Nepovinné na motorových vozidlách.
 6.20.2. Počet
 Dve.
 6.20.3. Usporiadanie
 Žiadna osobitná požiadavka.
 6.20.4. Umiestnenie
 6.20.4.1. Na šírku: bod zdanlivej plochy v smere referenčnej osi, ktorý je najvzdialenejší od pozdĺžnej stredovej roviny vozidla, nesmie byť vzdialený viac ako 400 mm od najvzdialenejšieho vonkajšieho okraja vozidla.
 6.20.4.2. Na dĺžku: nie ďalej ako 1 000 mm od prednej časti.
 6.20.4.3. Na výšku:
 minimálne: najmenej 250 mm nad vozovkou.
 maximálne: najviac 900 mm nad vozovkou.
 Žiadny bod zdanlivej plochy v smere referenčnej osi však nesmie byť vyššie ako najvyšší bod zdanlivej plochy v smere referenčnej osi stretávacieho svetlometu.
 6.20.5. Geometrická viditeľnosť
 Je určená uhlami α a β stanovenými v bode 2.13.:
 α
 =
 10° smerom nahor a nadol,
 β
 =
 30° až 60° smerom von.
 6.20.6. Orientácia
 Taká, aby svietidlá spĺňali požiadavky na geometrickú viditeľnosť.
 6.20.7. Elektrické spojenia
 Uhlové svietidlá musia byť zapojené tak, aby nemohli byť aktivované, ak nie sú súčasne rozsvietené diaľkové alebo stretávacie svetlomety.
 6.20.7.1. Uhlové svietidlo na jednej strane vozidla sa môže automaticky zapnúť, ak sú na tejto strane vozidla aktivované smerové svietidlá a/alebo sa zmení uhol riadenia z polohy pre priamu jazdu vpred na danú stranu vozidla.
 Uhlové svietidlo sa musí automaticky vypnúť, keď sa vypnú smerové svietidlá a/alebo sa uhol riadenia vráti do polohy pre priamu jazdu vpred.
 6.20.7.2. Keď je spätné svietidlo zapnuté, obidve uhlové svietidlá môžu byť súčasne zapnuté, nezávisle od polohy volantu alebo smerovky. V tomto prípade sa musia uhlové svetlá vypnúť, keď je vypnuté spätné svietidlo.
 6.20.8. Kontrolka
 Žiadne.
 6.20.9. Iné požiadavky
 Uhlové svietidlá sa nesmú aktivovať pri rýchlosti vozidla nad 40 km/h.
 6.21. NÁPADNÉ OZNAČENIA (Predpis č. 104)
 6.21.1. Prítomnosť
 6.21.1.1. Zakázané: na vozidlách kategórií M1 a O1.
 Povinné:
 6.21.1.2.1. smerom dozadu:
 úplné obrysové označenie na vozidlách so šírkou nad 2 100 patriacich do týchto kategórií:
 a)
 N2 s maximálnou hmotnosťou nad 7,5 tony a N3 (s výnimkou podvozkov s kabínou, neúplných vozidiel a ťahačov návesov)
 b)
 O3 a O4
 do strany:
 6.21.1.2.2.1. Čiastočné obrysové označenie na vozidlách s dĺžkou nad 6 000 mm (vrátane ťažného oja prípojných vozidiel) patriacich do týchto kategórií:
 a)
 N2 s maximálnou hmotnosťou nad 7,5 tony a N3 (s výnimkou podvozkov s kabínou, neúplných vozidiel a ťahačov návesov)
 b)
 O3 a O4
 6.21.1.2.3. Ak však tvar, konštrukcia, dizajn alebo prevádzkové požiadavky znemožňujú montáž povinného obrysového označenia, môže byť montované líniové označenie.
 Nepovinné:
 6.21.1.3.1. na všetkých ostatných kategóriách vozidiel neuvedených v bodoch 6.21.1.1. a 6.21.1.2. vrátane kabíny ťahačov návesov a kabíny podvozkov s kabínou.
 6.21.1.3.2. Namiesto povinného líniového označenia sa môže použiť čiastočné alebo úplné obrysové označenie a namiesto povinného čiastočného obrysového označenia sa môže použiť úplné obrysové označenie.
 6.21.2. Počet
 Podľa vyžadovanej prítomnosti.
 6.21.3. Usporiadanie
 Nápadné označenie musí byť umiestnené čo možno najbližšie k horizontále a vertikále a musí byť zlučiteľné s tvarom, konštrukciou, dizajnom a prevádzkovými požiadavkami vozidla.
 6.21.4. Umiestnenie
 Na šírku
 6.21.4.1.1. Nápadné označenie musí byť umiestnené čo najbližšie k okraju vozidla.
 6.21.4.1.2. Kumulatívna horizontálna dĺžka prvkov nápadného označenia umiestneného na vozidle musí zodpovedať najmenej 80 % celkovej šírky vozidla s vylúčením prípadného horizontálneho prekrývania jednotlivých prvkov.
 6.21.4.1.3. Ak je však výrobca schopný orgánu poverenému výkonom homologizácie uspokojivo preukázať, že nie je možné dosiahnuť hodnotu uvedenú v bode 6.21.4.1.2., môže byť kumulatívna dĺžka znížená na 60 % a táto skutočnosť sa uvedie v oznámení a skúšobnom protokole (15)
 Na dĺžku
 Nápadné označenie musí byť umiestnené čo možno najbližšie k okrajom vozidla a končiť vo vzdialenosti do 600 mm od každého okraja vozidla (alebo kabíny v prípade ťahacích jednotiek návesov).
 6.21.4.2.1.1. V prípade motorových vozidiel na každom okraji vozidla, v prípade ťahačov návesovna každom okraji kabíny;
 6.21.4.2.1.2. V prípade prípojných vozidiel na každom okraji vozidla (bez ťažného oja).
 Kumulatívna horizontálna dĺžka prvkov nápadného označenia umiestneného na vozidle musí s vylúčením prípadného horizontálneho prekrývania jednotlivých prvkov zodpovedať:
 6.21.4.2.2.1. v prípade motorových vozidiel najmenej 80 % dĺžky vozidla s výnimkou kabíny alebo v prípade ťahačov návesov najmenej 80 % dĺžky kabíny;
 6.21.4.2.2.2. v prípade prípojných vozidiel najmenej 80 % dĺžky vozidla (bez ťažného oja).
 6.21.4.2.3. Ak je však výrobca schopný orgánu poverenému výkonom homologizácie uspokojivo preukázať, že nie je možné dosiahnuť hodnotu uvedenú v bode 6.21.4.2.2., môže byť kumulatívna dĺžka znížená na 60 % a táto skutočnosť sa uvedie v oznámení a skúšobnom protokole (15).
 Na výšku
 6.21.4.3.1. Líniového označenie a spodný(-ý) prvok(-ky) obrysového označenia:
 Čo možno najnižšie v rozsahu:
 minimálne:
 najmenej 250 mm nad vozovkou.
 maximálne:
 najviac 1 500 mm nad vozovkou;
 Ak však technické podmienky neumožňujú dodržať maximálnu hodnotu 1 500 mm alebo v prípade, že je to potrebné na splnenie požiadaviek podľa bodov 6.21.4.1.2., 6.21.4.1.3., 6.21.4.2.2. a 6.21.4.2.3. alebo požiadaviek na horizontálne umiestnenie líniového označenia alebo spodného(-ých) prvku(-ov) obrysového označenia, je prípustná maximálna montážna výška 2 100 mm.
 6.21.4.3.2. Horný(-é) prvok(-ky) obrysového označenia:
 Čo možno najvyššie, avšak v rozsahu 400 mm od horného okraja vozidla.
 6.21.5. Viditeľnosť
 Nápadné označenie sa považuje za viditeľné, ak je najmenej 80 % svietiacej plochy označenia viditeľných oku pozorovateľa nachádzajúceho sa v ktoromkoľvek bode ďalej vymedzených rovín pozorovania:
 V prípade zadného nápadného označenia (pozri prílohu 11, obrázok 1) je rovina pozorovania kolmá k pozdĺžnej osi vozidla, nachádza sa 25 m od najvzdialenejšieho konca vozidla a je ohraničená:
 6.21.5.1.1. na výšku dvoma horizontálnymi rovinami vo výške 1 m a 3 m nad zemou,
 6.21.5.1.2. na šírku dvoma vertikálnymi rovinami zvierajúcimi uhol 15° smerom von od strednej pozdĺžnej roviny vozidla a prechádzajúcimi priesečníkom vertikálnych rovín rovnobežných so strednou pozdĺžnou rovinou vozidla, ktoré vyznačujú celkovú šírku vozidla, a roviny kolmej k pozdĺžnej osi vozidla, ktorá vyznačuje koniec vozidla.
 V prípade bočného nápadného označenia (pozri prílohu 11, obrázok 2) je rovina pozorovania rovnobežná s pozdĺžnou osou vozidla, nachádza sa 25 m od najvzdialenejšieho konca vozidla a je ohraničená:
 6.21.5.2.1. na výšku dvoma horizontálnymi rovinami vo výške 1 m a 3 m nad vozovkou,
 6.21.5.2.2. na šírku dvoma vertikálnymi rovinami zvierajúcimi uhol 15° smerom von od roviny kolmej k pozdĺžnej osi vozidla a prechádzajúcimi priesečníkom vertikálnych rovín kolmých k pozdĺžnej osi vozidla, ktoré vyznačujú celkovú dĺžku vozidla, a najvzdialenejšieho vonkajšieho okraja vozidla.
 6.21.6. Orientácia
 6.21.6.1. do strany:
 Pokiaľ možno rovnobežne so strednou pozdĺžnou rovinou vozidla v súlade s tvarom, konštrukciou, dizajnom a prevádzkovými požiadavkami vozidla.
 6.21.6.2. Smerom dozadu:
 Pokiaľ možno rovnobežne so strednou priečnou rovinou vozidla v súlade s tvarom, konštrukciou, dizajnom a prevádzkovými požiadavkami vozidla.
 6.21.7. Iné požiadavky
 6.21.7.1. Nápadné označenie sa považuje za spojité, ak je vzdialenosť medzi susediacimi prvkami čo najmenšia a nepresahuje 50 % dĺžky najkratšieho susediaceho prvku.
 6.21.7.2. V prípade čiastočného obrysového označenia musí byť každý horný roh vyznačený dvoma čiarami s dĺžkou najmenej 250 mm zvierajúcimi uhol 90°.
 6.21.7.3. Vzdialenosť medzi nápadným označením umiestneným na zadnej časti vozidla a každým povinným brzdovým svietidlom musí byť väčšia ako 200 mm.
 6.21.7.4. Ak sú namontované zadné štítky s označením, ktoré sú v súlade s požiadavkami série zmien 01 predpisu č. 70, možno ich podľa rozhodnutia výrobcu považovať na účely výpočtu dĺžky nápadného označenia a jeho blízkosti k bočnému okraju vozidla za súčasť nápadného označenia v zadnej časti vozidla.
 6.21.7.5. Na účely nápadného označenia musí byť na vozidle vyhradené miesto dostatočné na umiestnenie nápadného označenia so šírkou najmenej 60 mm.
 6.22. ADAPTÍVNY SYSTÉM PREDNÉHO OSVETLENIA (AFS) (Predpis. č. 123)
 Ak nie je uvedené inak, na príslušnú časť AFS sa vzťahujú požiadavky na diaľkové svetlomety (bod 6.1.) a stretávacie svetlomety (bod. 6.2.) uvedené v tomto predpise.
 6.22.1. Prítomnosť
 Nepovinná na motorových vozidlách. Zakázaná na prípojných vozidlách.
 6.22.2. Počet
 Jeden.
 6.22.3. Usporiadanie
 Žiadne osobitné požiadavky.
 6.22.4. Umiestnenie
 AFS pred následnými skúšobnými postupmi musí byť nastavený na neutrálny režim;
 V šírke a výške:
 čo sa týka danej svetelnej funkcie alebo režimu, požiadavky uvedené v bodoch 6.22.4.1.1. až 6.22.4.1.4. musia spĺňať tie osvetľovacie jednotky, ktoré sú podľa opisu žiadateľa súčasne zásobované energiou pre danú svetelnú funkciu alebo režim funkcie.
 Všetky rozmery sa týkajú najbližšieho okraja zdanlivej plochy(plôch) osvetľovacej(-ích) jednotky(-iek), pri pohľade v smere referečnej osi.
 6.22.4.1.1. Dve symetricky umiestnené osvetľovacie jednotky sú umiestnené vo výške, ktorá je v súlade s požiadavkami príslušných bodov 6.1.4. a 6.2.4. kde sa „dve symetricky umiestnené osvetľovacie jednotky“ chápu ako dve osvetľovacie jednotky, po jednej na každej strane vozidla, umiestnené tak, že (geometrické) ťažiská ich zdanlivých plôch sú v rovnakej výške a v rovnakej vzdialenosti od strednej pozdĺžnej roviny vozidla, s toleranciou 50 mm pre každú; ich plochy výstupu svetla, svietiace plochy a vyžarované svetlo sa však môžu líšiť.
 6.22.4.1.2. Doplnkové osvetľovacie jednotky, ak existujú, sú na každej strane vozidla umiestnené vo vzdialenosti, ktorá nepresahuje 140 mm (16) v horizontálnom smere (E na obrázku) a 400 mm vo vertikálnom smere nad alebo pod (D na obrázku) najbližšou osvetľovacou jednotkou;
 6.22.4.1.3. Žiadna z doplnkových osvetľovacích jednotiek opísaná v bode 6.22.4.1.2. nesmie byť umiestnená nižšie ako 250 mm (F na obrázku) nad vozovkou ani vyššie ako je uvedené v bode 6.2.4.2. tohto predpisu (G na obrázku);
 6.22.4.1.4. Okrem toho, na šírku:
 pre každý režim stretávacieho osvetlenia:
 vonkajší okraj zdanlivej plochy aspoň jednej osvetľovacej jednotky na každej strane vozidla nesmie presiahnuť 400 mm od najvzdialenejšieho vonkajšieho okraja vozidla (A na obrázku); a
 vnútorné okraje zdanlivých plôch v smere referenčných osí musia byť od seba vzdialené najmenej 600 mm. Toto sa však nevzťahuje na kategóriu vozidiel M1 a N1; v prípade všetkých ostatných kategórií motorových vozidiel, ktorých celková šírka je menšia ako 1 300 mm, môže byť táto vzdialenosť zmenšená až na 400 mm.
 Osvetľovacie jednotky, ktorým je súčasne dodávaná energia pre daný svetelný režim:
 č. 3 a 9:
 (dve symetricky umiestnené osvetľovacie jednotky)
 č. 1 a 11:
 (dve symetricky umiestnené osvetľovacie jednotky)
 č. 4 a 8:
 (dve doplnkové osvetľovacie jednotky)
 Osvetľovacie jednotky, ktorým nie je dodávaná energia pre daný svetelný režim:
 č. 2 a 10:
 (dve symetricky umiestnené osvetľovacie jednotky)
 č. 5:
 (doplnkové osvetľovacie jednotky)
 č. 6 a 7:
 (dve symetricky umiestnené osvetľovacie jednotky)
 horizontálne rozmery v mm:
 A ≤ 400
 B ≥ 600, alebo, ≥ 400
 ak je celková šírka vozidla < 1 300 mm, avšak Žiadna požiadavka pre kategórie vozidiel M1 a N1
 C ≤ 200
 E ≤ 140
 vertikálne rozmery v mm:
 D ≤ 400
 F ≥ 250
 G ≤ 1 200
 6.22.4.2. Na dĺžku:
 všetky osvetľovacie jednotky AFS musia byť namontované vpredu. Táto podmienka sa považuje za splnenú, ak vyžarované svetlo neobťažuje vodiča priamo ani nepriamo cez spätné zrkadlá a/alebo iné plochy na vozidle, ktoré odrážajú svetlo.
 6.22.5. Geometrická viditeľnosť
 Na každej strane vozidla, pre každú poskytnutú svetelnú funkciu a každý režim:
 uhly geometrickej viditeľnosti predpísané pre príslušné svetelné funkcie podľa bodov 6.1.5. a 6.2.5. tohto predpisu, musí spĺňať aspoň jedna z osvetľovacích jednotiek, ktorým je podľa opisu žiadateľa súčasne dodávaná energia na výkon uvedenej funkcie a uvedeného(-ých) režimu(-ov). Na zabezečenie súladu s požiadavkami pre rozličné uhly sa môžu použiť jednotlivé osvetľovacie jednotky.
 6.22.6. Orientácia
 Smerom dopredu.
 Pred následnými skúšobnými postupmi musí byť AFS nastavený na neutrálny režim a vyžarovať základné stretávacie svetlo.
 Vertikálna orientácia:
 6.22.6.1.1. Základné nastavenie sklonu rozhrania základného stretávacieho svetla smerom nadol, ktorý treba nastaviť na vozidle v nezaťaženom stave s jednou osobou na sedadle vodiča, musí byť výrobcom stanovený s presnosťou na 0,1 % a musí byť zreteľne a nezmazateľným spôsobom vyznačený na každom vozidle v blízkosti predného systému osvetlenia alebo na výrobnom štítku symbolom uvedeným v prílohe 7.
 Pokiaľ výrobca stanoví odlišné počiatočné sklony smerom nadol pre rôzne osvetľovacie jednotky, ktoré vyžarujú rozhranie základného stretávacieho svetla alebo k nemu prispievajú, tieto hodnoty sklonu smerom nadol musia byť stanovené výrobcom s presnosťou na 0,1 % a musia byť zreteľne a nezmazateľným spôsobom vyznačené na každom vozidle v blízkosti príslušných osvetľovacích jednotiek alebo na výrobnom štítku takým spôsobom, aby všetky príslušné osvetľovacie jednotky mohli byť jednoznačne identifikované.
 Sklon horizontálnej časti „rozhrania“ základného stretávacieho svetla smerom nadol musí zostať v rámci limitov uvedených v bode 6.2.6.1.2. tohto predpisu, pri všetkých statických podmienkach zaťaženia vozidla v prílohe 5 tohto predpisu; a základný sklon musí byť v rámci stanovených hodnôt.
 6.22.6.1.2.1. v prípade, že stretávacie svetlo vozidla vydáva niekoľko stretávacích svetiel z rozličných osvetľovacích jednotiek, ustanovenia podľa bodu uvedeného 6.22.6.1.2 sa uplatňujú na každé uvedené „rozhranie“ svetla (ak existuje), ktoré je skonštruované na ožarovanie zóny uhlov, ako je uvedené v bode 9.4. formulára oznámenia podľa vzoru v prílohe 1 k predpisu č. 123.
 Korektor sklonu svetlometov
 6.22.6.2.1. Ak je na splnenie požiadaviek bodu 6.22.6.1.2. potrebný korektor sklonu svetlometov, musí byť korektor automatický.
 6.22.6.2.2. V prípade poruchy tohto korektora nesmie stretávacie svetlo zaujať polohu, v ktorej je sklon menší ako v čase poruchy korektora.
 6.22.6.3. Horizontálna orientácia:
 Pre každú osvetľovaciu jednotku sa prípadný zlom rozhrania pri projekcii na stenu musí zhodovať s vertikálnou priamkou, ktorá vedie naprieč referenčnou osou uvedenej osvetľovacej jednotky. Povoľuje sa tolerancia 0,5 stupňa na tú stranu, ktorá je v smere premávky. Ostatné osvetľovacie jednotky sa musia nastaviť podľa špecifikácie žiadateľa v súlade s prílohou 10 predpisu č. 123.
 6.22.6.4. Postup merania:
 Po počiatočnom nastavení orientácie svetla, vertikálny sklon stretávacieho svetla alebo prípadne vertikálne sklony všetkých rozličných osvetľovacích jednotiek, ktoré vyžarujú rozhranie(-a) základného stretávacieho svetla podľa uvedeného bodu 6.22.6.1.2.1. alebo sa na ňom podieľajú, je potrebné overiť za všetkých podmienok zaťaženia vozidla s súlade so špecifikáciami v bodoch 6.2.6.3.1. a 6.2.6.3.2. tohto predpisu.
 6.22.7. Elektrické spojenia
 6.22.7.1. Diaľkové svetlo (ak ho zabezpečuje AFS)
 a)
 Osvetľovacie jednotky diaľkového svetla sa môžu zapnúť buď súčasne alebo vo dvojiciach. Pri prepínaní zo stretávacieho svetla na diaľkové svetlo musí byť zapnutá aspoň jedna dvojica osvetľovacích jednotiek diaľkového svetla. Pri prepínaní z diaľkového svetla na stretávacie svetlo musia byť vypnuté súčasne všetky osvetľovacie jednotky diaľkového svetla.
 b)
 Stretávacie svetlá môžu zostať rozsvietené súčasne s diaľkovými svetlometmi.
 c)
 Ak sú namontované štyri zakrývateľné osvetľovacie jednotky musí byť pri ich odkrytej polohe zabránené súčasnej činnosti akýchkoľvek namontovaných prídavných svetlometov, ak sú tieto určené na vyžarovanie svetelných signálov počas denného svetla, ktoré pozostávajú z prerušovaného rozsvecovania v krátkych intervaloch (pozri bod 5.12).
 6.22.7.2. Stretávacie svetlo
 a)
 Prepínačom sa pri prepnutí na stretávacie svetlomety vypnú všetky diaľkové svetlomety alebo deaktivujú súčasne všetky osvetľovacie jednotky AFS diaľkového svetla.
 b)
 Stretávacie svetlo môže zostať zapnuté súčasne s diaľkovými svetlami.
 c)
 V prípade osvetľovacích jednotiek stretávacieho svetla, ktoré sú vybavené plynovými výbojkovými svetelnými zdrojmi, plynové výbojkové svetelné zdroje musia zostať zapnuté počas prevádzky diaľkového svetla.
 6.22.7.3. Zapínanie a vypínanie stretávacieho svetla môže byť automatické, a v súlade požiadavkami na „elektrické spojenie“ v bode 5.12 tohto predpisu.
 Automatická prevádzka AFS
 Zmeny v rámci stanovených tried funkcií osvetlenia systému AFS, ako aj medzi nimi a ich režimami, ako je špecifikované ďalej, sa musia vykonávať automaticky a takým spôsobom, že neobťažujú vodiča ani ostatných účastníkov cestnej premávky.
 Nasledujúce podmienky sa uplatňujú pre aktiváciu tried stretávacieho svetla a prípadne diaľkového svetla a ich režimov.
 6.22.7.4.1. Režim(-y) triedy C stretávacieho svetla sa zapína v prípade, že nie je zapnutý žiadny režim inej triedy stretávacieho svetla.
 6.22.7.4.2. Režim(-y) triedy V stretávacieho svetla nesmie byť v prevádzke pokiaľ sa automaticky nezistí minimálne jedna z týchto podmienok (používa sa V-signál):
 a)
 cesty v zastavaných oblastiach a rýchlosť vozidla nepresahuje 60 km/h;
 b)
 cesty vybavené stálym osvetlením cesty a rýchlosť vozidla nepresahuje 60 km/h;
 c)
 jas povrchu cesty je 1cd/m2 a/alebo horizontálne osvetlenie cesty je 10 1x a stále narastá;
 d)
 rýchlosť vozidla nepresahuje 50 km/h.
 6.22.7.4.3. Režim(-y) triedy E stretávacieho svetla nesmie(-ú) byť v prevádzke pokiaľ rýchlosť vozidla nepresiahne 70 km/h a automaticky sa nezistí minimálne jedna z týchto podmienok:
 a)
 Vlastnosti cesty zodpovedajú podmienkam diaľnice (17) a/alebo rýchlosť vozidla presahuje 110 km/h (používa sa E-signál).
 b)
 V prípade režimu triedy E stretávacieho svetla, ktorý je podľa schvaľovacích dokumentov/oznámenia v súlade iba so „súborom údajov“ tabuľky 6 prílohy 3 k predpisu č, 123.
 Súbor údajov E1: rýchlosť vozidla presahuje 100 km/h (používa E1-signál);
 Súbor údajov E2: rýchlosť vozidla presahuje 90 km/h (používa E2-signál);
 Súbor údajov E3: rýchlosť vozidla presahuje 80 km/h (používa E3-signál);
 6.22.7.4.4. Režim(-y) triedy W stretávacieho svetla nie je v prevádzke resp. nie sú pokiaľ nie sú predné hmlové svietidlá vypnuté a automaticky sa nezistí minimálne jedna z týchto podmienok (používa sa W-signál):
 a)
 bol automaticky zistený mokrý povrch vozovky;
 b)
 stierač čelného skla je zapnutý a jeho automaticky ovládaná alebo neprerušovaná prevádzka trvá aspoň dve minúty.
 6.22.7.4.5. Režim triedy C, V, E alebo W stretávacieho svetla sa nesmie zmeniť na režim osvetlenia v zákrute danej triedy (T-signál sa používa so signálom danej triedy pre stretávacie svetlá podľa uvedených bodov 6.22.7.4.1. až 6.22.7.4.4) pokiaľ sa nevyhodnotí minimálne jedna z týchto vlastností (alebo rovnocenné údaje):
 a)
 uhol vychýlenia riadenia;
 b)
 dráha ťažiska vozidla.
 Okrem toho sa uplatňujú tieto ustanovenia uplatňujú:
 i)
 horizontálny pohyb prípadného asymetrického posunu svetelného rozhrania smerom bočne od pozdĺžnej osi vozidla je povolený len ak je vozidlo v pohybe smerom dopredu (18) a musí byť taký, aby pozdĺžna vertikálna rovina cez zlom rozhrania nepretínala dráhu ťažiska vozidla vo vzdialenostiach od prednej časti vozidla, ktoré sú väčšie ako 100-násobná výška upevnenia príslušnej osvetľovacej jednotky;
 ii)
 jednej osvetľovacej jednotke alebo viacerým takýmto jednotkám môže byť dodatočne dodávaná energia iba v prípade, keď horizontálny polomer zakrivenia dráhy ťažiska vozidla je 500 m alebo menší.
 6.22.7.5. Vodič má vždy možnosť nastaviť AFS do neutrálneho stavu a vrátiť ho do automatického režimu.
 6.22.8. Kontrolka:
 6.22.8.1. Ustanovenia bodu 6.1.8. (pre diaľkový svetloment) a 6.2.8. (pre stretávací svetlomet) tohto predpisu sa uplatňujú na príslušné časti AFS.
 6.22.8.2. Vizuálna kontrolka pre poruchu AFS je povinná. Nesmie blikať. Musí sa zapnúť vždy keď sa zistí porucha signálov ovládania AFS alebo keď sa prijme signál poruchy v súlade s bodom 5.9. predpisu č. 123. Kontrolka musí zostať v činnosti kým porucha existuje. Môže sa dočasne vypnúť, ale musí sa opäť uviesť do činnosti kedykoľvek sa zariadenie, ktoré štartuje a vypína motor, zapne a vypne.
 6.22.8.3. Kontrolka, ktorá ukazuje, že vodič nastavil systém do stavu podľa bodu 5.8 predpisu č. 123 je nepovinná.
 6.22.9. Iné požiadavky
 6.22.9.1. AFS sa povoľuje iba v spojení so zariadením(-iami) na čistenie svetlometu podľa predpisu č. 45 (19) prinajmenšom pre tie osvetľovacie jednotky, ktoré sú uvedené v rámci bodu 9.3. formulára oznámenia podľa vzoru v prílohe 1 k predpisu č. 123, ak reálny svetelný tok zdrojov svetla týchto jednotiek presahuje 2 000 lm na stranu a ktorý sa podieľa na vyžarovaní (základného) stretávacieho svetla triedy C.
 Overenie súladu s požiadavkami na automatickú prevádzku AFS
 6.22.9.2.1. Žiadateľ stručným popisom alebo inými vhodným spôsobom preukazuje orgánu ktorý je zodpovedný za homologizáciu:
 a)
 zhodu signálov ovládania AFS
 i)
 s opisom požadovaným v bode 3.2.6. tohto predpisu a
 ii)
 príslušnými signálmi ovládania AFS, ktoré sú špecifikované v homologizačných dokumentoch pre typ systému AFS a
 b)
 súlad s požiadavkami na automatickú prevádzku podľa uvedených bodov 6.22.7.4.1. až 6.22.7.4.5.
 6.22.9.2.2. Na overenie skutočnosti či podľa bodu 6.22.7.4. automatická prevádzka AFS nie je na obtiaž, technická služba musí vykonať skúšobnú jazdu, v ktorej sa vyskytne každá situácia týkajúca sa ovládania systému na základe opisu žiadateľa; treba uviesť, či sú všetky režimy aktivované, v prevádzke a deaktivované v súlade s opisom žiadateľa; akákoľvek zjavná porucha (napríklad príliš veľký uhol alebo blikanie) musia mať za následok zamietnutie.
 6.22.9.3. Celková maximálna svietivosť osvetľovacích jednotiek, ktorým môže byť energia dodávaná súčasne na zabezpečenie vyžarovania diaľkového osvetlenia alebo jeho režimov, nesmie prekročiť 225 000 cd, čo zodpovedá referenčnej hodnote 75.
 Táto maximálna svietivosť sa zisťuje sčítaním jednotlivých referenčných označení, ktoré sú uvedené na viacerých inštalačných jednotkách, ktoré sa používajú súčasne na zabezpečenie vyžarovania diaľkového svetla.
 6.22.9.4. Prostriedky, podľa ustanovení bodu 5.8. predpisu č. 123, ktoré umožňujú dočasné využitie vozidla v krajinách, kde smer riadenia je opačný ako smer, na ktorý sa požaduje schválenie, musia byť podrobne vysvetlené v užívateľskej príručke.
 6.23. SIGNÁL NÚDZOVÉHO BRZDENIA
 6.23.1. Prítomnosť
 Nepovinná
 Signál núdzového brzdenia sa zabezpečuje rozsvietením všetkých brzdových alebo smerových svietidiel namontovaných podľa bodu 6.22.7.
 6.23.2. Počet
 Podľa bodu 6.5.2. alebo 6.7.2.
 6.23.3. Usporiadanie
 Podľa bodu 6.5.3. alebo 6.7.3.
 6.23.4. Umiestnenie
 Podľa bodu 6.5.4. alebo 6.7.4.
 6.23.5. Geometrická viditeľnosť
 Podľa bodu 6.5.5. alebo 6.7.5.
 6.23.6. Orientácia
 Podľa bodu 6.5.6. alebo 6.7.6.
 6.23.7. Elektrické spojenia
 Všetky svietidlá pri signáli núdzového brzdenia musia blikať v rovnakej fáze vo frekvencii 4,0 ± 1,0 Hz.
 6.23.7.1.1. Pokiaľ však ktorékoľvek zo svietidiel pri signáli núdzového brzdenia na zadnej časti vozidla používa vláknový zdroj svetla, frekvencia musí byť 4,0+0,0/-1,0 Hz.
 6.23.7.2. Signál núdzového brzdenia musí svietiť nezávisle od ostatných svietidiel.
 Signál núdzového brzdenia sa musí aktivovať a deaktivovať automaticky.
 6.23.7.3.1. Signál núdzového brzdenia sa musí aktivovať iba v prípade, že rýchlosť vozidla je nad 50 km/h a brzdový systém vysiela logický signál núdzového brzdenia definovaný v predpisoch č. 13 a 13-H.
 6.23.7.3.2. Signál núdzového brzdenia sa automaticky deaktivuje, pokiaľ logický signál núdzového brzdenia definovaný v predpisoch č. 13 a 13-H sa už ďalej nevysiela alebo pokiaľ sa aktivuje svetelný výstražný signál.
 6.23.8. Kontrolka
 Nepovinná
 6.23.9. Iné požiadavky
 6.23.9.1. S výnimkou ustanovenia v bode 6.23.9.2., ak je motorové vozidlo vybavené na ťahanie prípojného vozidla, ovládanie signálu núdzového brzdenia v motorovom vozidle má zabezpečovať aj ovládanie signálu núdzového brzdenia na prípojnom vozidle.
 Keď je motorové vozidlo elektricky spojené s prípojným vozidlom, prevádzková frekvencia signálu núdzového brzdenia musí byť v tejto kombinácii obmedzená na frekvenciu špecifikovanú v bode 6.23.7.1.1. Pokiaľ však motorové vozidlo dokáže zistiť, že vláknové zdroje svetla sa na prípojnom vozidle nepoužívajú pre signál núdzového brzdenia, frekvencia môže zodpovedať frekvencii, ktorá je špecifikovaná v bode 6.23.7.1.
 6.23.9.2. Ak je motorové vozidlo vybavené na ťahanie prípojného vozidla, na ktorom je namontovaný systém prevádzkového brzdenia priebežného alebo polopriebežného typu, ako je definované v predpise č. 13, musí sa, pokiaľ sa prevádzková brzda používa, cez elektrický konektor zabezpečiť stála dodávka energie do brzdových svietidiel takýchto prípojných vozidiel.
 Signál núdzového brzdenia na ktoromkoľvek takomto prípojnom vozidle môže svietiť nezávisle od ťažného vozidla a nie je potrebné, aby bol v prevádzke na rovnakej frekvencii alebo v rovnakej fáze s ťažným vozidlom.
 7. ZMENY A ROZŠÍRENIE HOMOLOGIZÁCIE TYPU VOZIDLA ALEBO MONTÁŽE JEHO ZARIADENIA NA OSVETLENIE A SVETELNÚ SIGNALIZÁCIU
 Akákoľvek zmena typu vozidla alebo montáže jeho zariadenia na osvetlenie a svetelnú signalizáciu alebo akákoľvek zmena zoznamu uvedeného v bode 3.2.2. sa musí oznámiť správnemu orgánu, ktorý udelil homologizáciu pre typ vozidla. Tento orgán potom môže:
 7.1.1. dospieť k záveru, že zmeny pravdepodobne nemajú výrazný nepriaznivý vplyv a vozidlo stále spĺňa požiadavky; alebo
 7.1.2. vyžadovať nový skúšobný protokol od technickej organizácie poverenej vykonávaním skúšok.
 7.2. Potvrdenie o rozšírení alebo odmietnutí homologizácie s uvedením zmien sa oznámi postupom uvedeným v bode 4.3. zmluvným stranám Dohody, ktoré uplatňujú tento predpis.
 7.3. Príslušný orgán, ktorý vydáva rozšírenie homologizácie, pridelí tomuto rozšíreniu poradové číslo a oznámi ho ostatným stranám Dohody z r. 1958, ktoré uplatňujú tento predpis, na formulári oznámenia podľa vzoru v prílohe 1 k tomuto predpisu.
 8. ZHODA VÝROBY
 Postupy na zabezpečenie zhody výroby musia byť v súlade s postupmi stanovenými v Dohode, doplnok 2 (E/EHK/324-E/EHK/TRANS/505/Rev.2), a s týmito požiadavkami:
 8.1. Každé vozidlo homologizované podľa tohto predpisu musí byť vyrobené tak, aby zodpovedalo homologizovanému typu tým, že vyhovuje požiadavkám stanoveným v bodoch 5. a 6.
 Držiteľ homologizácie musí predovšetkým:
 8.2.1. zabezpečiť existenciu postupov účinnej kontroly kvality vozidla zo všetkých hľadísk dôležitých vzhľadom na dodržanie požiadaviek stanovených v bodoch 5. a 6.;
 8.2.2. zabezpečiť, aby boli pre všetky typy vozidiel vykonávané aspoň skúšky predpísané v prílohe 9 k tomuto predpisu alebo fyzické kontroly, z ktorých je možné odvodiť rovnocenné údaje;
 8.3. Príslušný orgán môže vykonať ktorúkoľvek skúšku predpísanú týmto predpisom. Tieto skúšky sa uskutočnia na náhodne odobratých vzorkách tak, aby nedošlo k narušeniu dodávateľských dohôd výrobcu.
 8.4. Príslušný úrad musí zabezpečiť, aby sa inšpekcie vykonávali jedenkrát ročne. Toto rozhodnutie však záleží od uváženia príslušného orgánu a jeho dôvery v opatrenia zabezpečujúce účinnú kontrolu zhody výroby. V prípade, ak sú zistené negatívne výsledky, musí príslušný orgán zaistiť, aby sa čo najrýchlejšie vykonali všetky potrebné opatrenia na obnovenie zhody výroby.
 9. SANKCIE V PRÍPADE NEZHODY VÝROBY
 9.1. Homologizácia udelená typu vozidla podľa tohto predpisu môže byť odobratá, ak nie sú splnené dané požiadavky alebo ak vozidlo vybavené homologizačnou značkou nezodpovedá homologizovanému typu.
 9.2. Ak zmluvná strana Dohody, ktorá uplatňuje tento predpis, odníme homologizáciu, ktorú predtým udelila, musí to bezodkladne oznámiť ostatným zmluvným stranám, ktoré uplatňujú tento predpis, prostredníctvom formulára oznámenia podľa vzoru v prílohe 1 tohto predpisu.
 10. DEFINITÍVNE ZASTAVENIE VÝROBY
 Ak držiteľ homologizácie úplne zastaví výrobu typu vozidla homologizovaného podľa tohto predpisu, oznámi to orgánu, ktorý homologizáciu udelil. Po prijatí príslušného oznámenia o tom orgán informuje ostatné zmluvné strany Dohody, ktoré uplatňujú tento predpis, prostredníctvom formulára oznámenia podľa vzoru v prílohe 1 k tomuto predpisu.
 11. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE HOMOLOGIZAČNÝCH SKÚŠOK A NÁZVY A ADRESY SPRÁVNYCH ORGÁNOV
 Zmluvné strany dohody z r. 1958, ktoré uplatňujú tento predpis, oznámia sekretariátu Organizácie spojených národov názvy a adresy technických služieb zodpovedných za vykonávanie homologizačných skúšok a názvy a adresy správnych orgánov, ktoré udeľujú homologizáciu a ktorým sa zasielajú osvedčenia o homologizácii, rozšírení, odmietnutí alebo odňatí homologizácie vydané v iných štátoch.
 12. PRECHODNÉ USTANOVENIA
 12.1. Bez ohľadu na nižšie uvedené prechodné ustanovenia nie sú zmluvné strany, ktoré tento predpis uplatňujú až od dátumu nadobudnutia platnosti najnovšej série zmien, povinné uznávať homologizácie, ktoré boli udelené podľa predchádzajúcich sérií zmien k tomuto predpisu.
 12.2. Zmluvné strany, ktoré uplatňujú tento predpis, nesmú odmietnuť udelenie rozšírenia homologizácií podľa predchádzajúcich sérií zmien tohto predpisu.
 12.3. Pokiaľ nebude generálnemu tajomníkovi Organizácie spojených národov oznámené inak, Japonsko vyhlasuje, že z hľadiska montáže svetelných zariadení a zariadení na svetelnú signalizáciu bude viazané povinnosťami podľa dohody, ktorej prílohou je tento predpis, len pokiaľ ide o vozidlá kategórie M1 a N1.
 12.4. Od oficiálneho dátumu nadobudnutia platnosti série zmien 03 nesmie žiadna zmluvná strana, ktorá uplatňuje tento predpis, odmietnuť udeliť homologizáciu podľa tohto predpisu v znení série zmien 03.
 12.5. Po uplynutí 12 mesiacov od dátumu nadobudnutia platnosti série zmien 03 môžu zmluvné strany, ktoré uplatňujú tento predpis, udeliť homologizáciu len, ak typ vozidla dodaného na homologizáciu spĺňa požiadavky podľa tohto predpisu v znení série zmien 03.
 12.6. Do 36 mesiacov od dátumu nadobudnutia platnosti série zmien 03 k tomuto nariadeniu, nesmie žiadna zmluvná strana, ktorá uplatňuje toto nariadenie, odmietnuť vnútroštátnu alebo regionálnu homologizáciu typu vozidla, ktoré bolo homologizované podľa predchádzajúcich zmien k tomuto predpisu.
 12.7. Po uplynutí 36 mesiacov od nadobudnutia platnosti série zmien 03 k tomuto predpisu, môžu zmluvné strany, ktoré uplatňujú tento predpis, odmietnuť prvú vnútroštátnu alebo regionálnu registráciu (prvé uvedenie do prevádzky) vozidla, ktoré nespĺňa požiadavky série zmien 03 k tomuto predpisu.
 12.8. Po uplynutí 60 mesiacov od dátumu nadobudnutia platnosti série zmien 03 k tomuto predpisu, sa skončí platnosť homologizácií podľa tohto nariadenia okrem homologizácií typov vozidiel, ktoré spĺňajú požiadavky podľa tohto predpisu v znení série zmien 03.
 12.9. Bez ohľadu na ustanovenia v bode 12.7. alebo 12.8. sú homologizácie typov vozidiel podľa predchádzajúcich sérií zmien k tomuto predpisu, ktoré nie sú dotknuté sériou zmien 03, aj naďalej platné a zmluvné strany ich aj naďalej uznávajú.
 12.10. Po uplynutí 36 mesiacov od dátumu nadobudnutia platnosti doplnku 3 k sérii zmien 03 môžu zmluvné strany, ktoré uplatňujú tento predpis, udeliť homologizácie len, ak typ vozidla dodaného na homologizáciu spĺňa požiadavky tohto predpisu v znení doplnku 3 k sérii zmien 03.
 12.11. Od oficiálneho dátumu nadobudnutia platnosti série zmien 04, nesmie ani jedna zmluvná strana, ktorá uplatňuje tento predpis odmietnuť udeliť homologizáciu podľa tohto predpisu v znení série zmien 04.
 12.12. Pokiaľ ide o vozidlá kategórií M1 a N1 po uplynutí 30 mesiacov a pokiaľ ide o vozidlá ostatných kategórií po uplynutí 48 mesiacov od dátumu nadobudnutia platnosti série zmien 04 zmluvné strany, ktoré uplatňujú tento predpis, udeľujú homologizáciu len, ak typ vozidla dodaného na homologizáciu spĺňa požiadavky podľa tohto predpisu v znení série zmien 04.
 12.13. Zmluvné strany, ktoré uplatňujú tento predpis, udeľujú homologizáciu pokiaľ ide o vozidlá kategórií M1 a N1 do 30 mesiacov a pokiaľ ide o vozidlá ostatných kategórií do 48 mesiacov od oficiálneho dátumu nadobudnutia platnosti série zmien 04 len tým typom vozidiel, ktoré spĺňajú požiadavky podľa tohto predpisu v znení predchádzajúcich sérií zmien.
 12.14. Homologizácie udelené podľa tohto predpisu pred 30 mesiacmi pokiaľ ide o vozidlá kategórie M1 a M1 a pred 48 mesiacmi pokiaľ ide o vozidlá ostatných kategórií po oficiálnom dátume nadobudnutia účinnosti série zmien 04 a všetky rozšírenia takýchto homologizácií vrátane tých, ktoré boli nasledne rozšírené podľa predchádzajúcich sérií zmien, zostávajú v platnosti na neurčité obdobie. Ak typ vozidla schválený podľa predchádzajúcich sérií zmien spĺňa požiadavky tohto predpisu v znení série zmien 04, zmluvná strana, ktorá udelila homologizáciu, oznámi túto skutočnosť ostatným zmluvným stranám, ktoré uplatňujú tento predpis.
 12.15. Žiadna zmluvná strana, ktorá uplatňuje tento predpis, nesmie odmietnuť vnútroštátnu alebo regionálnu homologizáciu typu vozidla, ktoré bolo homologizované podľa série zmien 04 k tomuto predpisu.
 12.16. Bez ohľadu na uvedené prechodné ustanovenia, zmluvné strany, ktoré začnú uplatňovať predpis č. 112 až po dátume, kedy nadobudne účinnosť séria zmien 04 k tomuto predpisu, nie sú povinné uznávať homologizácie, pokiaľ typ vozidla, ktorý má byť homologizovaný, nespĺňa požiadavky bodov 6.1.2. a 6.2.2. v znení série zmien 04 k tomuto predpisu s ohľadom na predpis č. 112.
 (1) Podľa definície v Súhrnnej rezolúcii o konštrukcii vozidiel (R.E.3), príloha 7 (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4).
 (2) Na vysvetlenie pozri prílohu 10.
 (3) Ak u zariadení na osvetlenie zadnej registračnej tabuľky a u smeroviek (kategória 5 a 6) neexistuje svietiaca plocha, nahraďte uvedený pojem pojmom „plocha výstupu svetla“.
 (4) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre Bývalú juhoslovanskú republiku Macedónsko, 41 (voľné), 42 pre Európske spoločenstvo (homologizácie udeľujú členské štáty, ktoré používajú svoje príslušné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu, 51 pre Kórejskú republiku, 52 pre Malajziu, 53 pre Thajsko, 54 a 55 (voľné) a 56 pre Čiernu Horu. Nasledujúce čísla sa pridelia postupne ďalším štátom v poradí, v ktorom ratifikujú Dohodu o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách a o podmienkach pre vzájomné uznávanie homologizácií, udelených na základe týchto predpisov, alebo v ktorom k nej pristúpia, a takto pridelené čísla oznámi generálny tajomník Organizácie Spojených národov zmluvným stranám dohody.
 (5) Tiež známe ako biele alebo bezfarebné odrazové sklo.
 (6) Nič v tomto predpise nebráni zmluvným stranám, ktoré uplatňujú tento predpis, povoliť na svojom území používanie bieleho nápadného označenia vzadu.
 (7) Podľa definície v Súhrnnej rezolúcii o konštrukcii vozidiel (R.E.3), príloha 7 (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4)
 (8) Zmluvné strany príslušných predpisov môžu aj naďalej zakázať použitie mechanických čistiacich systémov v prípade montáže svetlometov s plastickými rozptylovými sklami označenými „PL“.
 (9) Podľa definície v Súhrnnej rezolúcii o konštrukcii vozidiel (R.E.3), príloha 7 (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4).
 (10) Typy vozidiel, ktoré nie sú v súlade s týmto ustanovením môžno naďalej homologizovať až do 18 mesiacov potom, ako doplnok 4 k sérii zmien 03 nadobudne účinnosť.
 (11) Hodnota mŕtveho uhla viditeľnosti bočného smerového svietidla smerom dozadu rovná 5°, je jeho horným limitom d ≤ 1,80 m (pre kategórie vozidiel M1 a N1 d ≤ 2,50 m).
 (12) Hodnota mŕtveho uhla viditeľnosti bočného smerového svietidla smerom dozadu rovná 5°, je jeho horným limitom d ≤ 2,50 m.
 (13) Zmluvné strany, ktoré neuplatňujú predpis č. 87 môžu zakázať prítomnosť DRL (ako je stanovené v bode 5.22) na základe vnútroštátnych predpisov
 (14) Typy vozidiel, ktoré nie sú v súlade s týmto ustanovením môžno naďalej homologizovať až do 18 mesiacov potom, ako doplnok 4 k sérii zmien 03 nadobudne účinnosť.
 (15) Toto ustanovenie platí do 5 rokov od oficiálneho dátumu nadobudnutia platnosti série zmien 03 tohto predpisu.
 (16) V prípade doplnkových „dvoch symetricky umiestnených doplnkových jednotiek“ horizontálna vzdialenosť môže byť 200 mm (C na obrázku).
 (17) Smery premávky sú vymedzené prácami na ceste, príp. sa zistí zodpovedajúca bočná vzdialenosť premávky v opačnom smere. To vedie k zníženiu prílišného oslnenia zo svetlometov vozidiel v opačnom smere premávky.
 (18) Toto ustanovenie neplatí, ak je osvetlenie zákrut vytvárané pre pravú zákrutu v pravostrannej premávke (ľavú zákrutu v ľavostrannej premávke).
 (19) Zmluvné strany príslušných predpisov môžu aj naďalej zakázať použitie mechanických čistiacich systémov v prípade montáže svetlometov s plastickými rozptylovými sklami označenými „PL“.
 PRÍLOHA 1
 OZNÁMENIE
 PRÍLOHA 2
 USPORIADANIE HOMOLOGIZAČNÝCH ZNAČIEK
 VZOR A
 (pozri bod 4.4. tohto predpisu)
 Uvedená homologizačná značka umiestnená na vozidle znamená, že typ tohto vozidla bol z hľadiska montáže zariadenia na osvetlenie a svetelnú signalizáciu homologizovaný v Holandsku (E4) podľa predpisu č. 48 v znení série zmien 04. Homologizačné číslo udáva, že homologizácia bola udelená v súlade s požiadavkami predpisu č. 48 v znení série zmien 04.
 VZOR B
 (pozri bod 4.5. tohto predpisu)
 Uvedená homologizačná značka umiestnená na vozidle znamená, že typ tohto vozidla bol homologizovaný v Holandsku (E4) podľa predpisu č. 48 v znení série zmien 04 a podľa predpisu č. 33 (1). Homologizačné číslo udáva, že v čase keď bola udelená príslušná homologizácia, bol predpis č. 48 v znení zmien 04 a predpis č. 33 bol vo svojom pôvodnom znení
 (1) Druhé číslo je uvedené len ako príklad.
 PRÍLOHA 3
 Povrchy svietidiel, referenčná os a stred, uhly geometrickej viditeľnosti
 Legenda
 1.
 Svietiaca plocha
 2.
 Referenčná os
 3.
 Referenčný stred
 4.
 Uhol geometrickej viditeľnosti
 5.
 Plocha výstupu svetla
 6.
 Zdanlivá plocha odvodená zo svietiacej plochy
 7.
 Zdanlivá plocha odvodená z plochy výstupu svetla
 8.
 Smer pozorovania
 Poznámka: Zdanlivá plocha sa bez ohľadu na nákres považuje za dotyčnicu k ploche výstupu svetla.
 Porovnanie svietiacej plochy s plochou výstupu svetla
 (pozri body 2.9. a 2.8. tohto predpisu)
 NÁČRT A
 Svietiaca plocha
 Plocha výstupu svetla
 Okraje sú
 „a“ a „b“
 „c“ a „d“
 NÁČRT B
 Svietiaca plocha
 Plocha výstupu svetla
 Okraje sú
 „a“ a „b“
 „c“ a „d“
 PRÍLOHA 4
 Viditeľnosť červeného svetla smerom dopredu a viditeľnosť bieleho svetla smerom dozadu
 (pozri body 5.10.1. a 5.10.2. tohto predpisu)
 Obrázok 1
 Obrázok 2
 PRÍLOHA 5
 Stavy zaťaženia, ktoré sa zohľadňujú pri stanovovaní zmien vertikálnej orientácie stretávacích svetlometov
 Stavy zaťaženia na nápravách uvedených v bode 6.2.6.1. a 6.2.6.3.1.
 1. Pri ďalej uvedených skúškach sa počíta s hmotnosťou cestujúcich 75 kg/osobu.
 Stavy zaťaženia pre jednotlivé druhy vozidiel:
 Vozidlá kategórie M1
 (1):
 Uhol svetla stretávacích svetlometov sa stanovuje za týchto podmienok zaťaženia:
 2.1.1.1. jedna osoba na sedadle vodiča,
 2.1.1.2. vodič a jeden cestujúci na prednom sedadle najviac vzdialenom od vodiča,
 2.1.1.3. vodič, jeden cestujúci na prednom sedadle najviac vzdialenom od vodiča a všetky najzadnejšie sedadlá obsadené,
 2.1.1.4. všetky sedadlá obsadené,
 2.1.1.5. všetky sedadlá obsadené a náklad rovnomerne rozložený v priestore pre batožinu takým spôsobom, aby sa dosiahol prípustný podiel zaťaženia na zadnú nápravu, resp. na prednú nápravu, ak sa batožinový priestor nachádza vpredu. Ak má vozidlo batožinový priestor vpredu aj vzadu, musí sa prídavný náklad vhodne rozložiť tak, aby sa dosiahlo prípustné zaťaženie na nápravách. Ak sa však dosiahne maximálna prípustná hmotnosť naloženého vozidla pred dosiahnutím prípustného zaťaženia na jednu z náprav, musí sa náklad v batožinovom(-ých) priestore(-och) obmedziť na takú hodnotu, aby sa dosiahla prípustná hmotnosť;
 2.1.1.6. vodič a náklad rovnomerne rozložený v batožinovom priestore takým spôsobom, aby sa dosiahlo prípustné zaťaženie na príslušnú nápravu.
 Ak sa však dosiahne maximálna prípustná hmotnosť naloženého vozidla pred dosiahnutím prípustného zaťaženia na nápravu, musí sa náklad v batožinovom(-ých) priestore(-och) obmedziť na takú hodnotu, aby sa dosiahla prípustná hmotnosť.
 2.1.2. Pri stanovovaní uvedených podmienok zaťaženia je nutné prihliadať na obmedzenia zaťaženia stanovené výrobcom.
 Vozidlá kategórie M2 a M3
 (1):
 Uhol svetla stretávacích svetlometov sa musí stanoviť za týchto podmienok zaťaženia:
 2.2.1. nezaťažené vozidlo a jedna osoba na sedadle vodiča;
 2.2.2. vozidlo zaťažené tak, že každá náprava je naložená svojim maximálnym technicky prípustným zaťažením, alebo kým nie je maximálna prípustná hmotnosť vozidla dosiahnutá tým, že predné a zadné nápravy sú zaťažené úmerne k ich maximálnemu technicky prípustnému zaťaženiu, podľa toho, čo sa dosiahne skôr.
 Vozidlá kategórie N s ložnými plochami:
 Uhol svetla stretávacích svetlometov sa musí stanoviť za týchto podmienok zaťaženia;
 2.3.1.1. nezaťažené vozidlo a jedna osoba na sedadle vodiča;
 2.3.1.2. vodič a náklad rozložený takým spôsobom, aby sa dosiahlo maximálne technicky prípustné zaťaženie na zadnú nápravu, resp. nápravy alebo maximálna prípustná hmotnosť vozidla, podľa toho, čo sa dosiahne skôr, bez toho, aby došlo k prekročeniu zaťaženia prednej nápravy vypočítaného ako súčet zaťaženia prednej nápravy nezaťaženého vozidla a 25 % maximálneho prípustného užitočného zaťaženia prednej nápravy. Ak je ložná plocha v prednej časti vozidla, analogicky sa zohľadňuje predná náprava.
 Vozidlá kategórie N bez ložnej plochy.
 Ťahače návesov:
 2.4.1.1. nezaťažené vozidlo bez nákladu na spojovacom zariadení a s jednou osobou na sedadle vodiča,
 2.4.1.2. jedna osoba na sedadle vodiča: technicky prípustné zaťaženie na spojovacom zariadení, pričom poloha zariadenia zodpovedá najvyššiemu zaťaženiu zadnej nápravy.
 Ťahače prípojných vozidiel:
 2.4.2.1. nezaťažené vozidlo a jedna osoba na sedadle vodiča;
 2.4.2.2. jedna osoba na sedadle vodiča a všetky ostatné sedadlá v kabíne obsadené.
 (1) Podľa definície v Súhrnnej rezolúcii o konštrukcii vozidiel (R.E.3), príloha 7 (dokument TRANS/WP.29/78/Rev.1/Amend.2 naposledy zmenený zmenou č. 4 – Amend. 4).
 PRÍLOHA 6
 Meranie zmien sklonu stretávacieho svetla v závislosti od zaťaženia
 1. ROZSAH PÔSOBNOSTI
 V tejto prílohe sa stanovuje metóda merania zmien sklonu stretávacieho svetla motorového vozidla vzhľadom na jeho základný sklon, ktoré sú spôsobené zmenami polohy vozidla v dôsledku jeho zaťaženia.
 2. DEFINÍCIE
 Základný sklon
 2.1.1. Stanovený základný sklon
 Hodnota základného sklonu stretávacieho svetla uvádzaná výrobcom motorového vozidla sa považuje za referenčnú hodnotu na výpočet prípustných zmien.
 2.1.2. Meraný základný sklon
 Stredná hodnota sklonu stretávacieho svetla alebo sklonu vozidla meraná na vozidle pri prvej podmienke zaťaženia stanovenej v prílohe 5 pre kategóriu skúšaného vozidla. Slúži ako referenčná hodnota na hodnotenie zmien sklonu svetla pri zmene zaťaženia.
 2.2. Sklon stretávacieho svetla
 Môže byť definovaný:
 buď ako uhol medzi smerom svetla k charakteristickému bodu na horizontálnej časti rozhrania v rozložení svetla svetlometu a horizontálnou rovinou, vyjadrený v miliradiánoch,
 alebo ako tangenta tohto uhla, pretože tieto uhly sú malé (pri takýchto malých uhloch sa 1 % rovná 10 mrad), vyjadrená v percentách sklonu.
 Ak je sklon vyjadrený v percentách sklonu, môže byť vypočítaný podľa tohto vzorca:
 kde:
 h1
 je výška uvedeného charakteristického bodu nad vozovkou v mm, meraná na vertikálnej stene kolmej k strednej pozdĺžnej rovine vozidla a umiestnenej v horizontálnej vzdialenosti L
 h2
 je výška referenčného stredu nad vozovkou v mm (ktorý sa považuje za východiskový pre charakteristický bod určený v h1):
 L
 je vzdialenosť steny od referenčného stredu v mm.
 Záporné hodnoty označujú sklon smerom nadol (pozri obrázok 1).
 Kladné hodnoty označujú sklon smerom nahor.
 Obrázok 1
 Sklon stretávacieho svetla vozidiel kategórie M1 smerom nadol
 Poznámky:
 1.
 Tento nákres predstavuje vozidlo kategórie M1, ale uvedený princíp platí aj pre vozidlá ostatných kategórií.
 2.
 Ak vozidlo nemá systém korekcie sklonu svetlometov, je zmena sklonu stretávacieho svetla zhodná so zmenou sklonu samotného vozidla.
 3. PODMIENKY MERANIA
 3.1. Ak sa používa vizuálna kontrola vyžarovacieho diagramu stretávacieho svetla na meracej stene alebo fotometrická metóda, musí sa meranie uskutočniť v dostatočne priestornom tmavom prostredí (napr. v tmavej miestnosti), aby bolo možné umiestniť vozidlo a stenu podľa obrázku 1. Referenčné stredy svetlometov musia byť od steny vzdialené najmenej 10 m.
 3.2. Základňa, na ktorej sa meria, musí byť rovná a v maximálnej miere vodorovná, aby reprodukovateľnosť merania sklonu stretávacieho svetla mohla byť zaručená s presnosťou ±0,5 mrad (±0,05 % sklonu).
 3.3. Ak sa používa meracia stena, musia byť jej označenie, umiestnenie a orientácia voči základni a voči strednej pozdĺžnej rovine vozidla také, aby reprodukovateľnosť merania sklonu stretávacieho svetla mohla byť zaručená s presnosťou ±0,5 mrad (±0,05 % sklonu).
 3.4. V priebehu merania musí byť teplota okolia v rozsahu od 10 do 30 °C.
 4. PRÍPRAVA VOZIDLA
 4.1. Meranie sa uskutoční na vozidle, ktoré má najazdených od 1 000 km do 10 000 km, optimálne 5 000 km.
 4.2. Pneumatiky musia byť nahustené tlakom, ktorý zodpovedá plnému zaťaženiu podľa špecifikácie výrobcu. Vozidlo musí mať úplne naplnené jednotlivé systémy (palivo, voda, olej) a musí byť vybavené kompletným príslušenstvom a náradím podľa špecifikácie výrobcu. Pod celkom naplneným palivovým systémom sa rozumie, že palivová nádrž musí byť naplnená minimálne na 90 % svojho objemu.
 4.3. Parkovacia brzda vozidla musí byť uvoľnená a prevodovka musí byť v neutráli.
 4.4. Vozidlo musí byť najmenej počas 8 hod temperované pri teplote podľa hore bodu 3.4.
 4.5. Ak sa používa fotometrická alebo vizuálna metóda, mali by byť na skúšanom vozidle na uľahčenie merania podľa možnosti namontované svetlomety s dobre definovaným rozhraním stretávacieho svetla. Na získanie presného odpočtu môžu byť použité aj iné prostriedky (napr. demontáž rozptylového skla svetlometu).
 5. POSTUP SKÚŠKY
 Všeobecne
 V závislosti od zvolenej metódy musia byť zmeny sklonu stretávacieho svetla alebo sklonu vozidla merané samostatne pre každú stranu vozidla. Výsledky získané v prípade ľavého aj pravého svetlometu za všetkých podmienok zaťaženia podľa prílohy 5 musia byť v medziach stanovených v bode 5.5. Zaťažovanie musí prebiehať postupne bez toho, aby bolo vozidlo vystavené nadmerným nárazom.
 5.1.1. Kde je namontovaný AFS, merania sa vykonávajú s AFS v neutrálnom stave.
 Stanovenie meraného základného sklonu
 Vozidlo sa pripraví podľa ustanovenia bodu 4 a zaťaží sa podľa ustanovení prílohy 5 (prvá podmienka zaťaženia pre príslušnú kategóriu vozidla). Pred každým meraním sa vozidlo rozkolíše podľa bodu 5.4. Uskutočnia sa tri merania.
 5.2.1. Ak sa žiadna z troch nameraných hodnôt nelíši od aritmetickej strednej hodnoty výsledkov o viac ako 2 mrad (0,2 % sklonu), predstavuje táto stredná hodnota konečný výsledok.
 5.2.2. Ak sa výsledok ktoréhokoľvek merania líši od aritmetickej strednej hodnoty o viac ako 2 mrad (0,2 % sklonu), musí sa uskutočniť séria ďalších 10-tich meraní, ktorých aritmetická stredná hodnota predstavuje konečný výsledok.
 5.3. Metódy merania
 Na meranie zmeny sklonu sa môže použiť akákoľvek metóda za predpokladu, že presnosť jej odpočtov je v tolerancii ±0,2 mrad (±0,02 % sklonu).
 Zaobchádzanie s vozidlom pri každom zaťažení
 Zavesenie náprav a ktorákoľvek iná časť, ktorá je schopná ovplyvniť sklon stretávacieho svetla, musia byť aktivované ďalej popísanými postupmi
 Technické orgány a výrobcovia však môžu spoločne navrhnúť iné postupy (buď experimentálne alebo podložené výpočtom), najmä ak je skúška z istých dôvodov problematická, a to za predpokladu, že je zrejmé, že takéto výpočty sú platné.
 5.4.1. Vozidlá kategórie M1 s konvenčným zavesením
 Vozidlo, ktoré stojí na meracej ploche a ktorého kolesá sú v prípade potreby umiestnené na plávajúcich podložkách (ktoré sa musia použiť, ak by ich neprítomnosť viedla k takému obmedzeniu pohybu v zavesení, ktoré by mohlo ovplyvniť výsledky meraní), sa plynulo rozkolíše, najmenej v troch úplných cykloch; v každom cykle sa zatláča smerom nadol najskôr predná časť a potom zadná časť vozidla.
 Sled kolísaní sa končí s ukončením cyklu. Pred meraním sa musí vozidlu umožniť samovoľne dosiahnuť stav kľudu. Namiesto použitia plávajúcich podložiek je možné dosiahnuť rovnaký účinok pohybom vozidla dozadu a dopredu počas najmenej jednej úplnej otáčky kolesa.
 Vozidlá kategórie M2, M3 a N s konvenčným zavesením
 5.4.2.1. Ak nie je možné využiť postup zaobchádzania s vozidlami kategórie M1 podľa bodu 5.4.1., môže sa použiť postup podľa bodov 5.4.2.2. alebo 5.4.2.3.
 5.4.2.2. Vozidlo, ktoré stojí na meracej ploche s kolesami na zemi, sa rozkolíše krátkodobou zmenou zaťaženia.
 5.4.2.3. Vozidlo stojí na meracej ploche s kolesami na zemi a vibrátorom sa pôsobí na zavesenie náprav a všetkých ostatných častí, ktoré môžu ovplyvniť sklon stretávacieho svetla. Môže sa použiť vibrujúca plošina, na ktorej spočívajú kolesá.
 5.4.3. Vozidlá s nekonvenčným zavesením, pri ktorých musí byť motor v prevádzke.
 Pred každým meraním je potrebné počkať až vozidlo pri spustenom motore dosiahne svoju konečnú polohu.
 Merania
 Zmena sklonu stretávacieho svetla musí byť hodnotená pre jednotlivé zaťaženia vo vzťahu k meranému základnému sklonu stanovenému podľa bodu 5.2.
 Ak je vozidlo vybavené ručným korektorom sklonu svetlometov, musí byť tento korektor nastavený v polohách určených výrobcom pre dané podmienky zaťaženia (podľa prílohy 5).
 5.5.1. Najprv sa vykoná jedno meranie pri každej podmienke zaťaženia. Požiadavky sú splnené, ak je zmena sklonu pri všetkých podmienkach zaťaženia vo vypočítaných limitoch (napr. v rozdiele medzi stanoveným základným sklonom a dolným a horným limitom stanoveným na účely homologizácie) s bezpečnostným rozpätím 4 mrad (0,4 % sklonu).
 5.5.2. Ak výsledok(-y) z ktoréhokoľvek (ktorýchkoľvek) merania(-í) nie je (sú) v rámci bezpečnostného rozpätia podľa bodu 5.5.1. alebo pokiaľ presahuje(-ú) limitné hodnoty, musia sa opätovne vykonať tri merania pri podmienkach zaťaženia zodpovedajúcich tomuto (týmto) výsledku(-om) podľa bodu 5.5.3.
 Pre každé uvedenú podmienku zaťaženia:
 5.5.3.1. Ak sa žiadna z troch nameraných hodnôt nelíši o viac ako 2 mrad (0,2 % sklonu) od strednej aritmetickej hodnoty týchto výsledkov, predstavuje aritmetická stredná hodnota konečný výsledok
 5.5.3.2. Ak sa výsledok ktoréhokoľvek merania líši od aritmetickej strednej hodnoty o viac ako 2 mrad (0,2 % sklonu), musí sa uskutočniť séria ďalších 10-tich meraní, ktorých aritmetická stredná hodnota predstavuje konečný výsledok.
 5.5.3.3. Ak je vozidlo vybavené automatickým korektorom sklonu svetlometov, ktorý má vlastnú hysteréznu slučku, za rozhodujúce hodnoty sa považujú stredné hodnoty hornej a dolnej časti hysteréznej slučky.
 Pri všetkých týchto meraniach sa musí postupovať podľa bodov 5.5.3.1. a 5.5.3.2.
 5.5.4. Požiadavky sú splnené, ak je za všetkých podmienok zaťaženia zmena medzi meraným základným sklonom stanoveným podľa bodu 5.2. a sklonom meraným pri každej podmienke zaťaženia menšia ako hodnoty vypočítané v bode. 5.5.1. (bez bezpečnostného rozpätia).
 5.5.5. Ak je prekročená len jedna z určeného horného alebo dolného limitu zmeny, musí byť výrobcovi dovolené zvoliť odlišnú hodnotu pre stanovený základný sklon v limitoch stanovených na účely homologizácie.
 PRÍLOHA 7
 Označenie sklonu rozhrania smerom nadol predného hmlového svietidla uvedeného v bode 6.3.6.1.2. tohto predpisu
 PRÍKLAD 1
 Rozmer symbolu a popisu je ponechaný na rozhodnutie výrobcu.
 PRÍKLAD 2
 Rozmer symbolu a popisu je ponechaný na rozhodnutie výrobcu.
 PRÍLOHA 8
 Ovládače korektora sklonu svetlometov podľa bodu 6.2.6.2.2. tohto predpisu
 1. Špecifikácie
 Sklon stretávacieho svetla smerom nadol musí byť vo všetkých prípadoch zabezpečovaný jedným z uvedených spôsobov:
 a)
 pohybom ovládača smerom nadol alebo doľava;
 b)
 otáčaním ovládača proti smeru hodinových ručičiek;
 c)
 stlačením tlačidla (tlakovo-ťahový ovládač).
 Ak sa na nastavenie svetla používa viac tlačidiel, musí byť tlačidlo, ktorým sa nastavuje najväčší sklon smerom nadol, umiestnené na ľavej strane alebo pod tlačidlom(-ami) na nastavenie iných polôh stretávacieho svetla.
 Otočný ovládač, ktorý je namontovaný bočne alebo u ktorého je viditeľný len obvod, by mal vyhovovať ovládacím princípom typu (a) alebo (c).
 1.1.1. Ovládač musí byť označený symbolmi, ktoré jednoznačne identifikujú pohyby zodpovedajúce sklonu stretávacieho svetla smerom nadol a smerom nahor.
 1.2. Poloha „0“ zodpovedá základnému sklonu podľa bodu 6.2.6.1.1. tohto predpisu.
 1.3. Poloha „0“, ktorá má byť podľa bodu. 6.2.6.2.2. tohto predpisu „základnou polohou“ nemusí byť nevyhnutne na konci stupnice.
 1.4. Značky použité na ovládači musia byť vysvetlené v návode na obsluhu.
 Na označenie ovládačov môžu byť použité len tieto symboly:
 Môžu byť použité aj symboly s piatimi čiarkami namiesto štyroch.
 PRÍKLAD 1
 PRÍKLAD 2
 PRÍKLAD 3
 PRÍLOHA 9
 Kontrola zhody výroby
 1. SKÚŠKY
 1.1. Umiestnenie svietidiel
 Poloha svietidiel podľa bodu 2.7. tohto predpisu sa z hľadiska šírky, výšky a dĺžky overuje v súlade so všeobecnými požiadavkami stanovenými v bodoch 2.8 až 2.10., 2.14. a 5.4. tohto predpisu.
 Namerané vzdialenosti musia spĺňať konkrétne špecifikácie, ktoré sa vzťahujú na každé svietidlo.
 Viditeľnosť svietidiel
 1.2.1. Uhly geometrickej viditeľnosti sa overujú podľa bodu 2.13. tohto predpisu.
 Namerané hodnoty uhlov musia spĺňať konkrétne špecifikácie, ktoré sa vzťahujú na každé svietidlo s tou výnimkou, že v prípade montáže zariadení na svetelnú signalizáciu môžu byť limity uhlov podľa bodu 5.3 v prípustnej tolerancii zodpovedajúcej ±3° sklonu.
 1.2.2. Viditeľnosť červeného svetla smerom dopredu a bieleho svetla smerom dozadu sa overuje podľa bodu 5.10. tohto predpisu.
 Nastavenie stretávacích svetlometov smerom dopredu
 1.3.1. Základný sklon smerom nadol
 Základné nastavenie sklonu rozhrania stretávacieho svetla smerom nadol musí byť nastavené na hodnotu vyznačenú na štítku podľa požiadavky a vzoru v prílohe 7.
 Alternatívne môže výrobca nastaviť základné nastavenie na hodnotu odlišnú od hodnoty na štítku, pokiaľ môže preukázať, že táto hodnota je reprezentatívna pre homologizovaný typ pri skúšaní postupom uvedeným v prílohe 6 a zvlášť v bode 4.1.
 Zmena sklonu so zaťažením
 Zmena sklonu stretávacieho svetla smerom nadol sa v závislosti od podmienok zaťaženia vymedzených v tomto bode musí nachádzať v rozmedzí:
 0,2 % až 2,8 %
 pre montážnu výšku svetlometu h < 0,8;
 0,2 % až 2,8 %
 pre montážnu výšku svetlometu 0,8 ≤ h ≤ 1,0 alebo
 0,7 % až 3,3 %
 (podľa nastavovacieho rozsahu zvoleného výrobcom pri homologizácii),
 0,7 % až 3,3 %
 pre montážnu výšku svetlometu 1,0 < h ≤ 1,2 m;
 1,2 % až 3,8 %
 pre montážnu výšku svetlometu h > 1,2 m.
 Stavy zaťaženia, ktoré sa majú použiť, musia byť v súlade s prílohou 5 k tomuto predpisu, ako je uvedené ďalej, a riadne nastavené pre každý systém:
 1.3.2.1. Vozidlá kategórie M1:
 Bod 2.1.1.1.
 Bod 2.1.1.6. s uvážením
 Bod 2.1.2.
 1.3.2.2. Kategória vozidiel M2 a M3:
 Bod 2.2.1.
 Bod 2.2.2.
 1.3.2.3. Vozidlá kategórie N s ložnými plochami:
 Bod 2.3.1.1.
 Bod 2.3.1.2.
 Vozidlá kategórie N bez ložnej plochy:
 1.3.2.4.1. Ťahače návesov:
 Bod 2.4.1.1.
 Bod 2.4.1.2.
 1.3.2.4.2. Ťahače prípojných vozidiel:
 Bod 2.4.2.1.
 Bod 2.4.2.2.
 1.4. Elektrické spojenia a kontrolky
 Elektrické spojenia sa skúšajú zapnutím každého svietidla pri napájaní z elektrickej sústavy vozidla.
 Svietidlá a kontrolky musia byť funkčné v súlade s bodmi 5.11. až 5.14. tohto predpisu a podľa konkrétnych špecifikácií pre každé svietidlo.
 Svietivosť
 1.5.1. Diaľkové svetlomety
 Celková maximálna svietivosť sústavy diaľkových svetlometov sa overuje postupom podľa bodu 6.1.9.2. tohto predpisu. Získaná hodnota musí byť taká, aby boli splnené požiadavky v bode 6.1.9.1. tohto predpisu.
 1.6. Prítomnosť, počet, farba, usporiadanie a prípadne kategórie svietidiel sa preverujú vizuálnou kontrolou svietidiel a ich označenia.
 Uvedené charakteristiky musia byť také, aby boli splnené požiadavky bodov 5.15. a 5.16., ako aj konkrétne špecifikácie pre každé svietidlo.
 PRÍLOHA 10
 Príklady voľby zdroja svetla
 PRÍLOHA 11
 Viditeľnosť nápadného označenia dozadu a zo strany vozidla
 (pozri bod 6.21.5. tohto predpisu)
 OBRÁZOK 1
 OBRÁZOK 2